ފުވައްމުލައް ސިޓީ- ވެޓަރަންސް މުބާރާތުގެ ސެމީފައިނަލުގެ ފުރުޞަތު ދޫނޑިގަލޯނާ އާއި ފުނާޑު ޓީމަށް ބޮޑު | Fenvaru Online\nފުވައްމުލައް ސިޓީ ދިގުވާޑު އެފްސީއާއި މިސްކިތްމަގު އެންމެންގެ ގުޅުން ބައްދަލުކުރި މެޗު 0-2.---ފޮޓޯ/މިކަލް\nފުވައްމުލައް ސިޓީ- ވެޓަރަންސް މުބާރާތުގެ ސެމީފައިނަލުގެ ފުރުޞަތު ދޫނޑިގަލޯނާ އާއި ފުނާޑު ޓީމަށް ބޮޑު\n00:57 -4ސެޕްޓެމްބަރު 2020 -0ކޮމެންޓް\nފުވައްމުލައް ސިޓީ މާލެގަން ފުޓްސަލް ދަނޑުގައި މިހާރު ކުރިޔަށްދާ ވެޓަރަންސް ފުޓްސަލް މުބާރާތް 2020 ގެ ރޭގެ މެޗުތައް ނިމުނު އިރު ދެ ޓީމަކަށް ސެމީ ފައިނަލުގެ ޖާގަ ގާތްގަޑަކަށް ލިބިއްޖެއެވެ. ވިއްސާރައާއި ހެދި އެއްދުވަހުގެ މެދުކެނޑުމަށް ފަހު ރޭ ކުޅުނު މެޗުން މޮޅުވެ އެފްސީ ދޫނޑިގަލޯނާ ޓީމާއި އެފްސީ ފުނާޑު ޓީމަށް ސެމީ ފައިނަލުގެ ފުރުސަތު ވަނީ ބޮޑުވެފައެވެ.\nގްރޫޕް 1ގައި ރޭ އެފްސީ ދޫނޑިގަލޯނާ ޓީމު ވާދަކުރީ މާނޭރެ އެފްސީ އާއެވެ. މިމެޗު 4-2 އިން ކާމިޔާކޮށް ދޫނޑިގަލޯނާ ޓީމުން ގްރޫޕުގެ ކުރި ހޯދިއެވެ. އެޓީމު ކުޅުނު3މެޗުން ވަނީ7ޕޮއިންޓް ހޯދާފައެވެ. މި ގްރޫޕްގެ ދެވަނާގައި6ޕޮއިންޓާއެކު އޮތީ ހޯދަޑް ސްޕޯޓްސް ވިންޓޭޖެ އެވެ. އަދި3ވަނާގައި ދަޑިމަގު އެފްސީ އޮތީ4ޕޮއިންޓާއެކު އެވެ. ގުރޫޕަކުން ދެ ޓީމަށް ސެމީ ފައިނަލުގެ ޖާގަ ލިބޭއިރު މިގްރޫޕުގެ ބާކީ ހުރި މެޗުތަކުގެ ފޯރި ގަދަވާނެއެވެ. ޚާއްސަކޮށް އެފްސީ ދަޑިމަގު އާއި މުބާރާތުން ކަޓާފައިވާ މާދަޑު ފިސްޑާ ބައްދަލުކުރާ މެޗު ފާހަގަ ކުރެވެއެވެ.\nވެޓަރަންސް ފުޓްސަލަ މުބާރާތް 2020 ޕޮއިންޓް ޓޭބަލް\nމުބާރާތުގަިއ ކުރިޔަށްދިއުމުގެ ޔަގީންކަން ހޯދަން ހޯދަޑު ސްޕޯޓްސް ވިންޓޭޖަށް ޖެހޭނީ މިރޭ މާނޭރެ އެފްސީއާއި ދެކޮޅަށް ކުޅޭ މެޗުން މޮޅުވާށެވެ. މިރޭގެ ކުޅޭ ދޫނޑިގަލޯނާގެ މެޗާއި ހޯދަޑު ސްޕޯޓްސް ވިންޓޭޖްގެ މެޗުން މި ގްރޫޕުން ސެމީ ފައިނަލަށް ދާނެ ދެޓީމު ޔަގީން ވާނެއެވެ. ދޫނޑިގަލޯނާ ޓީމު ބަލިވެ ދަޑިމަގު ޓީމާއި ހޯދަޑު ޓީމު މޮޅުވެއްޖެނަމަ ދޫނޑިގަމު ޓީމުގެ ކެޓުމުގެ ހަނި ފުރުސަތެއް ވެސް އެބައޮތެވެ. އެއީ ގޯލުގެ ތަފާތު ނުކުންނަ ގޮތަކުންނެވެ.\nރޭ 6-3 އިން ހޯދަޑު ހަވިއްތަ ސްޕޯޓްސް ބަލިކޮށް އެފްސީ ފުނާޑު ޓީމުން ވަނީ7ޕޮއިންޓާއެކު ސެމީ ފައިނަލުގެ ޖާގަ ޔަގީންކޮށްފައެވެ. އެއީ ގްރޫޕް2ގައި ދެވަނާގައި އޮތް މިސްކިތްމަގު އގ. އާއި ގޯލުގެ ތަފާތުން3ވަނާގައި އޮތް މާލެގަން ސްޕޯޓްސް ކްލަބަށް ވެސް4ޕޮއިންޓް ލިބިފައި ވުމުންނެވެ. މިގްރޫޕުން ފުނާޑު ޓީމުގެ އިތުރުން ސެމީ ފައިނަލަށް ދިއުމަށް ވާދަކުރަނީ2ވަނަ އަދި3ވަނާގައިވާ މިސްކިތްމަގު އގ އާއި މާލެގަމު ޓީމުންނެވެ.\nމިސްކިތްމްގު އެންމެނެގެ ގުޅުން ޓީމަށް ފުރުސަތު އޮތީ ފަހިކޮށް\nމިރޭ މިސްކިތްމަގު އގ އާއި މާލެގަމު ޓީމު ބައްދަލުކުރާ މެޗުން މޮޅުވާ ޓީމަކަށް މުބާރާތުގައި ކުރިޔަށް ދިއުމުގެ ލިބޭނެއެވެ. މި ގްރޫޕުން ދިގުވާޑު އެފްސީއާއި ހޯދަޑު ހަވިއްތަ ސްޕޯޓްސް ވަނީ ކަޓާފައެވެ.\nމިމުބާރާތުގެ ގްރޫޕް މެޗުތައް ނިމޭނީ މާދަމާ ރެއެވެ. ނަމަވެސް އެއިގެ ކުރިން މުބާރާތުން ކަޓާ ޓީމުތަކާއި ކުރިޔަށް ދެވޭނެ ޓީމުތައް އެނގިގެން ދާނެއެވެ. އެގޮތަށް ދިމާވަނީ ގްރޫޕެއްގައި5ޓީމު ހިމެނޭތީއެވެ. ވުމާއެކު ބާކީހުރި މެޗުތަކުގެ ފޯރި ގެއްލޭނެ ކަމަށް ބެލެވެއެވެ.\nސެމީ ފައިނަލަށް ދާނީ ކޮންމެ ގްރޫޕްގެ 1 ވަނަ އަދި2ވަނަ ޓީމެވެ.\nއެފްސީ ދޫނޑިގަލޯނާ 3-0 ހޯދަޑު ސްޕޯޓްސް ވިންޓޭޖް\n8:00 ގައި ގްރޫޕް 1، މާނޭރެ އެފްސީ އާއި ހޯދަޑް ސްޕޯޓްސް ވިންޓޭޖެ\n9:00 ގައި ގްރޫޕް 2، މިސްކިތްމަގު އެންމެންގެ ގުޅުން އާއި މާލެގަން ސްޕޯޓްސް ކްލަބް\n10:00 ގައި ގްރޫޕް 1، މާދަދު ފިސްޑާ އާއި އެފްސީ ދޯނޑިގަލޯނާ\nޥެޓަރަންސް ފުޓްސަލް 2020 ސްކޯޗާޓް\nފުވައްމުލައްފުވައްމުލައް ސިޓީފުވައްމުލައް ސިޓީ- ވެޓަރަންސް ފުޓްސަލް މުބާރާތް 2020\nމާބަނޑު އަންހެނެއްގެ ބަޑުން ބޮޑު ސިސްޓެއް ނަގައިފި\nވައިގެމަގުން ފުވައްމުލަކަށް މަސްތުވާތަކެތި އެތެރެކުރަން އުޅުނު މީހަކު ހައްޔަރުކޮށްފި\nސައިކަލަކާއި ގާޑިޔަލެއް ޖެހި އެކްސިޑެންޓެއް ހިގައިފި.\nފުވައްމުލަކު ސިޓީ އިން 23 މީހަކު ހައްޔަރުކޮށްފި


Madhu Bayakaai eku PPM in Magumatheegai mi kuranee Konkameh ! – saaim blog\nMadhu Bayakaai eku PPM in Magumatheegai mi kuranee Konkameh !\nއޮކްޓޫބަރު 10, 2018 saaim\nނިމިދިޔަ ރިޔާސީ އިންތިހާބު ގަޑު ބަޑު ކުރުމަށް ވެރިކަން ކުރައްވަ ޕާޓި ޕީޕީއެމް އިން މޮޅެތި އުކުޅުތަށް ރޭވިއެވެ. އެހެން ނަމަވެސް މާތްﷲ ގެ އިރާދަފުޅާއި މިންވަރު ފުޅުން މިހުރިހާ ކަމެއް ދިޔައީ ޗޮކުންނެވެ. އިންތިހާބުގައި ބޮޑުތަނުން ރައީސް ޔާމީނަށް ދިވެހި ރައްޔިތުން ނޫނެކޭ ބުނިއެވެ. ހުދު އެމަނިކުފާނު ވެސް މީޑިއާ މެދުވެރިކޮށް ރައްޔިތުންގެ ނިންމުން ޤަބޫލު ކުރެއްވިއެވެ.\nއެހެން ނަމަވެސް އިންތިހާބުގެ ނަތީޖާ ގަބޫލް ކުރެއްވި ކަން އިއުލާން ކުރެއްވީތާ ދެތިން ދުވަސް ފަހުން ވޯޓުގެ ނަތީޖާ ގާބޫލު ނުކުރައްވާ ކަމަށް ބުނެ، އެކަމާއި ދެކޮޅަށް އިހުތިޖާޖު ކުރުމަށް ރައީސް ޔަމީން ގޮވާލެއްވިއެވެ.\nހަގިގަތަކީ ވޯޓު އޮޅުވާލުމަށް އިދިކޮޅު ފަރާތްތަކަށް ހަނި ފުރުސަތެއް ވެސް ނެތްކަމެވެ. އިލެކްޝަން ކޮމިޝަނަށް އައްޔަން ކޮށްފައި ވެސް ތިއްބެވީ ޕީޕީއެމް އިން ބުނުންވާ މީހުންނެވެ. ނަތިޖާ ބޭނުންވާ ގޮތަށް ނުނިކުތީމައި، އެ ކޮމިޝަންވެސް މިހާރު ގޯސް ވެއްޖެއެވެ. އެމްޑިޕީއަށް ފުއާދު ތައުފީޤް އޮކޭ ވީގޮތަށް ޕީޕީއެމް އަށް ތިމަރަފުށި ޝާރީފް އޮކޭވާނެ ބުނި މީހުންނަށް މިއަދު ޝަރީފް އޮކޭއެއް ނުވިއެވެ.\n“އޮޅުވަލި ވޯޓު ” ގެ ނަމުގައި މަދު ބަޔަކާއި އެކު މިކުރާ ސިލްސިލާ މުޒާހަރާ، މާފު ކުރައްވާތި އެބޭފުޅުންގެ ބަހުން ނަމަ މައުލޫމާތު ދެއްވުމުގެ ޕްރޮގުރާމް ތަށް މި ބާއްވަނީ ފަހަރުގައިވެސް ވޯޓު އޮޅުވާލައިގެނެއް ނޫނެވެ. މި އުޅެނީ މޮޅު އެއްޗެކޭ ކިޔައިގެން ، އިރިހުގައި ތިބި މަދު ސަޕޯޓަރުން ކޮޅުވެސް ހިފަހައްޓާލެވޭތޯއެވެ.\nއެހެން ނަމަވެސް އެކަންވެސް އެންމެ އެދެވޭ ގޮތަކަށް ކުރިޔަށް ދާތަނެއް ނުފެނެއެވެ. ދުވަހަކަށް ވުރެ ދުވަހަކަށް އެއްވާ މީހުންގެ އަދަދުވެސް ދަނީ މަދުވަމުންނެވެ.\nއެހެން ދެއްތޯ ވަނީވެސް، އެއްވެސް އިރެއްގައި މުއްދަތު ހަމަވެފައިވާ ޕްރޮޑަކްޓެއް ބޭނުންކުރުމަކީ ރަނގަޅުކަމެއް ނޫނެވެ. އެންމެންވެސް ބޭނުންވްނީ މުއްދަތު ހަމަ ނުވާ ކޮލެޓީ ޕްރޮޑެކްޓެވެ.\nPrevious postFuvahmulah Rayyithun Fly kuran Beynun vaney Flyme in !\nNext postISLANDS AND ATOLLS I’VE VISITED


Raajeyga hingaa keerithi Quran Hifz kurumuge ehme bodu project ރާއްޖޭގައި ހިންގާ ކީރިތި ޤުރްއާން ޙިފްޡް ކުރުމުގެ އެންމެ ބޮޑު ޕްރޮޖެކްޓް- މަޝްރޫޢުލް ޙިފްޡް – Ilm Raajeyga hingaa keerithi Quran Hifz kurumuge ehme bodu project\nރާއްޖޭގައި ހިންގާ ކީރިތި ޤުރްއާން ޙިފްޡް ކުރުމުގެ އެންމެ ބޮޑު ޕްރޮޖެކްޓް- މަޝްރޫޢުލް ޙިފްޡް\nމިޕްރޮގުރާމަކީ ގދ. ފިޔޯރީ އަށް ނިސްބަތްވާ އަޒްހީލް އަޙްމަދު ހިންގާ ޕްރޮގްރާމެކެވެ. އޭނާ ވަނީ ސަޢުދިޢަރަބިއްޔާގެ ޙާފިޡެއް ތަޢާރަފް ކޮށްފައިވާ ކާމިޔާބު ކަމާއެކީ ޙިފްޡް ކުރުމުގެ ވައްތަރެއް ނުވަތަ Method އަކާ ބެހޭ ކުރު ކޯހެއް އޮންލައިންކޮށް ފުރިހަމަ ކޮށްފައެވެ. އަދި އެގޮތަށް ނުވަތަ ވައްޓަފާޅިއަށް އޮންލައިން ކޮށް ކިޔަވައިދިނުމަށް ދިވެހިންނާއި ގުޅޭ ގޮތަށް ބަދަލުތައް ގެނެސް ޕްރޮގްރާމެއް ރާވާ އެކަށައަޅާފައެވެ. އަދި ކާމިޔާބު ކަމާއި އެކު އެ ޕްރޮގްރާމް ގެންދަނީ މިހާރުވެސް ހިންގަމުންނެވެ.\nއަޒްހީލް ހިލޭ ސާބަހަށް މި ޕްރޮގްރާމް ފަށާފައިވަނީ ޖުމްލަ 15 ކުދިންނާއި އެކުގައި ފާއިތުވި 2021 ވަނަ އަހަރުގެ ސެޕްޓެމްބަރު މަހުގެ ތެރޭގައެވެ. އަދި އޭގެ ފަހުން އިތުރު ބެޗްތަކަށް ފުރްޞަތު ހުޅުވާލާ މިވަގުތު 500 އަށްވުރެ ގިނަ ދަރިވަރުން ދަނީ އޭނާގެ މި ޙިފްޡް ޕްރޮގްރާމުން ޙިފްޡް ކުރުމުގެ ފައިދާ ލިބިގަންނަމުންނެވެ. މީގެ ތެރޭގައި ރާއްޖޭގެ އެކިކަންކޮޅުތަކުންނާއި ރާއްޖެއިން ބޭރުގައި ދިރިއުޅޭ ދިވެހި ދަރިވަރުން ހިމެނެއެވެ.\nއަޒްހީލް އަހުމަދު ޙިފްޡް ކްލާހެއް ނަންގަވައި ދެއްވުމުގައި / ފޮޓޯ: އަޒްހީލް\nއަންނަ ރަމަޟާން މަސް ފެށުމުގެ ކުރިން ވީހާވެސް ގިނަ ކުދިން ޙިފްޡް ޕްރޮގްރާމް ފުރިހަމަކޮށް އޭގެ ފަހު މަރްޙަލާ އަށް ގެންދިޔުމުގެ މަޤްޞަދުގައި އާ ބުރެއް ފެށުމަށް ތައްޔާރުވެ މިވަގުތު ވަނީ ރަޖިސްޓްރޭޝަނަށް ހުޅުވާލާފައެވެ.\nމިވަގުތު ކިޔަވައިދޭ ބެޗްތަކާއި އަލަށް ފަށާ ބެޗްތަކާއި އެކު މި ޕްރޮގްރާމުން ފައިދާ ލިބިގަންނަ ދަރިވަރުންގެ ޢަދަދު 700 އަށްވުރެ މަތިވާނެ ކަމަށް އަޒްހީލް ލަފާކުރެއެވެ. މި ޕްރޮގްރާމަކީ Accelerated ނުވަތަ ކުރުމުއްދަތަކުން ކަނޑައެޅޭ ނަތީޖާ އަށް ވާޞިލުވެވޭ ޕްރޮގްރާމަކަށްވާތީ ކޮންމެ ބެޗެއްވެސް7މަސް ދުވަހުގެ ތެރޭގައި ނިންމާލުމުގެ އުއްމީދުގައި ދަރިވަރުން ވަރަށް ބުރަކޮށް މަސައްކަތް ކުރަމުން އަންނަ ކަމަށް އަޒްހީލް ފާހަގަ ކުރެއެވެ. އެހެން ނަމަވެސް ޝައުޤާއި އެކު ރަނގަޅަށް ވަގުތު ދީގެން ފަރުވާތެރިކަމާއެކު މަސައްކަތް ނިންމާ ކުދިންނަށް މުޅި މުޞްޙަފް5މަސް ދުވަހުން އެއް ކޮށް ޙިފްޡް ކޮށް ނިންމޭނެ ކަމުގެ ވަރަށް ބޮޑު އުއްމީދެއް އޮތް ކަން މި ވޭތުވެދިޔަ މުއްދަތުގެ ތަޖްރިބާ އިން އެނގޭ ކަމަށް އަޒްހީލް އުފަލާ އެކު ފާހަގަ ކުރެއެވެ.\nމީގެ އިތުރުން މި ޕްރޮގްރާމްގެ ދެވަނަ ލަނޑުދަނޑި (ސްކޭން ރީޑިން) ގެ ދެވަނަ ހަފްތާގެ މަސައްކަތް ނިންމުމަށް ފަހު އޮންނަ ކްލާސް ތަކުގައި ކީރިތި ޤުރްއާން ކިޔެވުމުގައި ތަޖްވީދު އަދި އަޑާއި ރާގު ގެންގުޅޭނެ ގޮތުގެ ފިލާވަޅުތައް ވެސް އޭނާ އަންނަނީ ނަގައިދެމުންނެވެ. އެހެން ކަމުން ހަމައެކަނި ޤުރްއާން ޙިފްޡް ކުރުވުމުގެ އިތުރުން އަކުރުތަކުގެ މަޚްރަޖާއި ތަޖްވީދުގެ ޢަމަލީ ތަމްރީން ހިމެނޭ ގޮތުން ޤާބިލިއްޔަތު ތަންދިން މިންވަރަކުން އުނގަންނައިދެމުން ގެންދާނެ ކަމަށް އަޒްހީލް ވަނީ ބުނެފައެވެ.\nއަދި ހަމައެއާއި އެކު ދަރިވަރުންގެ ލައިފް ސްޓައިލް ދިރިއުޅުމުގެ ވައްޓަފާޅި ވަކިގޮތަކަށް ބެހެއްޓުމަށް ބާރު އެޅުމާއި އެކު ދަރިވަރުން Motivate ކުރުވާ ޢަމަލީގޮތުން ޙަރަކާތްތެރި ކުރުވައިގެން ޙިފްޡް ފުރިހަމަ ކުރުމުގެ ލަނޑުދަނޑިއަށް ވީހާވެސް ގިނަކުދިން ގެންދިޔުމަށް މަސައްކަތް ކުރަމުން ގެންދާ ކަމަށް އަޒްހީލް ބުންޏެވެ.\nއަޒްހީލަކީ އޮސްޓްރޭލިޔާއިން މާސްޓަރސް ޑިގްރީ ފުރިހަމަ ކޮށް، ލައިފް ކޯޗިންގ އާއި ސައިކޮލޮޖީވެސް ކިޔަވާފައިވާ މީހެއްގެ އިތުރުން ދިވެހިރާއްޖޭގެ ޤުރްއާނާއި ބެހޭ ޤައުމީ މަރުކަޒުން ޤާރީ ކޯހެއް ހަދާފައިވާ ފަރާތެކެވެ.\nމި މަސައްކަތަކީ ހިލޭ ސާބަހަށް ކުރާ މަސައްކަތެއް ނަމަވެސް ހެޔޮއެދޭ ފަރާތްތަކުން މާލީ އެހީތެރިކަން ފޯރުކޮށްދޭ ކަމަށާއި މިކަމުގައި އެއްބާރުލުން ދެއްވަން ބޭނުންވާ ފަރާތްތަކަށް އެފުރްޞަތު ގެ ބޭނުން އަބަދުވެސް ހުޅުވިފައި އޮންނާނެ ކަމަށް އޭނާ ބުންޏެވެ. އަދި އަލަށް ހުޅުވާލެވިފައިވާ ބެޗްތަކުގައި ޙިފްޡް ކުރުމަށް ވަގުތު ހުސްކުރެވެން އޮތް ވީހާވެސް ގިނަ ފަރާތްތަކުން މި ޕްރޮގްރާމް ގައި ބައިވެރިވުމަށް އޭނާ އެދެއެވެ.\nޕްރޮގްރާމްގައި ބައިވެރިވާން ރެޖިސްޓްރީ ވުމަށް ތިރީގައި މިވާ ގޫގްލް ފޯރމް ފުރިހަމަކުރައްވާ:


Sarukaaraai Dhekolhah Fiyavalhu Alhaane Kamuge Inzaaru EU In Anehkaaves Dheefi - Vaguthu\nސަރުކާރާއި ދެކޮޅަށް ފިޔަވަޅު އަޅާނެ ކަމުގެ އިންޒާރު އީޔޫ އިން އަނެއްކާވެސް ދީފި\nއީޔޫ ކައުންސިލްގެ ބައްދަލުވުމެއް ކުރިއަށް ދަނީ\nރާއްޖޭގެ ހާލަތު ރަނގަޅު ނުކޮށްފި ނަމަ ފިޔަވަޅު އަޅަން ޖެހިދާނެ ކަމަށް ބުނެ ވިލާތުގެ އިއްތިހާދުން ދީފައިވާ އިންޒާރު އެ އިއްތިހާދުން ދިވެހި ސަރުކާރަށް ހަނދާން ކޮށްދީފިއެވެ.\nދިވެހި ސަރުކާރުގެ އެކި އެކި އިސް މަގާމުތަކުގައި ތިއްބަވާ ބޭފުޅުންނާއި އެކި މުއައްސަސާތަކާ ދެކޮޅަށް ފިޔަވަޅު އެޅުން ފަދަ ހުރިހާ ބާރެއް ބޭނުން ކުރަން މިދިޔަ ފެބްރުއަރީ މަހު ޔޫރަޕިއަން ޔޫނިއަން ކައުންސިލުން ފާސްކޮށްފައިވާ ގަރާރު ދިވެހި ސަރުކާރަށް ހަނދާން ކޮށްދިނީ އިއްޔެ ސަރުކާރުގެ ވަފުދާއެކު އީޔޫގެ އިސްވެރިން ބްރަސެލްސްގައި ބޭއްވި ވާހަކަތަކުގައި ކަމަށް އީޔޫއިން ބުނެއެވެ.\nއެ ބައްދަލުވުމަށްފަހު އީޔޫއިން ނެރެފައިވާ ބަޔާނެއްގައި ބުނީ ރާއްޖޭގެ ހާލަތު އިތުރަށް ގޯސްވަމުންދާތީ އެކަމުގެ ކަންބޮޑުވުންތައް ފާޅުކޮށްފައެވެ.\nއެ ވާހަކަތަކުގައި ކުރިއަށް އޮތް ރިޔާސީ އިންތިހާބުގެ ސައްހަކަމާއި މިނިވަން އަދި އިންސާފުވެރިކަން ކަށަވަރު ކުރުމާއި ބެހޭ ގޮތުންނާއި، އެގޮތަށް ނުވެއްޖެ ނަމަ، ރާއްޖޭގެ ޑިމޮކްރަސީއަށާއި އީޔޫއާއިއެކު އޮތް ގުޅުމަށް ދެން ވާނެ ގޮތަކާ ބެހޭ ގޮތުން މަޝްވަރާ ކުރެވުނު ކަމަށް ވެސް އެ ބަޔާނުގައި ބުނެފައިވެއެވެ.\n" އިދިކޮޅު ފަރާތްތަކާއި މަޖިލީހާއި، ޝަރުއީ ދާއިރާއަށް މިނިވަންކަމާއެކު މަސައްކަތް ކުރެވޭނެ މާހައުލު ފަހިކޮށް ދިނުމައި އިދިކޮޅު ލީޑަރުންނާއިއެކު އިހުލާސްތެރިކަމާއެކު މަޝްވަރާ ފެށުމަށް ބާރު އެޅުން" ބަޔާނުގައި ފާހަގަކޮށްފައިވެއެވެ.\nއަދި ރާއްޖޭގެ ހާލަތު ރަނގަޅު ނުވާނަމަ، ސަރުކާރާއި ދެކޮޅަށް ފިޔަވަޅު އެޅުމާއެކު ހަތް ނުކުތާއެއްގެ މައްޗަށް ބިނާކޮށް ފާސްކޮށްފައިވާ ގަރާރުގެ މަތިން، ދިވެހި ސަރުކާރަށް ވަނީ ހަނދާންކޮށްދީފަ އެވެ.\nމި ބައްދަލުވުމުގައި އީޔޫގެ ފަރާތުން ބައިވެރިވީ އީޔޫގެ އެކްސްޓާނަލް އެކްޝަންގެ ޑެޕިއުޓީ ސެކެރެޓަރީ ޖެނެރަލް ކްރިސްޓިއަން ލެފްލައާއި، އީޔޫގެ އޭޘިއާ އެންޑް ޕެސފިކްއަށް ކަނޑައަޅާފައި ހުންނަ އޮފީހުގެ ޑެޕިއުޓީ މެނޭޖިން ޑައިރެކްޓަ ޕައުލާ ޕަމްޕޮލާނީއާއި އީޔޫއިން ރާއްޖެއާއި ލަންކާއަށް ކަނޑައަޅާފައި ހުންނަވާ ސަފީރު ޓަންގު ލައި މާގިއުއެވެ. އަދި ރާއްޖެގެ ފަރާތުން ބައިވެރިވެވަޑައިގެންނެވީ ފޮރިން މިނިސްޓަރު މުހައްމަދު އާސިމާއި ފިޝަރީޒް މިނިސްތަރު ޑރ.މުހައްމަދު ޝައިނީއާއި، ރައީސް އޮފީހުގެ ލީގަލް އެފެއާޒް މިނިސްޓަރު އާޒިމާ ޝަކޫރެވެ.\nޖޫން 28, 2018 14:22\nއީ ޔޫ އިން ބޭނުންވެއްޖެނަމަ ކެނެރީގެ ހުރި ބިން ދެވިދާނެ ފައްޅިގަޑެއް އަޅަން\nޖޫން 28, 2018 14:30\nސަރުކާރަށް ޖެހޭނީ އީޔޫ ބުނާގޮތް ހަދަންދޯ.. ހަމަ ޖެހޭނީ ހަދަންދޯ.. އަވަހަށް ހަދަންފައްޓާ.. ނޫނީ ދަތިކުރުމުގެ ފިޔަވަޅު.. އަސަރުކުރާނެދޯ.. ވަރަށް އަސަރުކުރާނެ.. އެހެންވީމަ އީޔޫ ބުނާގޮތްހަދާ..ހަދާ..ހަދާށޭ...\nޖޫން 28, 2018 15:07\nދެން ތިކަހަލަ ފިޔަވަޅެއް އަޅާނެކަމުގެ އިންޒާރު އިސްރާއީލުގެ ސަރުކާރަށާއި\nޖޫން 28, 2018 22:03\nRaajein mammanakaa beerumeehakaa adhirimeeheh dhiyanamaves EU in nimmaanee minimum. EU in nimmaane nimmun meeting ah vure kurinves onnaanee liyefa\nޖޫން 28, 2018 22:13\nއީ ޔޫ އިން ކިތައްމެ ފިޔަވަޅެއް އެޅިޔަސް ޖެހިލުމެއްނުވޭ އަޅާބަލަ އަތްވަޅު އެޅިޔަސް ވަރިހަމަ އަހަރެމެންްނަށް ރިޒުގު ދެއްވަނީ އީޔޫ އަކުންނޫނޭ ، އަހަރެމެން ވާގިއެދެނީ ﷲ ހަޒުރަތުން އަހަރެމެންނަން ރިޒުގު ދެއްވާ އަހަރެމެން ރައްކާތެރި ކުރައްވަނީ ﷲ ، އިންސާ ﷲ


Aharemenge sarukaarun aharemenge gaumu India ge State eh ge dharaja ah vattaaleetha?!\nއަހަރެމެންގެ ސަރުކާރުން އަހަރެމެންގެ ގައުމު އިންޑިޔާގެ ސްޓޭޓެއްގެ ދަރަޖައަށް ވަށްޓާލީތަ؟!\n-6months ago9- އަމްރު ރއ\nރައީސް އިބްރާހިމް މުހައްމަދު ސާލިހްގެ ސަރުކާރުން އެކަމަކަށް ދިވެހިން ބިރުން އޮތްކަންތައް އެންމެފަހުންކޮށް ނިންމައިލިކަން އެއިއުލާންކުރީއެވެ. މީގެކުރިން 2008 ވަނަ އަހަރު ދިވެހި ގައުމުގެ އިގްތިސާދު އިންޑިޔާގެ މުށުތެރެއަށް ރައީސް މުހައްމަދު ނަޝީދު ލައިދިނީއެވެ. މިއަދު ރައީސް މުހައްމަދު ނަޝީދު އެކަމަކަށް ވަކާލާތުކޮށް، ދިވެހި ގައުމަށް އިންޑިޔާ ސިފައިން އަރައި ސަރުކާރު ވަށްޓާލުމަށް ގޮވާލިގޮވާލުމަށްފަހު އެމްޑިޕީއަށްވެރިކަން ލިބުމާއެކު އަވަސްއަރުވާލައިގެން އެންމެ ދޮޅުމަހެއްހާ ދުވަހުގެތެރޭގައި އިންޑިޔާއާއެކު އަސްކަރީ ގުޅުމެއް އުފައްދައި ރައީސް އިބްރާހިމް މުހައްމަދު ޞާލިހު ފެނިގެން މިދަނީ ނަޝީދަށް ވަރަށް ދޫދެއްވަމުން ސިޔާސަތުތައް ބައްޓަން ކުރައްވާތަނެވެ.\nމަޑުމައިތިރި މިޒާޖެއްގެ ރައީސް ސާލިހަށް ޕަޕެޓެއްގެ ދަރަޖަ ނިސްބަތްކުރަން އިންތިހާއަށް ދެރަވެއެވެ. އެކަމަކު އިންޑިޔާއިން ސިފަކުރާ އެގައުމުގެ ބެކްޔާޑު ސްޓޭޓްގެ ދަރަޖައަށް މިލޮބުވެތި ދިވެހި ގައުމު ވަށްޓަވާލެއްވީ ކޮންފަދަ މަޖްބޫރީތަކެއް އޮވެގެންތޯއެވެ.\nއިންޑިޔާގެ އަސްކަރީ ހިމާޔަތުގެ ދަށަށް ގައުމުގެ ގެންދަންޖެހޭ ސަބަބަކީ ކޮބާ؟\nއިންޑިޔާ ކަނޑުގައި ހިގަނީ ކޮން ހަގުރާމައެއްތޯއެވެ. އިންޑިޔާ ކަނޑުގައި ހިގާފާނެ އެއްވެސް ހަނގުރާމައެއްގެ ބިރު ދުނިޔޭގެ ކަންކަން ދިރާސާކުރާ ފަރާތްތަކުގެ އެއްވެސް ދިރާސާއަކުން އަދި ނުދައްކައެވެ. ވެރިކަން ލިބިވަޑައިގަތީމާ އިންޑިޔާގެ ހަރުކަށި ބޮޑުވަޒީރު ނަރެންދުރަ މޯދީ އެކަނި ގައުމެއްގެ ލީޑަރަކަށް ރާއްޖެގެނެސް އޭނާއާއި ކޮނޑާކޮނޑުޖައްސައި ސަލާމްކޮށްހެދުމަށްފަހު އޭނާގެ ފަހަތުން އިންޑިޔާއަށް ވަޑައިގެން މޯދީގެ ގެކޮޅުގެ ކޮޓަރިކޮޅެއްގައި އަވަހާރަފުޅު ލެއްޕެވުމަށްފަހު ނުކުމެވަޑައިގެން، އަބްދުﷲ ޝާހިދު ވިދާޅުވާގޮތަށް އިންޑިޔާގެ ރިޒާވް ބޭންކުގައި ދިވެހި ގައުމުގެ ރަޖިސްޓްރީ ބާއްވާގޮތަށް 1.4 ބިލިޔަންޑޮލަރުގެ ލޯނެއް ކަށުވަރުކޮށް، އެންމެފަހުން އިންޑިޔާގެ އަސްކަރީބާރުތައް މިލޮބުވެތި ދިވެހި ގައުމުގެ ފަސްގަނޑުގައި ސާބިތުކުރުމުގެ އޮށް އިންދެވީއެވެ.\nރައީސް ސާލިހްގެ ޑިފެންސް މިނިސްޓަރ މާރިޔާ އަހުމަދު ދީދީ ދިވެހި ރާއްޖެއަށް މަލާމާތްކޮށް އަބަދު ބަދުބަސް އެންމެބޮޑަށް ރައްދުކޮށް ހަދާ އިންޑިޔާގެ ހިންދޫ ވަތަނީ ނިއުސްޕޭޕަރ " ދަ ހިންދޫ" އަށް ދެއްވި އިންޓަވިއުއެއްގައި އެވިދާޅުވީ އެވާހަކަ ފުޅެވެ. އިންޑިޔާ ނޫން އެހެން އެއްވެސް ގައުމަކާއި ރައީސް ސާލިހްގެ ސަރުކާރުން އަސްކަރީ ގުޅުން ނުއުފައްދަވާނެކަމަށެވެ. ދިވެހި ރާއްޖެއިން އަސްކަރީ ގުޅުން ބާއްވާނީ އިންޑިޔާއާއެކުއެވެ. އެހެން ނަމަވެސް އެމެރިކާއާއެކު އަސްކަރީ ގުޅުން އުފެއްދުމުގެ އެހެން މަޝްވަރާތަކެއް ޚާރިޖީ ވަޒީރު އަބްދުﷲ ޝާހިދު ގެންދަވާތީ މާރިޔާގެ މިވާހަކަފުޅު މިއީ އިތުރުފުޅު ހެއްދެވުމެއްކަމުގައިނޫނީ ނުވާނެއެވެ.\nދިވެހި ރާއްޖެއަށް އެއްވެސް ގައުމެއްގެ އަސްކަރީ ނުރައްކަލެއް ނެތް ހިނދު އިންޑިޔާގެ އަސްކަރީ ހިމާޔަތުގެ ދަށަށް ދިވެހި ގައުމު ގެންދިއުމުން ފެންނަން އޮތީ އެންމެ ނަތީޖާއެކެވެ. ދިވެހި ރާއްޖެއަށް އެހެން ގައުމުތަކުން އެހީތެރިކަން ލިބުމުގެ ދޮރު ގޮތަކަށް ބަންދުކުރުމެވެ.\nމީގެކުރިން އިސްލާމީ އަދި އަރަބި ގައުމެއްކަމަށްވާ ސައޫދީ އަރަބިއްޔާއިން ރާއްޖޭގައި އެތައް ބިލިޔަން ޑޮލަރުގެ ބޮޑު އިންވެސްޓްމަންޓެއްކޮށް ގަލްފުގެ ދުބާއީފަދަ ޒަމާނީ ސިޓީއެއް ބިނާކުރުމަށް ހުށަހެޅުމުން އެމްޑީޕީގެ މީހުންކޮޅެއް ބޯޑުތަކެއް ދީފައި ފާފު އަތޮޅުގައި މުޒާހަރާކުރާކަން ދައްކަން ފޮޓޯނަގައި އެފޮޓޯ ސޯޝަލް މީޑިއާގައި ފަތުރައި އިންޑިޔާގެ ނޫސްވެރިން މަސައްކަތްކުރާ ބޭރުގެ ނޫސްތަކުގައި ދިވެހި ރާއްޖެއާއިބެހޭގޮތުން ހަގީގަތާއި ޚިލާފް ރިޕޯޓްތައް ލިޔެ، ގައުމު ވިއްކާލާކަމުގެ ތުހުމަތުކޮށް، ދިވެހިންގެ ބޮލަށް އެޕްރޮޕެގެންޑާ ފައްތައި، ސައޫދީ އަރަބިއްޔާގެ ރަސްގެފާނު ރާއްޖެއަށް ކުރައްވަން އުޅުއްވި ރަސްމީ ދަތުރުފުޅަކަށް ހުރަސްއެޅުމަށް އެމްޑީޕީގެ އެކްޓިވިސްޓުން ކަނޑުމަގުން ހުރަސްއެޅުމަށް ނުކުންނަން ނިންމި ނިންމުމުގެ ފަހަތުގައިވަނީ މިއަދު އަޅުގަނޑުމެންގެ ކުރިމަތީގައި ފެނިގެންމިދިޔަ ހަގީގަތްކަން އޭރު ބުނާނީ މަދު މީހެކެވެ.\nއިންޑިޔާކަނޑުގައި ދާދިގާތުގައި އެފަދަ ތަހްޒީބު ސިޓީއެއް ބިނާވެ އިންޑިޔާއަށް ބަރޯސާވުމެއް ނެތި ދިރިއުޅޭތަން ބަލަން އިންޑިޔާއަށް ކެތްވާނެ ހެއްޔެވެ. އެހެންވީމާ އިންޑިޔާގެ ދިވެހި އެޖެންޓުން ބޭނުންކޮށްގެން ސައޫދީ ރަސްގެފާނު ފައްސައިލީއެވެ. ސައޫދީގެ ހުށަހެޅުމަށްވުރެ މިއަދު މިކުރާކަންތައް މާހުތުރެވެ. ދިވެހި ގައުމުގެ މިނިވަންކަމާއި އިސްތިގުލާލަށް މާނުރައްކައެވެ.\nދިވެހި ރާއްޖެއަށް މިނިވަންކަން ލިބުނީއްސުރެ މިފަދަ ނުރައްކާތެރި އަސްކަރީ ގުޅުމެއްގައި ދިވެހި ގައުމު ޖެހިފައެއް ނުވެއެވެ. ޚާއްސަކޮށް އިންޑިޔާއެވެ. ދިވެހި ރާއްޖެއަށް ދަތިކުރުމުގެ ފިޔަވަޅު އަޅާ، ދިވެހި ރާއްޖެއަށް ހަމަލާދިނުމަށް އަސްކަރީ ޖެޓްތައް ނެރެން ތައްޔާރުވެގެން ތިބި އިންޑިޔާއާއެވެ.\n1988 ގެ ނޮވެމްބަރގައި ބޭރުގެ ޓެރަރިސްޓު ޖަމާއަތަކުން ހަމަލާދީގެން ދިވެހި ރާއްޖެއަށް ދިމާވި ހާލަތަކީ އެހެން ހާލަތެކެވެ. އެކަމަކު އެހަމަލާ ދިވެހި ރާއްޖެއަށް ދޭކަން އިންޑިޔާ ސަރުކާރަށް ދުރާލައި އެގި ހަމަލާދިނުމުގެ ކުރިން ބޭރުގައުމަކަށް އިންޑިޔާ ސިފައިން ފޮނުވަންޖެހިދާނެކަމަށް ބަލައި އޭރުވެސް ތައްޔާރުވެގެން ތިބިކަމަށް އެކަން ތަހްގީގުކުރުމުގައި އުޅެފައިވާ ބޭފުޅުން ތުހުމަތު ކުރައްވައެވެ.\nރައީސް ސާލިހްގެ ސަރުކާރުގެ ނުކުޅެދުންތެރިކަން ނިކަން ދެކިބަލާށެވެ. ދިވެހި ގައުމުގެ ބަޖެޓް ކޮންޓްރޯލް ކުރަނީ އިންޑިޔާއިން ދޭ ލާރިންނެވެ. ގައުމުގައި ކުރިއަށް އޮތްތާގައި ތަރައްގީގެ މަޝްރޫއެއް ހިންގޭނީ އިންޑިޔާއިން ދޭ ލާރިންނެވެ. ދިވެހި ގައުމުގެ އަސްކަރީ ކަންކަން ބަލަހައްޓަން އެހަވާލުކުރީ އިންޑިޔާއާއެވެ. ޑިފެންސް މިނިސްޓަރ މާރިޔާ ދީދީ އިންޑިޔާގެ ނޫހަށް ދެއްވި އިންޓަވިއުގައި ވިދާޅުވެފައިވަނީ އުތުރުތިލަފަޅުގައި ރައީސް ސާލިހްގެ ސަރުކާރުން ހަދާ ކޯސްޓްގާޑު އިންފްރާންސްޓްރަކްޗަރ ފެސިލީގައި އިންޑިޔާގެ ބައިވެރިވުން އޮންނާނެކަމަށެވެ. އެތަނުގައި ތަމްރީނުދިނުމުގެ ނަމުގައި ރާއްޖޭގެ އެކްސްކްލޫސިވް އެކޮނިމިކް ޒޯން އިންޑިޔާއިން ބެލެހެއްޓުމަށް ފުރުސަތު ދެވޭނެއެވެ.\nއިންޑިޔާއިން އެގައުމުގެ އަވަށްޓެރި ގައުމުތަކާމެދު ކަންތައް ކުރާގޮތުން މިނޫންގޮތަކަށް ސިފަކުރެވޭނެ ޖާގައެއް ނެތެވެ. އަވަށްޓެރި އެއްވެސް ގައުމަކަށް އިންޑިޔާގެ އަމިއްލަ އެދުމާއި އެގައުމުތަކުގެ ތަރައްގީއަށް އިންޑިޔާއިން އަޅާ ހުރަސްތަކާހެދި ކެތްނުކުރެވިގެން އިންޑިޔާއާއި ފާޅުގައި ދުރުވެގަނެގެން އުޅޭތަން ދަނީ ފެންނަމުންނެވެ. އެންމެފަހުން ބޫޓާނުންވެސް އިންޑިޔާއަށް ނޫނެކޭ ބުނީއެވެ. ގުޅުން އޮތް ހަމައެކަނި ގައުމަކީ ބަންގްލަދޭޝްއެވެ. ޝެއިޚް ހަސީނާއަކީ އިންޑިޔާގެ ޕަޕެޓެއްކަން ޚުދު އިންޑިޔާގެ ނޫސްތަކުން ސިފަކުރެއެވެ. މިއަދު ދިވެހި ރާއްޖޭގެ ރައީސް އިބްރާހިމް މުހައްމަދު ސާލިހަކީ ސަރަހައްދުގައި އިންޑިޔާގެ ދެވަނަ ޕަޕެޓެވެ. އިންޑިޔާމީހުން ދިވެހި ރާއްޖޭގެ ރައީސްއަށް މިލަގަބުދޭތަން ބަލަން އަޅުގަނޑުމެން ދެރަވެއެވެ. ލަދު ގަނެއެވެ.\nމިހާރު ދެން ތިވާހަކަ ނުދައްކާ. ސާބިތު ނުހިފުނަސް ޔާމީން ވަގަކަށް ހަދާފަ ވޯޓު ދީގެން ހޮވި ސަރުކާރު. ހޮވި އިރުވެސް ރަނގަޅަށް އިނގޭން މިހޮވެނީ ކޮން ފެންވަރެއްގެ ބައެއްކަން. ނައު ސަފަރ ދަ ކޮންސިކުއެންސަސް.\nއެމްޑީޕީން ބޭނުންވަނީ ތާއަބަދު ވެރިކަމުގައި ތިބެން. ގާސިމް އިމްރާން މައުމޫނު ދުރުކޮށް އެމްޑީޕީގެ އަތްމައްޗަށް ވެރިކަން ކަހާލާނެ، އަދި އިންޑިއާގެ އަސްކަރީ އެހީގައި އެވެރިން ޚުދުމުޚުތާރު ވެރިކަމެއް ރާއްޖޭގައި ގާއިމު ކުރާނެކަން ކަށަވަރު\nރޭވުންތެެރިކަމާއެކު މި މިކަން ހުއްޓުވަން ލީޑަރުންގެ ލަގަބު ހިފައިގެން އުޅޭ މީހުން ތެދުވަންޖެހޭ އެހިސާބުން މުސްލިމް ދިވެހި އެންމެހާ ރައްޔިތުން ތެދުވާނެ. ރައީސް މައުމޫންވެސް ބޭނުންވަނީ ސަރުކާރުން ކޮންމެ ކަމެއްކުރިޔަސް ސިރުކާރު ދަމަހައްޓަން އެއީ ރައީސް ޔާމީން5ގެ ދައުރެއް ފުރިހަމަ ކުރީތީ އެކަމާ ހަސަދަވެރިވެގެން\nވަރަށް ބޮޑު ތެދު ހަގީގަތެއް. ވަރަށް ދެރަވެއްޖެ. އަހަރެމެންގެ ގައުމަށް ދެން ވާނީ ކިހިނެއް ބާ !\nލިޔުންތެރިޔާއަށް ވަރަށްބޮޑަށް ޝުކުރިއްޔާ ގައުމަށްޓަކައި އަދި މިފަދަ މުހިންމު މައުލޫމާތު ހިމެނޭ އާޓިކަލްތައް ލިއުއްވާނެ ކަމަށް އުންމީދު ކުރަން، މިއާޓިކަލް އާއި މީގެ ކުރިން މިނޫހު ގައި ޝާއިރުކުރި އާޓިކަލް ކިޔާލުމުން ވަރަށް ފުން އަސަރެއް ކޮއްފި އަދި މިހާލަތު ގައުމަށް މެދުވެރިވުމުގައި ނޫސްވެރިންގެ އިހުމާލެއް ވާކަމަށް ގަބޫލްކުރެވޭ؟؟ކޮންމެ ބޭފުޅަކުވެސް ސިކުނޑީގައި ފުރަތަމަ ގައުމު ބެހެއްޓެވުން ވ.މުހިންމު؟؟\nޗީޑި ގެރިމޯދީ ގެ ޕަޕެޓުން


Intelligence audit committee in Majlis ge 241 committee aa bahdhalukohfi - One Online\nރައްޔިތުންގެ މަޖިލީހުގެ ސަލާމަތީ ހިދުމަތްތަކާބެހޭ ކޮމިޓީއިން، އިންޓެލިޖެންސް އޮޑިޓް ކޮމިޓީގެ ބޭފުޅުންނާ ބައްދަލުކުރައްވަނީ -- ފޮޓޯ: މަޖިލިސް\nއިންޓެލިޖެންސް އޮޑިޓް ކޮމިޓީން މަޖިލީހުގެ 241 ކޮމިޓީއާ ބައްދަލުކޮށްފި\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް ދިން ހަމަލާއާ ގުޅިގެން ޓެރަރިޒަމާ ގުޅުންހުރި އިންޓެލިޖެންސް އިދާރާތަކުގެ އޮޑިޓް ހެދުމަށް އެކުލަވާލާފައިވާ ކޮމިޓީން ރައްޔިތުންގެ މަޖިލީހުގެ ސަލާމަތީ ހިދުމަތްތަކާބެހޭ (241) ކޮމިޓީއާ ބައްދަލުކޮށް، މައުލޫމާތު ހިއްސާކޮށްފިއެވެ.\nރައީސް އޮފީހުގެ ތަރުޖަމާނު މަބްރޫކް އަބްދުލްއަޒީޒް މިރޭ ވިދާޅުވީ ރައީސް އިބްރާހިމް މުހައްމަދު ސޯލިހު އުފައްދަވާފައިވާ އިންޓެލިޖެންސް އޮޑިޓް ކޮމިޓީން ރައްޔިތުންގެ މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީއާ މިއަދު ބައްދަލުކުރައްވައި، އޮޑިޓް ކޮމިޓީގެ މެންޑޭޓާއި މަސައްކަތްތަކާއި އަދި ހާސިލުކުރަން ބޭނުންވާ ނަތީޖާއާ ގުޅޭގޮތުން މައުލޫމާތު ހިއްސާކޮށްފައިވާ ކަމަށެވެ.\nއިންޓެލިޖެންސް އިދާރާތަކުގެ އޮޑިޓް ހެދުމަށްޓަކައި ރައީސް އޮފީހުގެ ބޭފުޅުންނާއި އެޓާނީ ޖެނެރަލް އިބްރާހިމް ރިފްއަތު ހިމެނޭ ގޮތަށް މިމަހުގެ 11 ވަނަ ދުވަހު ހަތަރު މެންބަރުންގެ ކޮމިޓީއެއް ރައީސް ވަނީ އުފައްދަވައިފައެވެ. މި ކޮމިޓީގެ މަސައްކަތްތައް ކުރިއަށްދަނީ ނޭޝަނަލް ސެކިއުރިޓީ އެޑްވައިޒަރުގެ އޮފީހުގެ ބެލުމުގެ ދަށުންނެވެ.\nކޮމިޓީގެ މައިގަނޑު މަގުސަދަކީ ޓެރަރިޒަމާ ގުޅުންހުރި އިންޓެލިޖެންސާއި މައުލޫމާތު ރައްކާތެރިކަމާއެކު ހިއްސާކުރުމާއި ގާނޫނުގައިވާ ގޮތުގެ މަތިން ޓެރަރިޒަމާ ގުޅުންހުރި އިންޓެލިޖެންސް އިދާރާތަކުން އަމަލުކޮށްފައިވާ ގޮތް ބެލުމާއި އަޅަންޖެހޭ ފިޔަވަޅުތައް އަޅާފައިވޭތޯ ބެލުމާއި އިދާރާތަކުގެ މެދުގައި އިންޓެލިޖެންސް ހިއްސާކުރުމުގައި ވިލަރެސްކުރެވިފައިވާ މިންވަރު ދެނެގަތުމެވެ.\nމީގެ އިތުރުން ޓެރަރިޒަމްގެ އަމަލުތައް ހިމެނޭ މައްސަލަތަކުގައި އިންޓެލިޖެންސާ މައުލޫމާތު ހިއްސާކުރެވިފައިވާ މިންވަރު ބެލުމާއި އިންޓެލިޖެންސް އިދާރާތަކަށް ބޭނުންވާ ވަސީލަތްތައް ހުރި މިންވަރާއި ތަންފީޒުކުރުމުގައި ހުރި ގޮންޖެހުންތަކާއި މި ނިޒާމުގައި އިސްލާހު ކުރަންޖެހޭ ކަންކަން ދެނެގަތުން ވެސް ހިމެނެއެވެ.\nކޮމިޓީގެ މަސައްކަތްތައް އަވަސް މުއްދަތެއްގެ ތެރޭގައި ނިންމައި މަސައްކަތުގެ ދިރާސާ ރިޕޯޓަކާއި ކޮމިޓީގެ ރިކޮމެންޑޭޝަން ރައީސަށް ފޮނުވުމަށް ވަނީ ހަމަޖައްސައިފައެވެ.\nމި ތަހުގީގާއި އެންމެހާ ކޯޓު މަރުހަލާތައް ގާތުން ބެއްލެވުމަށްޓަކައި ރައީސް ސޯލިހުގެ ހާއްސަ މަންދޫބެއްގެ ގޮތުގައި އިނގިރޭސިވިލާތުގެ ރައްޔިތެއް ކަމަށްވާ އައްބާސް ފާއިޒް ވަނީ ހަމަޖައްސަވައިފައެވެ.\nއައްބާސް ފާއިޒަކީ ވަރަށް ގިނަ ދުވަސްތަކެއްވަންދެން އެމްނެސްޓީ އިންޓަނޭޝަނަލްގެ ދެކުނު އޭޝިޔާ ބައްރުގެ އިޖުތިމާއީ، ސަގާފީ އަދި ސިޔާސީ މައްސަލަތައް ދިރާސާކުރެއްވި ކަމާ ގުޅޭ ހާއްސަ މާހިރެކެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު ރައްޔިތުންގެ މަޖިލިސް ރައީސް އޮފީސް އިބްރާހީމް ރިފްއަތު ގައުމީ ސަލާމަތު ކޮމެޓީ ރައީސް މުހައްމަދު ނަޝީދު ކުރީގެ ރައީސް ނަޝީދަށް ދިން ޓެރަރިސްޓް ހަމަލާ


އަނބިފިރިވަންތަކަމުގެ އުފާ ލިބިގަންނައިރު ޙަރާމް ކަންކަމަށް ބިރުވެތިވާށެވެ!\nއަނބިންގެ ކިބައިން އުފާވެރިކަން ހޯދަން ޖެހޭނެއެވެ. އަދި އަނބިންވެސް ފިރިންގެ ކިބައިން އުފާވެރިކަން ހޯދަން ޖެހޭނެއެވެ. ނަމަވެސް ﷲ ތަޢާލާ ހުއްދަ ކުރެއްވެވި އިންތަކުގެ ތެރެއިންނެވެ. އަނބިންގެ ކިބައިންވެސް އަދި ފިރިންގެ ކިބައިން ނަމަވެސް ﷲ ތަޢާލާ ހުއްދަ ކުރެއްވެވި އިމުން ބޭރުން އެއްވެސް އުފަލެއް ހޯދުން ހުއްދަވެގެނެއް ނުވެއެވެ. އަދި އެއިރުން އެކަން ބަދަލުވާނީ ހުއްދަ ނުކުރައްވަވާ ކަމަކަށް އަރައިގަތުން ކަމަށެވެ.\nފުރަތަމަ ކަމަކީ އަނބިމީހާގެ ފުރަގަސްފަރާތުން ބޭނުން ކުރުމެވެ. އެއީ ކަނޑައެޅިގެން ހަރާމް ކަމެކެވެ. ދެވަނައަށް ޙައިޟުގެ ދުވަސްވަރުގަ އާއި ނިފާސްކަމުގެ ދުވަސްވަރު އަންހެން މީހާގެ ގުނަވަން ބޭނުން ކުރުން ހުއްދައެއް ނޫނެވެ. އެކަން ނުކޮށް ލޯބިން ބީހިލައި އުޅުމަކީ ހުއްދަ ކަމެކެވެ.\nހަމަ އެއާއިއެކު ދެމީހުންގެ ގުޅުން ހިންގާ ވަގުތު އަނިޔާއަކަށްވެދާނެ ގޮތަށް ހަރުކަށިކަމާއެކު އަމަލުކުރުމާއި ހަޑިހުތުރު ބަސްތައް ބޭނުންކުރުންވެސް ހުއްދަވެގެނެއް ނުވެއެވެ. އިސްލާމް ދީނަކީ އޯގާތެރިކަމުގެ ދީނެވެ. ބަސްމަގު ރިވެތިކުރުމުގެ ދީނެވެ. ކޮންމެ ކަމެއްގައިވެސް ރިވެތި އަޚްލާޤީ މިންގަނޑުތަކުގައި ހިފެހެއްޓުމުގެ ދީނެވެ. މިބާވަތުގެ ކަންކަން ޢާންމުވެގެން މިއުޅެނީ ބެލުން ހުއްދަނޫން ފިލްތައް ބެލުން ފަދަ ކަންކަން ކުރާތީއެވެ. އެފަދަ ކަންކަން ކުރާތަން ފެންނަން ފެށުމުން އެއީ ހުއްދަ ކަންކަން ކަމުގައި ޤަބޫލުކުރެވޭގޮތްވާތީއެވެ. އެއްވެސް ކަމެއްގައި ހައިވާނުންގެ ދަރަޖައަސް ވެއްޓުމަކީ މުސްލިމުންނަށް ހުއްދަވެގެންވާ ކަމެއް ނޫނެވެ.\nމިވާހަކަތައް ދަކަން މިޖެހެނީ މިކަންކަމާއި ގުޅިގެން ގިނަ ބައަކު ސުވާލުކުރަން ބޭނުންވާތީއެވެ. ބޭނުންވި ނަމަވެސް ސުވާލުކުރަން ލަދުގަންނާތީއެވެ. ދީނީ ޢިލްމުވެރިއަކާއި ސުވާލުކުރަން ލަދު ގަންނާތީ ދެން ބަލަނީ އިންޓަރނެޓެވެ. އެއިރުން ލިބޭނީ އިސްލާމް ދީނުގައި ކަންކަން އޮތް ގޮތުގެ މައުލޫމާތެއް ނޫނެވެ. ވީމާ ކޮންމެވެސް ގޮތަކަށް މިކަންކަމުގެ ވާހަކަތައް ކިޔައިދޭން އެބަ ޖެހެއެވެ.


Re-registration Form Thah Nahthaalee EC Member Nashaathu Vidhaalhu Vegen - Sirru Heki - Vaguthu\nރީ ރެޖިސްޓްރޭޝަން ފޯމުތައް ނައްތާލީ އީސީ މެމްބަރު ނަޝާތު ވިދާޅުވެގެން - ސިއްރު ހެކި\nރީ ރެޖިސްޓްރޭޝަން ފޯމުތައް ނައްތާލީ އިލެކްޝަންސް ކޮމިޝަނުގެ މެމްބަރު އަލީ ނަޝާތު ވިދާޅުވެގެން ކަމަށް، ރިޔާސީ އިންތިހާބު ބާތިލުކުރުމަށް ސުޕްރީމް ކޯޓަށް ވެއްދި މައްސަލައަށް ހުށަހަޅާފައިވާ ސިއްރު ހެކިންގެ ބަޔާންތަކުން ހާމަވެއްޖެއެވެ.\nސިއްރު ހެކީންގެ ބަޔާންތައް ލީކު ވެފައިވާއިރު، ސުޕްރީމް ކޯޓަށް ބަޔާން ދީފައިވާ ސިއްރު ހެއްކަކު ބުނީ އީސީގެ މެމްބަރު ނަޝާތު އޭނާ އާއި އޭނާގެ ސެކްޝަނުގައި މަސައްކަތްކުރާ އެހެން މުވައްޒަފަކަށް ގޮވާ ރީ ރެޖިސްޓްރޭޝަން ފޯމުތަކެއް ހަވާލުކުރި ކަމަށާއި އަދި އެ ފޯމުތައް ލިސްޓަކަށް އެޅުމަށް ވިދާޅުވި ކަމަށެވެ.\nއެގޮތުން ފޯމުތައް ލިސްޓު ތައްޔާރުކޮށް ނަޝާތުއާ ހަވާލުކުރި ކަމަށާއި އަދި އޭގެފަހުން ދުވަހެއްގައި ކުރިން ހަވާލުކުރެވުނު ލިސްޓު ދެ ކުލަޔަކުން (ރެޑް އަދި ވައިޓް) ހައިލައިޓް ކުރުމަށްފަހު އަޅުގަނޑުމެންނާއި ހަވާލުކޮށް ފޯމުތައް ސޯޓުކޮށް ދިނުމަށް ނަޝާތު އެދުނު ކަމަށް ސިއްރު ހެކި ދިން މީހާ ބުނެފައިވެއެވެ. އަދި ހަމަ އެ ދުވަހު ފޯމުތައް ސޯޓުކޮށްފައި އަލުން ނަޝާތުއާ ހަވާލުކުރި ކަމަށްވެސް ބުނެފައިވެއެވެ.\n"އޭގެފަހުން ދުވަހެއްގައި އަޅުގަނޑާއެކު މަސައްކަތް ކުރި، ކުރިން ހަވާލާދެވިފައިވާ މުވައްޒަފު އާއި މެމްބަރަކު އެ ފޯމުތައް ޝްރެޑް ކުރަން (ނައްތާލަން) ހަވާލުކުރުމުން ފޯމުތައް ޝްރެޑް ކުރިކަން އަޅުގަނޑަށް އެނގެއެވެ. އެކަން އަޅުގަނޑަށް އެނގުނީ އެކަމުގައި އެހީތެރިކަމަށް އެދުމުން އަޅުގަނޑު އެހީތެރިވެފައިވާތީއެވެ" އޭނާ ބުންޏެވެ.\nސިއްރު ހެކި ދިން މީހާ ބުނިގޮތުގައި ނައްތާލި ފޯމުތަކަކީ ޕީޕީއެމްގެ ފަރާތުން އިލެކްޝަންސް ކޮމިޝަނަށް ހުށަހަޅާފައިވާ ފޯމުތަކެކެވެ. އެކަން އެނގުނީ އެ ފޯމުތަކުގައި ޕީޕީއެމްގެ ލޯގޯ ޖަހާފައިވުމުން ކަމަށް އޭނާ ބުންޏެވެ. ޖުމްލަ ގާތްގަނޑަކަށް 15،000 ފޯމު މެމްބަރުންގެ އެންގުމަށް މި ދުވަހު ޝްރެޑްކޮށް ނައްތާލެވިފައިވާނެ ކަމަށްވެސް އޭނާ ބުންޏެވެ.\nއޮކްޓޯބަރ 17, 2018 16:51\nމީދޯ މަގޭފޯމު ތިންފަހަރަށް ލުމުންވެސް އެމީހުން ބޭނުން ތަނަކަށް މަށަށް ވޯޓުލާން ހަމަޖައްސާފައިވާ ކަމަކީ! ފުރަތަމަ ބާޠިލް. އަދި ނުވިތާކަށް ފުރަތަމަ ފަހަރަށް އެހާ ގިނަ ބަޔެއްގެ ރީރަޖިސްޓްރޭޝަން ބާޠިލްވީ.\nއަހަރެން ދެފަހަރުލީ ޕޕމ އޮފީހުން. އަދި އެދެމެދުން އެމީހުން ގުޅީމަ ދިޔަިއން އަމިއްލަޔަށް ލާންވެސް. އެވަރުންވެސް އޮތީ ނުބަިތަނަކަށް ރަޖިސްޓަރކޮށްފަ.\nއެކޮޅަށް ގުޅީމަ އެބަ ބަލާލާފަ ގުޅަމޭ ބުނި ކުއްޖާ ނުގުޅާ ވޯޓުލާ ދުވަސް ޖެހުނު އިރުވެސް\nއޮކްޓޯބަރ 17, 2018 17:24\nމީ ދް އަހަރެމެން ނަން ވޯޓު ނުލެވުނު ސަބަބަކީ.ކަލޭ ހަދާންކުރާތި.\nއޮކްޓޯބަރ 17, 2018 19:34\n15000 ފޯމު ނައްތާލީޔާ ކޮބާ އެއެންމެން ؟ ޝަކުވާ އެއް ނެތް!\nއޮކްޓޯބަރ 17, 2018 19:42\nތަޙްޤީޤުގެ މަރްޙަލާގައި ތިޔަކަންކަމަށް އެޑްރެސްކޮށް ސުވާލުއުފައްދައި ހެދުމުގެ ފުރުޞަތު ނުގެއްލި އޮންނާނެއެވެ. އެހެންނަމަވެސް ޝަރީޢަތުގެ މަރްޙަލާގައި ތިޔަބާވަތުގެ ވާހަކައެއްގެ މައްޗަށް ދެޚަޞްމުންގެ މެދުގައި ހުރިހާ ނަޒަރިއްޔާތު އެއްވަރުކޮށް ހަމަނުކުރެވޭނެތީ، ޝަރީޢަތުގެ މަރްޙަލާގައި ކޯޓުގައި ސިއްރު ހެކި ބޭނުންކުރުމަށް އެއްބަހެއް ނުވެވޭނެއެވެ. އެހެނީ، كل بدعة ضلالة وكل ضلالة في النار صلى الله عليه وسلم މިޙަދީސް ބަސްފުޅުގައިވާ ގޮތުން އެކަމެއް ނުކުރެވޭނެއެވެ.\nތަޙްޤީޤުގެ މަރްޙަލާގައި ތިޔަކަންކަމަށް އެޑްރެސްކޮށް ސުވާލުއުފައްދައި ހެދުމުގެ ފުރުޞަތު ނުގެއްލި އޮންނާނެއެވެ. އެހެންނަމަވެސް ޝަރީޢަތުގެ މަރްޙަލާގައި ތިޔަބާވަތުގެ ވާހަކައެއްގެ މައްޗަށް ދެޚަޞްމުންގެ މެދުގައި ހުރިހާ ނަޒަރިއްޔާތު އެއްވަރުކޮށް ހަމަހަމަނުކުރެވޭނެތީ، ޝަރީޢަތުގެ މަރްޙަލާގައި ކޯޓުގައި ސިއްރު ހެކި ބޭނުންކުރުމަށް އެއްބަހެއް ނުވެވޭނެއެވެ. އެހެނީ، كل بدعة ضلالة وكل ضلالة في النار صلى الله عليه وسلم މިޙަދީސް ބަސްފުޅުގައިވާ ގޮތުން އެކަމެއް ނުކުރެވޭނެއެވެ.\nއޮކްޓޯބަރ 18, 2018 09:37\nއެއީ ކަންތައް ކޮށްފައިވާގޮތެއް. އަޅުގަނޑުގެ ފޯމްވެސް ރީ ރެޖިސްޓްރީ ނުވެގެން އެތައް ށަކުވާއެއްކުރުމުން، ވިދާޅުވީ އަލުން ރީ ރަޖިސްޓްރީ ފޯރމް ހުށަހަޅާށޭ. ހުށަހަޅައިގެން އެކަންވީ.


Suhana Ge Loabiveriya7Kamakah Samaalukan Dheyn Jeheyne Kamah Shah Bunefi - Vaguthu\nބޮލީވުޑުގެ ކިންގް ޚާން ޝާހުރުކް ޚާނަކީ އެކްޓު ކުރުމުގައި އެންމެ ފުންނާބު އުސް އެއް ފަންނާނެވެ. ހަމައެފަދައިން ޝާހުރުކް ޚާނަކީ އޭނާގެ ތިން ދަރިންނަށް ލާމަސީލު ބައްޕައެކެވެ.\nދަރިންގެ ކަންތައްތަކުގައި ޝާހުރުކް ޚާނަކީ ވަރަށް ފަރުވާތެރި މީހެކެވެ. ވަކީން ހާއްސަކޮށް ޝާހުގެ ހުރި ހަމައެކަނި އަންހެން ދަރިފުޅު ސުހާނާގެ ކަންތައްތަކަކީ އޭނާ ވަރަށް ގާތުން ބަލައި ކަންތައްތަކެވެ.\nއެންޑީޓީވީއަށް ދިން ކުރިން ދިން އިންޓަވިއުއެއްގައި ޝާހުގެ ދަރިފުޅު ސުހާނާއާއި ލޯބީގެ ގޮތުން ގުޅެން ބޭނުންވާ މީހެއް ނަމަ7ކަމަކަށް ސަމާލުކަން ދޭން ޖެހޭނެ ކަމަށް ބުނެފައިވެއެވެ. ސުހާނާ މީހަކާއި ރައްޓެހިވުމަށްފަހު އޭނާ ގާތު ހުއްދަ ހޯދުމަށް އަހައިިފިނަމަ ނޫނެކޭ ބުނަން އޭނާއަށް އުދަނގޫވާނެތީ ކުރިން އެކަމަށް ފިޔަވަޅު އެޅުމުގެ ގޮތުން ހަތް ގަވާއިދެއް ވަނީ ހަދައިފައެވެ.\nޝާަހުގެ މި ގަވާއިދުތައް ކިޔުމަށްފަހު މީހުން އޭނާ ސީރިއަސްކޮށް ބަލައިގަތުމަށް ވެސް ބުނެފައިވެއެވެ. ނަމަވެސް މިކަން މިއީ މަޖާކަމަކަށް ވި ނަމަވެސް ބައްޕައެއްގެ ހައިސިއްޔަތުން ހަދާފައިވާ ގަވާއިދެއް ކަމަށް ވެސް ބުނެފައިވެއެވެ.\nސުހާނާއާއި ލޯބީގެ ގޮތުން ގުޅޭ މީހަކު އެންމެ ފުރަތަމަ ކަމަކަށް ވެސް ވަޒީފާއަކަށް ދާންވާނެއެެވެ. ދެވަނަ ކަމަކަށް ޝާހު ފާހަގަ ކޮށްފައިވަނީ އެމީހަކާއި މެދު ޝާހު ހިތްހަމަނުޖެހޭނެކަން ވެސް އެނގެން ޖެހޭނެ ކަމަށެވެ. ތިންވަނަ ކަމަކީ އެދެމީހުންގެ ހުރިހާ ކަމެއް ވެސް ވަރަށް ގާތުން ބަލާނެ ކަމެވެ. ހަތަރުވަނަ ކަމަކީ ސުހާނާއަކީ ޝާހުގެ ޕްރިންސަސް ކަމަށާއި އެމީހެއްގެ އަޅެއް ނޫންކަން ގަބޫލުކުރަން ޖެހޭނެ ކަމެވެ. ފަސްވަނަ ކަމަކީ ވަކީލެއް ހޯދައިފައި ބެހެއްޓުމަކީ މުހިއްމު ކަމެއް ކަމަށެވެ. ހަވަނަ ކަމަކީ ޝާހު ޖަލަށް ދާން ޖެހިދާނެ ކަމަށް ބިރުނުގަންނަކަން ހަނދާނުގައި ބެހެއްޓުމެވެ. އެންމެ ފަހު ކަމެއްގެ ގޮތުގައި ޝާހު ފާހަގަކޮށްފައިވަނީ ސުހާނާއަށް ދޭ ކޮންމެ ދެރައެއް އެމީހަކަށް ދޭނެކަން ހަނދާން ބެހެއްޓުމެވެ.\nޝާހުގެ އަންހެން ދަރިފުޅު ސުހާނާއަށް އިއްޔެ ވަނީ 22 އަހަރު ފުރިފައެވެ.\nއަފިރިން ސަލާން ޝާހު ތޯ ތިޔެއި އިނދަގަން\nމެއި 23, 2021 23:05\nއައްޑޫ ކުޑަ ބައްޑާއެއް.\nހޭބަލިވެގެން ތިއުޅެނީ އެއީ އޭނަގެ ދަރިފުޅޭ.\nމިއީ ރަނގަޅު ގައިޑްލައިންތަކެއް. ހަރުކަށި ފިކުރުގެ ބައެއް އަލާމާތް އެބަހުރި އެކަމަކު.\nމެއި 23, 2021 20:35\nކަލޭގެ އަންހެން ދަރިއެނަމަވެސް ތިޔަހާ ޝަރުތު ގިނަކޮށްގެން ތިޔަ އަންހެން ދަރިއާ އިންނާނެ މީހަކު ވާނެބާ ؟އަންހެންދަރީގެ ހަބަލާލާފަ ކަޓުވާލާނީ ކަންނޭގެ !\nމެއި 23, 2021 21:46\nމެއި 24, 2021 07:37\nމެއި 24, 2021 15:00\nސާހޫ މަބޭނުންވަނީ އިންނަން ވަލީ ބޭނުން ވަނީ.\nމެއި 24, 2021 22:55


މިނިސްޓްރީ އޮފް ހެލްތު . 15 ދުވަސް ކުރިން\nހެލްތު އެމަރޖެންސީ އޮޕަރޭޝަން ސެންޓަރ އަށް ބޭނުންވާ ސްޓޮކް އައިޓަމްސް ސަޕްލައިކޮށްދޭނެ ފަރާތެއް ހޯދުމަށް\nތާރީޚު: 16 އޮކްޓޫބަރު 2020\nސުންގަޑި: 01 ނޮވެންބަރު 2020 1400\nމިނިސްޓްރީ އޮފް ހެލްތު . 16 ދުވަސް ކުރިން\nސުންގަޑި: 28 އޮކްޓޫބަރު 2020 1330\nއެޕްރޫވްޑް ޑްރަގް ލިސްޓް\nމިނިސްޓްރީ އޮފް ހެލްތު . 17 ދުވަސް ކުރިން\nކޮވިޑް-19 އަށް ޕޮސިޓިވްވާ ފަރާތްތައް އައިސޮލޭޓު ކުރުމަށް ނަގާފައިވާ ރިސޯރޓުތަކާއި، ގެސްޓުހައުސް އަދި އެހެނިހެން ފެސިލިޓީތައް ފޮޅާސާފުކުރުމާއި ގުޅޭ\nތާރީޚު: 14 އޮކްޓޫބަރު 2020\nސުންގަޑި: 26 އޮކްޓޫބަރު 2020 0000\nހެލްތު އެމެޖެންސީ ސެންޓަރުގައި މަސައްކަތްކުރާ ފަރާތަކަށް ބޭނުންވާ ބޯފެން ސަޕްލައިކޮށްދޭނެ ފަރާތެއް ހޯދުމަށް\nސުންގަޑި: 25 އޮކްޓޫބަރު 2020 0000\nމިނިސްޓްރީ އޮފް ހެލްތު . 19 ދުވަސް ކުރިން\nކޮވިޑް-19 އަށް ޕޮސިޓިވްވާ ފަރާތްތައް މާލެ އަދި ހުޅުމާލޭގައި ބޭތިއްބުމަށް އެކަމަޑޭޝަން ހޯދުމާ ގުޅޭ\nއެގްޒެކެޓިވް ކޮމިއުނިކޭޝަން ޑިރެކްޓަރ\nސުންގަޑި: 22 އޮކްޓޫބަރު 2020 1330\nމިނިސްޓްރީ އޮފް ހެލްތުގެ ދަށުން ހިންގަމުންގެންދާ ތ. ވިލުފުށި ޞިއްޙީމަރުކަޒުގެ އެކްސްޓެންޝަން އިމާރާތުގެ ނުނިމިހުރި މަސައްކަތްތައް ކޮށްދޭނެ ފަރާތެއް ހޯދުމަށް\nސުންގަޑި: 19 އޮކްޓޫބަރު 2020 0000\nމިނިސްޓްރީ އޮފް ހެލްތުގެ ދަށުން ހިންގަމުންގެންދާ ރ. އުނގޫފާރު ރީޖަނަލް ހޮސްޕިޓަލުގެ ޑެންޓަލް ޑިޕާރޓްމަންޓުގެ ޖާގަ އިތުރުކުރުމަށް ޢިމާރާތަށް ގެންނަން ޖެހޭ ބަދަލު ގެނައުމާއި ޢިމާރާތުގައި ކުރަންހުރި މަރާމާތު މަސައްކަތްތައް ކޮށްދޭނެ ފަރާތެއް ހޯދުމަށް\nމިނިސްޓްރީ އޮފް ހެލްތުގެ ދަށުން ހިންގަމުންގެންދާ ލ. ގަން ރީޖަނަލް ހޮސްޕިޓަލުގެ ޑެންޓަލް ޑިޕާރޓްމަންޓުގެ ޖާގަ އިތުރުކުރުމަށް ޢިމާރާތަށް ގެންނަން ޖެހޭ ބަދަލު ގެނައުމުގެ މަސައްކަތް ކޮށްދޭނެ ފަރާތެއް ހޯދުމަށް


Hayyarugai oyi emme bodu kinbuluge record\nހައްޔަރުގައި އޮތް އެންމެ ބޮޑު ކިނބުލުގެ ރެކޯޑް\nޖޯޖް ކްރޭގް ކެސިއަސް އަށް ކާންދިނުމުގައި ހަރަކާތްތެރި ވަނީ\nދިރު އުޅޭނެ ކަމަށް ހީވެސް ނުކުރާވަރުގެ ބިޔަ ކިނބުލެއް އުޅޭ ފިލްމެއް ނުބަލާ މީހަކު އަހަރެމެންގެ ތެރޭގައި މަދުވާނެ އެވެ. ފިލްމުގައި ފެންނަ ބޮޑު ކިނބޫ އެއްފަހަރުން މީހާ ހުރިގޮތަށް ކާލާ މަންޒަރު ފެނިފައި ކޮންމެ މީހެއްގެ ހިތަށް ވެސް އަރާނީ އެއް ސުވާލެކެވެ. ކިނބުލެއް ހަމަ އެހާ ބޮޑުވެދާނެ ބާއެވެ؟\nހަގީގަތުގައި ވެސް ކިނބުލަކީ ވަރަށް އުމުރު ދިގު އަދި އެހާމެ ބޮޑުވާ ޖަނަވާރެކެވެ. ފިލްމުތަުގައި ދައްކާ ކިނބޫ ވަރަށް ބިޔަ ނުވިނަމަ ވެސް އޮސްޓްރޭލިއާގެ މެރިންލައިފް މެލަނީޝިއާ ޒުލުގައި އޮންނަ ލޮނުފެން ކިނބުލަކީ އޮސްޓްރޭލިއާގައި މިހާތަނަށް ހިފާފައިވާ އެންމެ ބޮޑު ކިނބުލެވެ.\nކެސިއަސްއަށް ވުރެ ބޮޑެތި ކިނބޫ ހިފާފައިވާ ނަމަވެސް އެސޮރުގެ ނަން ގިނެސް ބުކް އޮފް ވާލްޑް ރެކޯޑްސްއަށް އަރާފައިވާ ސަބަބަކީ އެސޮރަކީ މިހާތަނަށް ހިފާފައިވާ ބޮޑެތި ކިނބޫ ތަކުގެ ތެރެއިން ދިރި އޮތް އެންމެ ބޮޑު ކިނބުލަށް ވާތީއެވެ. ކެސިއަސްގެ ދިގު މިނަކީ 17 ފޫޓު 11 އިންޗި (5.48 މީޓަރު) އެވެ.\nމިބާވަތުގެ ކިނބޫ 100 އަހަރަށްވުރެ ދިގު މުއްދަތަކަށް ދިރިތިބޭއިރު 23 ފޫޓު ނުވަތަ ހަތް މީޓަރަށްވުރެ ބޮޑުވެ ބަރުދަން އެއް ޓަނަށް އަރައެވެ. ކެސިއަސްއަށް ކާންދެނީ ކުކުޅާއި ކަނޑުމަހާއި އޫރުމަހެވެ.\nމަޝްހޫރު ކިނބޫ ފިލްމު "ކްރޮކޮޑައިލް ޑަންޑީ" ސިނަމާތަކުގައި އެޅުވި ދުވަސްވަރު ލޮނުފެނުގައި ދިރިއުޅޭ ކިނބުލުގެ ސަބަބުން އޮސްޓްރޭލިއާގެ ނޮދަން ޓެރިޓަރީގެ ރައްޔިތުންނަށް ބިރުބޮޑުވާން ފެށި އެވެ. އެ ހިސާބުން ރައްޔިތުންނާއި އެސޮރުގެ ވެސް ރައްކާތެރި ކަމަށް ވިސްނާފައި އެސޮރު އަތުލައޮގަތެވެ.\nމަޝްހޫރު ކިނބޫ ޝިކާރަވެރިޔާ އަދި ކިނބޫ ހިމާޔާތްކުރާ ފަރާތެއްކަމަށްވާ ޖޯޖް ކްރޭގް އެސޮރު އަތުލައިގަތުމުގެ ކުރިން ބޯޓުފަދަ އުޅަނދުތަކަށް ދީފައިވާ ހަމަލާތަކާއި އެހެން ޖަނަވާރުތަކާއި ތަޅާފޮޅުމުގެ ސަބަބުން އެސޮރުގެ އެއް ފަޔާއި ނަގުލުގެ ކުރީކޮޅު ވަނީ ބުރިވެފަ އެވެ.\nކިނބޫ ޝިކާރަވެރިޔާ ޖޯޖް ކްރޭގް އާއި އޭނަގެ ޓީމު ކެސިއަސް އަތުލައިގަންނަން ކުރި މަސައްކަތުގެ ތެރެއިން\nގާތްގަނޑަކަށް 111 އަހަރުވެފައިވާ ކެސިއަސް ބަނޑުހައިވެފައިވާ ވަގުތެއްގައި އެއަށް 27 އަހަރު ވަންދެން ކާންދެމުން އަންނަ ކުރީގެ ކިނބޫ ޝިކާރަވެރިޔާ ޖޯޖް ކްރެއިގް ޖެހިއްޖެ ނަމަ އެއްވެސް ފަސްޖެހުމަކާއި ނުލާ އޭނަ ކާލާނެކަން ދަންނަކަމަށް ޖޯޖް ކްރޭގްގެ ކާފަ ދަރި ބިލީ ބުނެއެވެ.\nކެސިއަސް އަށް އޭގެ ރެކޯޑު ކުޑަ ދުވަސްކޮޅަކަށް ނަމަވެސް ގެއްލިފައި ވެއެވެ. އެއީ 2011 ވަނަ އަހަރު އެ ބާވަތުގެ 20 ފޫޓުގެ ކިނބުލެއް ފިލިޕިންސްގެ ބުނަވަން ޕްރޮވިންސުން އަތުލައިގަނެފަ ވާތީއެވެ.\nލޮލޮންގްގެ ނަން ދީފައިވާ އުމުރުން ގާތްގަނޑަކަށް 50 އަހަރުވެފައިވާ އެ ކިނބޫ އަތުލައިގަތުމަށް އެތައް ބަޔަކު މަސައްކަތް ކުރީ އެސަރަހައްދުން މަސްވެރިޔަކު ގެއްލުމުން އެކަމާ ގުޅިގެން ނެވެ.\nނަމަވެސް އެ ކިނބުލުގެ ބަނޑުގައި ހުރި ތަކެތި ތަހުލީލު ކުރުމުގައި އިންސާނެއްގެ އެއްވެސް ހިލަމެއް ފެނިފައި ނެތުމުން އޭތިވެސް ހައްޔަރުގައި ބޭއްވުނެވެ.\nއެގޮތަށް ޒުލުގައި އޮންނަތާ ދޮޅު އަހަރުވާން ގާތްވެފައި ވަނިކޮށް ލޮލޮންގްއަށް ނިއުމޯނިއާ ޖެހިގެން އޭތި މަރުވުމުން އަނެއްކާ ވެސް އެންމެ ބޮޑު ކިނބުލުގެ ލަގަބު ކެސިއަސްއަށް ވަނީ ލިބިފަ އެވެ.


Apple kunfuni 862 million dolarun joorimanaa\nއެޕަލް ކުންފުންފުންޏަށް 862 މިލިއަން ޑޮލަރުގެ ޖޫރިމަނާއެއް\nއައިފޯން ޕްރޮސެސާ: ކުންފުނި ވަނީ ޖޫރިމަނާއަކާ ކުރިމަތިލާންޖެހިފައި --\nކެލިފޯނިއާ (ބީބީސީ)- ވިސްކޮންސިން ޔުނިވަސިޓީން އެޕަލް ކުންފުންޏާ ދެކޮޅަށް އުފުލާފައިވާ ދައުވާގެ ޝަރީއަތުގައި އެޕަލްގެ މައްޗަށް ކުށް ސާބިތުވެ 862 މިލިއަނެއްހާ ޑޮލަރުގެ ޖޫރިމަނާއަކާ އެކުންފުނި ކުރިމަތިލާންޖެހިއްޖެ އެވެ.\nވިންކޮންސިން ޔުނިވަސިޓީން ދައުވާ ކުރީ އެ ތަނުގެ މައިކްރޯޗިޕް ޓެކްނޮލޮޖީ އެޕަލް އިން ހުއްދަނެތި ބޭނުން ކުރަމުންދާ ކަމަށް ބުނެއެވެ. މި ޓެކްނޮލޮޖީ އަކީ މައިކްރޯޗިޕްސްގެ ހަކަތަ ފަހި ކުރުމަށް ބޭނުންކުރާ ޓެކްނޮލޮޖީ އެއް ކަމަށް ވެއެވެ.\nކޯޓުގައި ކުރިޔަށްދިޔަ މި މައްސަލައިގައި ބުނެފައި ވަނީ އެޕަލް އިން މި ޓެކްނޮލޮޖީ އައިފޯން5އެސް ، އައިފޯން6އަދި6ޕްލަސްގައި ބޭނުންކުރާ ކަމަށެވެ. އެންމެ ފަހުން ނެރުނު6އެސް އާއި6އެސް ޕްލަސް ގައި ވެސް މި ޓެކްނޮލޮޖީ ބޭނުން ކޮށްފައިވާތީ އެކަމާ ދެކޮޅަށް ވަކި ދައުވާއެއް ކޮށްފައި ވެސް ވެއެވެ.\nހަމަ މި ޓެކްނޮލޮޖީގެ މައްސަލައިގައި މި ޔުނިވަސިޓީން ކުރިން ވަނީ އިންޓެލް ގޮވައިގެން ވެސް ކޯޓަށް ގޮސްފައެވެ. އެހެން ނަމަވެސް އިންޓެލް އާއެކު އެފަހަރު މައްސަލަ ހައްލު ކުރީ ކޯޓުން ބޭރުގަ އެވެ. އިންޓެލްއިން ޔުނިވަސިޓީއަށް ދިން ފައިސާގެ އަދަދު ހާމަކޮށްފައެއް ނުވެއެވެ.\nޔުނިވަސިޓީން ބުނީ އަހަރީ ފީއެއް ދައްކައިގެން މި ޓެކްނޮލޮޖީ ބޭނުން ކުރުމަށް އެޕަލްއަށް ހުށަހެޅުމުން އެ ކުންފުނިން އެކަމަށް ފުރަގަސް ދީފައި ވާ ކަމަށެވެ.\nއެޕަލްއިން ދައްކަންޖެހޭ ފައިސާގެ ސީދާ އަދަދު ކަނޑައަޅައި ވަރަށް އަވަހަށް ހުކުން އިއްވާނެ ކަމަށް ބެލެވެއެވެ.\nއެޕަލްއާއި ވާދަވެރި ސެމްސަންގް އިން ވަނީ މިދިޔަ ހަފތާގައި މިފަދަ މައްސަލަގަނޑަކުން ސަލާމަތް ވެފައެވެ. ގްރެފިކްސް ކާޑު އުފައްދާ ކުންފުންޏަކުން ސެމްސަންގް އާއި ދެކޮޅަށް ކުރި ދައުވާ ކޯޓުން ވަނީ ބޭރު ކޮށްލާފަ އެވެ.


އ.ދގެ އިންސާނީ ޙައްޤުތަކާބެހޭ ކައުންސިލްގެ އިންތިޚާބާގުޅޭ - MFA\nއ.ދގެ އިންސާނީ ޙައްޤުތަކާބެހޭ ކައުންސިލްގެ އިންތިޚާބާގުޅޭ\nލިޔުނީ: އޮކްޓޫބަރު 17 2017\nއ.ދގެ އިންސާނީ ޙައްޤުތަކާބެހޭ ކައުންސިލްގެ 2018 އިން 2020 ގެ ދައުރަށް މެންބަރުން ހޮވުމަށް، 16 އޮކްޓޯބަރ 2017 ގައި އދ. ގެ ޢާއްމު މަޖިލީހުގައި، ބޭއްވި އިންތިޚާބާ ގުޅޭގޮތުން ދިވެހި މީޑިޔާގައި ފެތުރެމުންދާ، ޙަޤީޤަތާ ޚިލާފު ވާހަކަތަކާ ގުޅޭގޮތުން، ކަންހިނގާފައިވާ ގޮތް ސާފުކޮށްދިނުމުގެ ގޮތުން ދަންނަވަމެވެ.\nމި އިންތިޚާބުގައި ރާއްޖެއިން ވާދަކުރުމަށް، ޖޫން 2016ގައި ހުށައެޅި ކަމުގައި ވީނަމަވެސް، މި ދައުރުގެ އިންތިޚާބުގައި ވާދަނުކޮށް، ފަހުގެ ދައުރަކަށް ކުރިމަތިލުމަށް ނިންމާ، ދިވެހި ސަރުކާރުންވަނީ މި އަހަރުގެ އޭޕްރީލް މަހުގެ 23 ވަނަ ދުވަހު، މިކަން އ.ދގެ ކަމާބެހޭ ފަރާތްތަކަށާއި މެންބަރު ޤައުމުތަކަށް އަންގާފައެވެ. މިހެން ނިންމާފައިވަނީ ސަރަޙައްދީ އެއްބާރުލުމަށް ވާގިި ދިނުމަށާއި، އ.ދ. ގެ ސަލާމަތީ މަޖިލީހުގެ 2019 އިން 2020 ގެ ދައުރަށް ދިވެހިރާއްޖެއިން ކުރިމަތިލާފައިވާތީ، އެކަމަށް އިސްކަން ދިނުމުގެ މަޤްޞަދުގައެވެ.\nއެނގިވަޑައިގަންނަވާނޭ ފަދައިން 2010ން 2013 ވަނަ އަހަރަށް، 2014ން 2016 ވަނަ އަހަރަށް އ.ދ ގެ އިންސާނީ ޙައްޤުތަކާބެހޭ ކައުންސިލްގެ ދެ ދައުރަކަށް، ވަރަށް ފުރިހަމަ އަޣްލަބިއްޔަތަކުން ދިވެހިރާއްޖެވަނީ ހޮވިފައެވެ. އަދި މި ދެ ދައުރުގައި ކައުންސިލްގެ މެންބަރެއްގެ ޙައިސިއްޔަތުން ދިވެހިރާއްޖެއިން ކޮށްފައިވާ މަސައްކަތްތައް މެންބަރު ޤައުމުތަކުން ވަނީ ބަލައިގެންފައެވެ.\nއެހެންކަމުން، މި ފަދަ މަޢުލޫމާތު ރައްޔިތުންނަށް ފޯރުކޮށްދިނުމުގެ ކުރިން، ތެދު ދޮގު ބައްލަވައި، ޙަޤީޤަތާ އެއްގޮތަށް، ޞައްޙަ މަޢުލޫމާތު ފޯރުކޮށް ދިނުމަށް އެންމެހައި ފަރާތްތަކަށް ތަކުރާރުކޮށް އިލްތިމާސް ކުރަމެވެ.


ވޯލްޑިވްސް ވޮލީ ބޯޅަ އެސޯސިއޭޝަންގެ ރައީސްކަމަށް ކުރީގެ ގައުމީ ސެޓަރު މުހައްމަދު ރަނޭޝް ހޮވިއްޖެއެ - Voice of Meedhoo\nވޯލްޑިވްސް ވޮލީ ބޯޅަ އެސޯސިއޭޝަންގެ ރައީސްކަމަށް ...\nއައްޑޫ ސަރަޙައްދީ ބަނދަރު ތަރައްޤީ ކުރުމުގެ ...\nރަނޭޝް ރައީސްކަމަށް ހޮވުނީ ކުރީގެ ނާއިބްރައީސް އިލްޔާސާ ވާދަކޮށްގެން\nby vomadmin April 2, 2021\nވޯލްޑިވްސް ވޮލީ ބޯޅަ އެސޯސިއޭޝަންގެ ރައީސްކަމަށް ކުރީގެ ގައުމީ ސެޓަރު މުހައްމަދު ރަނޭޝް ހޮވިއްޖެއެވެ.\nމައްސަލަ ބޮޑުވެފައިވާ ވީއޭއެމްގެ އިންތިޚާބު މިއަދު ބާއްވާފައި ވަނީ ފާއިތުވެގެންދިޔަ2އަހަރުގެ ތެރޭގައި އެތައް ބައެއްގެ ބުރަމަސައްކަތުންކަން ފާހަގަކޮށްލެވެއެވެ. އެފްއައިވީބީ އަދި އޭސީވީއިން ވާޗުއަލްކޮށް ބައިވެރިވި މިއިންތިހާބްގައި ވީއޭއެމްގެ ރައީސަކަށް މުހައްމަދު ރަނޭޝް ހޮވިފައިވަނީ އިންތިޚާބުގައި ބައިވެރިވި ކުލަބްތަކުގެ އަޣުލަބިއްޔަތުންނެވެ.\nރަނޭޝްއާއެކު ރައީސްކަމުގެ މަގާމަށް ވާދަކުރި ވީއޭއެމްގެ ކުރީގެ ނައިބް ރައީސް އިލްޔާސް އިބްރާހިމްވަނީ އިންތިޚާބުގައި ވޯޓު ލުމުގެ ކުރިން އިންތިހާބީ މަރުކަޒު ދޫކޮށް ގޮސްފައެވެ. އިލްޔާސްވަނީ ރައީސްކަމަށް ވާދަކުރި މުހައްމަދު ރަނޭޝްގެ ކެންޑިޑެންސީއާމެދު ސުވާލު އުފައްދާފައެވެ. އިލްޔާސްބުނީ ރަނޭޝްގެ ޓީމުން އެސޯސިއޭޝަނަށް ލިއުންތައް ހުށައަޅާފައިވަނީ މުއްދަތު ފަހަނައަޅާ ދިޔަފަހުންކަމަށް ބުނެފައެވެ. އަދި ރަނޭޝްގެ ކެންޑިޑެންސީ ބަލައިގަތުމަށް އެސޯސިއޭޝަނުން ނިންމުމާއި ގުޅިގެން އެކަމާ ހިތްހަމަނުޖެހިގެން އިލްޔާސްވަނީ އިންތިހާބީ މަރުކަޒު ދޫކޮށް ގޮސްފައެވެ.\nވީއޭއެމްގެ ރައީސްކަމަށް މުހައްމަދު ރަނޭޝް ހޮވިފައިވަނީ ވޯޓުގައި ބައިވެރިވި6ކުލަބްގެ ތެރެއިން6ވޯޓް ލިބިގެންނެވެ. އިލްޔާސްއަށް ވޯޓެއް ލިބިފައެއް ނުވެއެވެ.\nވީއޯއެމްގެކުރީގެ ރައީސް ލަޠީފު\nކުރީގެ ގައުމީ ސެޓަރު މުހައްމަދު ރަނޭޝްވަނީ 2016ވަނަ އަހަރު މުހައްމަދު ލަތީފްގެ ލީޑަރޝިޕްގެ ހަޒާންދާރުގެ މަގާމު ފުރުމަށްފަހު، ރަނޭޝްވަނީ ވީއޭއެމްގެ ސީނިއަރ ނާއިބް ރައީސްގެ މަގާމްވެސް އަދާކޮށްފައެވެ. އަދި ހިންހަމަނުޖެހުންތަކާއިއެކު 2018ވަނަ އަހަރު މުހައްމަދު ރަނޭޝްވަނީ މަގާމްއިން އިސްތިޢުފާދީފައެވެ\nއެސޯސިއޭޝަންގެ ނާއިބް ރައީސަކަށް ހޮވިފައިވަނީ6ވޯޓާއެކު އަލީ އަޝްރަފެވެ. ޔުމްނާ އަބްދުލް އަޒީމަށް އެއްމެ ވޯޓެއްވެސް ލިބިފައެއް ނުވެއެވެ. ހަޒާންދާރަކަށް ހޮވިފައިވަނީ6ވޯޓްއާއެކު މުހައްމަދު ރާމިޒެވެ. އަހުމަދު ނިޒާމަކަށް ވޯޓެއް ލިބިފައެއް ނުވެއެވެ. ވީއޭއެމްގެ ރޫލްސް ކޮމިޝަނަށް ހޮވިފައިވަނީ އަހުމަދު އަދީލް، މުހައްމަދު ޝާހިދު، މުހައްމަދު ހަމީދުއެވެ. ކޮންމެ ބޭފުޅަކަށްވެސް6ވޯޓް ލިބިފައިވެއެވެ. ޓެކްނިކަލް އަދި ޑިވެލޮޕްމަންޓް ކޮމެޓީއަށް އިންތިޚާބު ކޮށްފައިވަނީ މުހައްމަދު ސާޖިދާއި، ޝުއެއިބު އަހުމަދާއި، މުހައްމަދު ސަލީމެވެ. ބީޗް ވޮލީ ކޮމިޝަނަށް އިންތިޚާބު ކޮށްފައިވަނީ އަބްދުﷲ ނަޝީދާއި އިސްމާޢީލް ސަމާހާއި، އިސްމާޢީލް ޝަރީފާއި ހުސައިން ޝަރީފުގެ އިތުރުން އަދުނާން އަބްދުއްރަހީމެވެ.\nވީއޭއެމްގެ އިންތިޚާބުގައި ވޯޓު ދިނުމުގެ ޙައްގު ލިބިފައިވާ9ކުލަބް ހިމެނެއެވެ. އެއީ ދިވެހި ސިފައިންގެ ކްލަބް، ޕޮލިސް ކްލަބް، އައްޑޫ ސްޕޯޓްސް ކްލަބް، ސްޕޯޓްސް ކްލަބް ހޯކްސް، ގުޑީސް ސްޕޯޓްސް ކްލަބް، މޯލްޑިވިއަން، ޔޫތު ނިއު ޖެނެރޭޝަނާއި، ކުލަބް ހާފް ލިންކޭޖެވެ.\nމިއިންތިހާބްގައި އަމަލު ކޮށްފައިވަނީ 2015ވަނަ އަހަރުގެ އަސާސީ ޤާވާއިދާއި އެއްގޮތަށެވެ. އެގޮތަށް ފާސްކޮށްފައިވަނީ މިދިޔަ މަހުގެ 24ވަނަ ދުވަހު ކުރިއަށް ގެންދިޔަ އެކްސްޓަރ އޯޑަނަރީ ކޮންގްރެސްގައެވެ.\nވީއޭއެމްގެ މައްސަލަތަކެއް ހުރިކަމަށް ފާހަގަވެ، އެމައްސަލަތައް ބެލުމަށް ސްޕޯޓްސް ކޮމިޝަނަރވަނީ ވީއޭއެމް ނޯމަލައިޒިން ކޮމިޓީ އާއި ހަވާލުކޮށް މައްސަލަ ބަލަން ފެށިއެވެ. ވީއޭއެމްއަށް ކުރިމަތިވެފައިވާ މައްސަލަތަށް ހައްލުކުރުމަށް، 2019 ވަނަ އަހަރު، ސްޕޯޓްސް މިނިސްޓރަ އަހުމަދު މަހުލޫފާއި، މޯލްޑިވްސް އޮލިމްޕިކް ކޮމިޓީގެ ސެކްރެޓަރީ ޖެނެރަލް އަހުމަދު މަރުގޫޒު ވަނީ އެފްއައިވީބީ އާއެކު މަޝްވަރާ ބައްދަލުވުންތަކެއް ބާއްވާފައިވެއެވެ. ކުރެވުނު މަޝްވަރާތަކަށް ފަހު އެފްއައިވީބީ އިން އެޑްހޮކް ކޮމިޓީއެއް އުފައްދާ، ވީއޭއެމްއަށް ކުރިމަތިވެފައިވާ މައްސަލަތަކަށް ހައްލެއް ގެނައުމަށް މަސައްކަތްފެށިއެވެ. ނަމަވެސް، ކޯވިޑް 19ގެ ހާލަތާއި ގުޅިގެން މި މަސައްކަތް އެދެވޭ ގޮތެއްގައި ކުރިޔަށް ނުގެންދެވުނެވެ. އެހެންކަމުން، ނިމިގެންދިޔަ ވީއޭއެމްގެ އިންތިޚާބާއެކު، ކުރިމަތިވެފައިވާ މައްސަލަތަކަށް ހައްލެއް ލިބި ވީއޭއެމްގެ ހިންގުން ހަރުދަނާވެގެންދާނެކަމަށް ބެލެވެއެވެ.\nއައްޑޫ ސަރަޙައްދީ ބަނދަރު ތަރައްޤީ ކުރުމުގެ މަޝްރޫޢުގައި ސޮއިކޮށްފި\nހިތަދޫ ބަނދަރު ތަރައްގީކުރަން އެމްޓީސީއާއި ހަވާލްކޮށްފި\nއޭޑީޕީގެ ދަށުން އައްޑޫސިޓީ އިގްތިސާދީ ވަރުގަދަ ހަބަކަށް\nއައްޑޫ ޑިވެލޮޕްމަންޓް ޕްރޮޖެކްޓް (އޭޑީޕީ)ގެ ދަށުން އައްޑޫ ރެކްލެމޭޝަން ޕްރޮޖެކްޓު ފެށުމަށް ނިންމާ، މަޝްރޫއުގެ ތަފްސީލު ހާމަކޮށްފިއެވެ. އައްޑޫ ...\nއިސްލާމްދީނާ ދެކޮޅު ވެރިކަމެއް ޤާއިމްކުރުމަށް ގޮވާލުމުން ޝަހީދުއަށް ފާޑުކިޔުން އަމާޒުވެއްޖެ\nއިސްލާމް ދީނާ ދެކޮޅު ވެރިކަމެއް ރާއްޖޭގައި ޤާއިމްކުރުމަށް ގޮވާލުމުން، އެމްޑީޕީ ސަރުކާރުގެ ފޮރިން މިނިސްޓަރ ޑރ. އަހުމަދު ޝަހީދުއަށް ...\nvomadmin August 23, 2018\nމީދޫ ގެއަކުން ވަގަށް ނަގާފައިވާ ކަމަށް ބެލެވޭ ތަކެތި ހޯދައި މީހަކު ހައްޔަރުކޮށްފި\nމީދޫ ސައިގޭ ގޯތި ތެރޭގައި އަލަށް އިމާރާތްކުރަމުންދާ ބައިން ވަގަށް ނަގާފައިވާކަމަށް ބެލެވޭ ތަކެތި ހޯދައި 32 އަހަރުގެ ...\nކޮވިޑް 19 އަށް ހުޅުދޫ މީދުން މިއަދު ޕޮޒިޓިވްވީ ދެމީހުން\nމިއަދު ހުޅުދޫ އާއި މީދުން ކޮވިޑް 19 އަށް ދެމީހަކު ޕޮޒިޓިވް ވެއްޖެވެ. މައުލޫމާތު ލިބިފައިވާ ގޮތުގައި މިއަދު ...


ތިލަދުންމަތީ އުތުރުބުރީ އަތޮޅުކައުންސިލްގެ އިދާރާއިން 2021 ވަނަ އަހަރު ދީފައިވާ ޚިދުމަތުގެ ތަފާސް ހިސާބު ފުރަތަމަ ފަހަރަށް ހާމަކޮށްފިއެވެ.\nތިލަދުންމަތީ އުތުރުބުރީ އަތޮޅުކައުންސިލް އިދާރާއިން ހާމަކުރި ގޮތުގައި 2021 ވަނަ އަހަރު 496 މީހަކަށް އެއްގަމު ލައިސަންސް ދޫކޮށްފައިވާ ކަމަށާއި 84 މީހަކަށް ކަނޑުގެ ލައިސަންސް ދޫކޮށްފައިވާ ކަމަށާއި، ކަނޑުގައި ދުއްވާ 13 އުޅަނދަކަށާއި އެއްގަމުގައި ދުއްވާ 85 އުޅަނދަކަށް ރަޖިސްޓްރީ ހައްދާ ދީފައިވާ ކަމަށާއި، އަދިމީގެ އިތުރުން 10 އުޅަނދަކަށް އޮޑީ ނަމްބަރ ދޫކޮށްފައިވާ ކަމަށާއި، 151 އުޅަނދަކަށް ރޯޑްވާތިނެސް ދޫކުރެވިފައި ވެއެވެ.\nއަތޮޅު ކައުންސިލްގެ އާމްދަނީ އިތުރުކުރުމަށް ކުރަމުންދާ މަސައްކަތްތަކުގެ ތެރެއިން ފަހި ޕްރޮގްރާމްގެ ދަށުން ދެމުންދާ ފަހި ދުވެލީގެ 13 ދަތުރެއް ކޮށްފައިވާކަމަށާއި، މި ދަތުރުތަކަށް އެއްލައްކަ ވިހިހާސް އަށްސަތޭކަ ސޯޅަ ރުފިޔާ / އަށްޑިހަ ނުވަލާރި ލިބިފައި ވެއެވެ. އަދި ފަހި އަރަނީގެ ދަށުން 57 ފަރާތަކަށް މުދާ ދޫކޮށްފައިވެއެވެ. ފަހި އަރަނީގެ ދަށުން ދޫކުރެވުނު މުދަލުގެ އަގަށް މިހާތަނަށް ޖުމްލަ އެއްމިލިއަން ހަތަރުސަތޭކަ އަށްޑިހަ ހަތްހާސް ފަސްސަތޭކަ އަށްޑިހަ ތިންރުފިޔާ / ދެލާރި ޚަރަދުކޮށްފައި ވެއެވެ.\nއަތޮޅު ކައުންސިލްގެ އިދާރާއިން އެކި ކަންކަމުގައި 2021 ވަނަ އަހަރު 31 އެގްރީމެންޓެއް ކުރެވިފައިވާއިރު އަތޮޅުގެއަށް ޒިޔާރަތްކޮށްފައިވާ މެހުމާނުންގެ އަދަދަކީ 335 އެވެ. އަދި އޮފީހުން ހޯދަންޖެހޭ އެކިއެކި ޚިދުމަތް ހޯދުމަށް 402 ޕީ.އީ.އޯ ހަދާފައި ވެއެވެ.\n← ފިއްލަދުއާ ދިމާ ބޭރުގައި މަސްކަނދު ފައްޗެއް އަޅައިފި\nއަތޮޅު ކައުންސިލްގެ އިދާރާއަށް އެގްޒަރމިނަރަކު ހޯދުން →


ޖުޑީޝަރީ / ޖުޑީޝަލް އެޑްމިނިސްޓްރޭޝަން\nމިދިޔަ އަހަރު ކޯޓުތަކުން 31،000 އަށް ވުރެ ގިނަ މައްސަލަ ބަލައި، 21،000 އަށް ވުރެ ގިނަ މައްސަލަ ނިންމާފައިވާ ކަމަށް ތަފާސް ހިސާބުތަކުން ދައްކައިފި އެވެ.\nސުޕްރީމް ކޯޓުގެ ރެޖިސްޓްރާގެ މަގާމަށް ކުރިމަތިލުމުގެ ފުރުސަތު މިއަދު ހުޅުވާލައިފި އެވެ.\nސުޕްރީމް ކޯޓުގެ ނިންމުމަކުން ޖުޑީޝަލް އެކަޑަމީއެއް އުފައްދާފައި ވިޔަސް، އިދާރާތައް އުފައްދައި ނުވަތަ އުވާލުމުގެ ބާރެއް ސުޕްރީމް ކޯޓަށް ނެތް ކަމަށް ހައި ކޯޓުގެ ހުކުމެއްގައި ބުނެފި އެވެ.\nޑިޕާޓްމެންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) އިން ސުޕްރީމް ކޯޓުގެ ބާރު ކަނޑުވާލައި އަދުލު އިންސާފު ގާއިމު ކުރުމުގެ ބާރު ޕެރަލައިޒް ކުރުމަށް މަސައްކަތް ކުރަމުންދާ ކަމަށް ވިދާޅުވެ، އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ މިއަދު ކަންބޮޑުވުން ފާޅުކުރައްވައިފި އެވެ.\nއުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ އިސްކޮށް ހުންނަވައި ގާނޫނުތަކަށް އަމަލު ނުކުރެއްވުމަށާއި ޖުޑިޝަލް ސާވިސް ކޮމިޝަން (ޖޭއެސްސީ) އާއި ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) ގެ ގާނޫނީ ދައުރަށް ހުރަސްތަކެއް ކުރިމަތި ކުރެއްވުމަށް މަސައްކަތް ކުރައްވާ ކަމަށް ބުނެ، ޖޭއެސްސީ އާއި ޑީޖޭއޭގެ ބަހެއް ހޯދަން...


އާމިނަތު ޝާޒިޔާ 23 ސެޕްޓެމްބަރ 2020\nހުޅުމާލެ ދެވަނަ ފިޔަވަހީގައި ތަރައްޤީކުރާ ފުރަތަމަ ސްކޫލް "ޞަލާހުއްދީން ސްކޫލް"ގެ ޢަމަލީ މަސައްކަތްކޮށްދޭނެ ބަޔަކު ހޯދުމަށް އިޢުލާންކޮށްފިއެވެ. ފިނޭންސް މިނިސްޓްރީން މިހާރު ވަނީ މިކަމަށް ބޭނުންވާ ފަރާ...\nސްކޫލް ޓެކްނޯލޮޖީއަށް އިހުމާލުވެވިފައިވާކަން ކޮވިޑްގެ ސަބަބުން ހާމަވެއްޖެ: ޖަރުމަނު ޗާންސެލަރ\nސައިފް އަޒްހަރު 20 ސެޕްޓެމްބަރ 2020\nކޮވިޑް-19 ބަލިމަޑު ހާލަތު އައުމާގުޅިގެން، ސްކޫލް ޓެކްނޯލޮޖީ ވަރަށް ބޮޑަށް އަޕްގްރޭޑްކުރަން ޖެހިފައިވާކަން ހާމަވެގެން ހިނގައްޖެ ކަމަށް ޖަރުމަނުވިލާތުގެ ޗާންސެލަރ އެންޖެލާ މާކެލް ވިދާޅުވެއްޖެއެވެ. އެންޖ...\nޕީޕީއެމް އޮފީސް ހިމެނޭ ސަރަޙައްދު ފުލުހުން ބަންދުކޮށްފި\nއައިޝަތު އަހުމަދު 36 މިނެޓު ކުރިން


India gai Rajjeyge Tourism isthihaaru kurumah Road Show thakeh fashaifi\nއެމްއެމްޕީއާރުސީން އިންޑިއާގައި ކުރިއަށް ގެންދާ ރޯޑް ޝޯގެ ބައިވެރިން-- ފޮޓޯ އެމްއެމްޕީއާރުސީ\nއިންޑިޔާގައި ރާއްޖޭގެ ޓޫރިޒަމް އިސްތިހާރު ކުރުމަށް ރޯޑް ޝޯތަކެއް ފަށައިފި\nއިންޑިޔާގައި ރާއްޖޭގެ ޓޫރިޒަމް އިސްތިހާރުކުރުމަށް ހާއްސަ ރޯޑް ޝޯތަކެއް ފަށައިފި އެވެ.\n"ޖާނީ ޓް ދަ ސަނީ ސައިޑް" ގެ ނަމުގައި މޯލްޑިވްސް މާކެޓިން އެންޑް ޕީއާރް ކޯޕަރޭޝަން (އެމްއެމްޕީއާރުސީ) އިން އެކި ގައުމުތަކުގައި ކުރިއަށް ގެންދާ ސިލްސިލާގެ ރޯޑްޝޯ ކުރިއަށް ދަނީ އިންޑިއާގެ ބެންގަލޫރު، މުމްބާއީ، ކޮލްކަތާ، ނިއުދިއްލީ އަދި ޗާންދިގަޅުގަ އެވެ.\nއިއްޔެ ފެށި މި ރޯޑްޝޯތައް މިމަހު 28 ގެ ނިޔަލަށް ކުރިއަށް ދާނެއެވެ. މި އިވެންޓު ގައި އިންޑިޔާގެ އޮޕަރޭޓަރުންނާއި ބައްދަލު ކުރުމުގެ އިތުރުން، ކޮންމެ ސިޓީ އެއްގައި ގުރުއަތުން ހޮވޭ ދެ ފަރާތަކަށް ރާއްޖޭގައި ޗުއްޓީ ހޭދަކުރުމުގެ ފުރުސަތު ދޭނެ އެވެ. މި ޗުއްޓީ ދަތުރުތައް ސްޕޮންސާ ކޮށްފައިވަނީ ޝަންގްރީލާ ވިލިނގިލި ރިސޯޓް އެންޑް ސްޕާ އިންނެވެ.\nމި ރޯޑްޝޯތަކުގެ މަގުސަދަކީ އިންޑިޔާ މާކެޓްގައި ރާއްޖެ އިތުރަށް އިސްތިހާރު ކޮށް ފުޅާދާއިރާ އެއްގައި ރާއްޖެ ތަމްސީލު ކުރުމެވެ. ރޯޑްޝޯގައި ރާއްޖޭގެ ޓޫރިޒަމް ސިނާއަތުގައި ހަރަކާތްތެރިވާ 25 ކުންފުންޏަކުން ބައިވެރިވެރިވެފައިވާއިރު އެފަރާތްތަކުން އިންޑިއާގެ އޮޕަރޭޓަރުންނާއި ބައްދަލުކޮށް ރާއްޖެ އިތުރަށް ޕުރޮމޯޓް ކުރާނެ އެވެ.


Record adhadhakaa eku India ge emme gina meehun positive vi city...\nއެންގެ ގިނަ މީހުން ޕޮޒިޓިވްވި ސިޓީއަކަށް ދިއްލީ\nރެކޯޑް އަދަދަކާއެކު އިންޑިއާގެ އެންމެ ގިނަ މީހުން ޕޮޒިޓިވްވި ސިޓީއަކަށް ދިއްލީ\nދިއްލީން އެކަނި 70 ހާހަށްވުރެ ގިނަ މީހުން ކޮވިޑަށް ވަނީ ޕޮޒިޓިވްވެފައި\nމުމްބާއީގައި ޕޮޒިޓިވްވި ކޭސްތައް ވަނީ 69 ހާހަށް އަރާފައި\nކ. މާލެ | 25 ޖޫން 2020 | ބުރާސްފަތި 13:46 | 2,787\nއިންޑިއާގެ ފްރަންޓް ލައިންގައި މަސައްކަތް ކުރާ ފަރާތްތަކުން މަގުތަކުގައި ހަރަކާތްތެރިވަނީ - ރޮއިޓަރސް\nބުދަ ދުވަހު ރެކޯޑް އަދަދަކަށް ދިއްލީގައި ކޮވިޑް-19 ގެ ޕޮޒިޓިވް ކޭސްތައް ފެނި އިންޑިއާގެ އެންމެ ގިނަ މީހުން ޕޮޒިޓިވްވި ސިޓީއަކަށް ދިއްލީ ވެއްޖެއެވެ.\nމީގެ ކުރިން އެންމެ ގިނަ އަދަދަކަށް މީހުން ޕޮޒިޓިވްވެގެން ރިޕޯޓްކުރަމުން އައީ އިންޑިއާގެ ވިޔަފާރީގެ މައި މަރުކަޒު މުމްބާއީންނެވެ. އިންޑިއާގެ ސިއްހީ ކަމާބެހޭ ފަރާތްތަކުން އާންމުކޮށްފައިވާ ހިސާބުތައް ދައްކާގޮތުން ދިއްލީން އެކަނި 70 ހާހަށްވުރެ ގިނަ ޕޮޒިޓިވް ކޭސްތައް ރިޕޯޓްކޮށްފައިވާ އިރު، މުމްބާއީގައި މިހާތަނަށް ރިޕޯޓްކޮށްފައިވަނީ 69 ހާސް ކޭސްއެވެ.\nދިއްލީގެ ޗީފް މިނިސްޓަރ އަރުވިންދު ކެޖްރިވާލް ވިދާޅުވީ އެ ސިޓީގައި ޓެސްޓް ކުރަމުން އަންނަ މިންވަރު ދުވާލެއްގެ މައްޗަށް 18،000ށް އިތުރުކޮށްފައިވާ ކަމަށެވެ.\nބުރާސްފަތި ދުވަހު އެކަނި ވެސް އިންޑިއާއިން ވަނީ 16 ހާހަށްވުރެ ގިނަ ކޭސްތައް ރިޕޯޓްކޮށްފައެވެ. މިއީ އެއްދުވަހާ އެންމެ ގިނަ އަދަދަކަށް ޕޮޒިޓިވް ކޭސް އިންޑިއާއިން ރިޕޯޓްކުރި ދުވަހެވެ. މިއާއެކު އިންޑިއާގައި ޕޮޒިޓިވްވި މީހުންގެ އަދަދު ވަނީ4ލައްކައަށްވުރެ މައްޗަށް އަރާފައެވެ.\nފާއިތުވި ދުވަހު އެކަނި ވެސް އިންޑިއާއިން ވަނީ ކޮވިޑް ޖެހިގެން 418 މީހަކު މަރުވެގެން ރިޕޯޓްކޮށްފައެވެ. މިހާތަނަށް އިންޑިއާއިން ވަނީ 14 ހާހަށްވުރެ ގިނަ މީހުން މަރުވެގެން ރިޕޯޓްކޮށްފައެވެ.\nއިންޑިއާގައި ހަލުވިކަމާއެކު ކޮވިޑް ފެތުރެމުން އަންނަ އިރު، ޖެހިޖެހިގެން 8 ދުވަސް ވަންދެން އިންޑިއާއިން ވަނީ ދުވަލެއްގެ މައްޗަށް 12 ހާހަށްވުރެ ގިނަ ކޭސް ރިޕޯޓްކޮށްފައެވެ.4ލައްކައަށްވުރެ ގިނަ މީހުން މިހާތަނަށް އިންޑިއާގައި ކޮވިޑް-19ށް ޕޮޒިޓިވްވި ނަމަވެސް، 270،000ށް ވުރެ ގިނަ މީހުން ވަނީ ބަލިން ރަނގަޅުވެފައެވެ.\nމަސްރަހު ދިރާސާ ކުރާ ފަރާތްތަކުން ބުނެފައިވަނީ އިންޑިއާގައި ކޭސްތައް އިތުރުވެގެން ގޮސްފައިވަނީ އެއްވެސް ކަހަލަ ރޭވުންތެރިކަމެއް ނެތި ލޮކްޑައުންއަށް ލުއިތަކެއް ދިނުމާއި ގުޅިގެން ކަމަށެވެ.


Shahrukh ge dharifulhu Aaryan film kulhen beynunnuvaa sababu\nޝާހްރުކްގެ ދަރިފުޅު އާރްޔަން ފިލްމު ކުޅެން ބޭނުންނުވާ ސަބަބު\nއާރްޔަން، ބައްޕަ ޝާހްރުކް އާއި ކޮއްކޮ ސުހާނާ އާއެކު\nޝާހްރުކް ޚާންގެ ދަރިފުޅު އާރްޔަން ޚާން ފިލްމު ކުޅެން އުޅޭ ކަމުގެ ޚަބަރުތައް ފެތުރޭތާ ވަރަށް ގިނަ ދުވަސް ވެއްޖެ އެވެ. މިހާރު އެމެރިކާގައި ޑިގްރީއަށް ކިޔަވަމުންދާ އާރްޔަން ގިޓާ ކުޅެ ލަވަ ކިޔާ ވީޑިއޯއެއް މިހާރު ސޯޝަލް މީޑިއާގައި ވަނީ ވައިރަލް ވެފަ އެވެ. އަދި އޭނާގެ ކިބައިގައި އެކްޓް ކުރުމުގެ ހުނަރު ނެތަސް މިއުޒިކްގެ ހުނަރު ހުރިކަން ޔަގީންވާ ކަމަކަށް މި ވީޑީއޯއަށް ކޮމެންޓު ކޮށްފައިވާ ގިނަ ބަޔަކު ބުނެފައި ވެއެވެ.\nރައްޓެއްސަކާ އެކު އާރްޔަން މި ވީޑިއޯގައި ކިޔާތަން ފެންނަނީ ޗާލީ ޕޫތުގެ "އެޓެންޝަން" އެވެ. މި ލަވަ ބެލި ގިނަ މީހުން ބުނީ ލަވަ ބަލަ ފޫހި ނުވާ ކަމަށާއި އާރްޔަންގެ މިއުޒިކް ހުނަރު އެބަހުރި ކަމަށެވެ. އަނެއް ބަޔަކު ބުނީ އޭނާގެ ކިބައިގައި ޝާހްރުކްގެ ހުންނަ ކަހަލަ އަދާތަކެއް ހުރި ކަމަށެވެ.\nޝާހްރުކް އާއެކު އާރްޔަން މިދިޔަ އަހަރު "ދަ ލަޔަން ކިންގް" ގެ ހިންދީ ވާޝަންގެ ކެރެކްޓާއަކަށް އަޑު އަޅާދީފައި ވެސް ވެއެވެ. ޝާހްރުކް އަޑު އަޅާދީފައި ވަނީ މުފާސާގެ ކެރެކްޓާ އަށެވެ. އަދި އާރްޔަން އަޑުއަޅައި ދިނީ ސިމްބާ ކެރެކްޓާ އަށެވެ.\nނަމަވެސް އާރްޔަންގެ އެކްޓް ކުރުމުގެ ޝައުގުވެރިކަމެއް ނުގެންގުޅޭ ކަމަށް މިދިޔަ އަހަރު ދެއްކި "ޑެވިޑް ލިޓަމަންސް ޝޯ" ގެ "މައި ނެކްސްޓް ގެސްޓް ނީޑްސް ނޯ އިންޓްރޮޑަކްޝަން" ގައި ބައިވެރިވެ ވާހަކަ ދައްކަމުން ޝާހްރުކް ބުނެފައި ވެއެވެ.\n"އޭނާ ބަލާލަން ރީތި. އަދި އިސްކޮޅުން ދިގުވެފައި ހުރިހާ ކަމެއް ވެސް ހުރީ ރަނގަޅަށް. އެކަމަކު އަހަންނަކަށް ހިއެއް ނުވޭ އެކްޓިން ހުނަރު އޭނާގެ ހުރި ހެނެއް. އެހެނެއް ނޫން އޭނައަކީ ލިޔުންތެރި ކަމަށް ވަރަށް މޮޅު،" ޝާހްރުކް ބުނެފައި ވެއެވެ.\nއޭނާގެ ފިޔަވަޅު މަތިން ހިނގަން އާރްޔަން ބޭނުން ނުވާ ސަބަބު ވެސް ޝާހްރުކް މި ޝޯގައި ބުނެދިނެވެ. އެ ސަބަބަކީ ބައްޕަ އާ އަޅާ ކިޔާނެ ތީ އެވެ.\n"އެއް ދުވަހަކު އަހަރެން ކައިރިއަށް އާރްޔަން އައިސް ބުނި އޭނާ އެކްޓަރަކަށް ވެގެން ރަނގަޅު ކާމިޔާބެއް ހޯދައިފިއްޔާ ދުވަހަކު ވެސް މީހުން އޭނާގެ ކާމިޔާބުގެ ކްރެޑިޓް އޭނާއަކަށް ނުދޭނޭ. ބުނާނޭ އެއީ އޭނާގެ ގައިގައި ހުރި ބައްޕަގެ ޖީންގެ ސަބަބުން ލިބިފައި ހުރި ހުނަރެކޭ. އަނެއްކޮޅުން ނާކާމިޔާބު އެކްޓަރަކަށް ވެއްޖެނަމަ ބުނާނޭ ބައްޕަ ޒަމާނުއްސުރެ ހޯދަމުންދިޔަ ކާމިޔާބު ވެސް ފުނޑުފުނޑު ކޮށްލައިފިޔޭ މީނަ އައިގޮތަށް އައިސް. އެހެންވެ އެފަދަ ޕޮޒިޝަނަކަށް އަންނަން ބޭނުން ނުވާތީ އާރްޔަން ފިލްމު ކުޅެން ބޭނުން ނުވަނީ،" ޝާހްރުކް ބުންޏެވެ.


SunOnline: Foreign minister Asim, Turkey ge foreign ministerah maruhabaa vidhaalhuvejje\nފޮރިން މިނިސްޓަރު ޑރ. މުހައްމަދު އާސިމް ވަނީ ތުރުކީގެ ފޮރިން މިނިސްޓަރު މެވުލޫތު ޗަވުޝޯލޫއާ ބައްދަލުކުރައްވާފަ -- ފޮޓޯ: ފޮރިން މިނިސްޓްރީ\nފޮރިން މިނިސްޓަރު އާސިމް، ތުރުކީގެ ފޮރިން މިނިސްޓަރަށް މަރުހަބާ ވިދާޅުވެއްޖެ\n1 ހަފްތާ 15 ގަޑި ކުރިން - 11 ޖުލައި 2018 0\nތުރުކީގެ ފޮރިން މިނިސްޓަރު ކަމަށް މެވުލޫތު ޗަވުޝޯލޫ އަނެއްކާވެސް އައްޔަން ކުރެއްވުމާ ގުޅިގެން، ފޮރިން މިނިސްޓަރު ޑރ. މުހައްމަދު އާސިމް މަރުހަބާ ވިދާޅުވެއްޖެ އެވެ.\nމިނިސްޓަރު ޗަވުޝޯލޫއަށް މަރުހަބާ ވިދާޅުވެ ޑރ. އާސިމް ފޮނުއްވި މެސެޖުގައި ވަނީ މިނިސްޓަރާއެކު މަސައްކަތް ކުރައްވަން ތައްޔާރަށް ހުންނެވި ކަމަށް ވިދާޅުވެފައި އެވެ. އަދި މުސްތަގުބަލުގައި ރާއްޖެ އާއި ތުރުކީއާ މެދުގައި އޮތް ގުޅުން އިތުރަށް ވަރުގަދަ ވާނެ ކަމާމެދު ޝައްކެއް ނެތް ކަމަށް ވިދާޅުވެފައި އެވެ.\nތުރުކީގެ ފޮރިން މިނިސްޓަރު ކަމަށް ޗަވުޝޯލޫ އައްޔަން ކުރެއްވީ މިދިޔަ ހޯމަ ދުވަހު ވެރިކަމުގެ ހުވާ ކުރެއްވި ރައީސް ރަޖަބް ތައްޔިބު އުރުދުޣާން އެވެ. މިދިޔަ މަހު ތުރުކީގެ ރިޔާސީ އިންތިހާބު އުރުދުޣާން ކާމިޔާބު ކުރެއްވުމާ ގުޅިގެން ރައީސް އަބްދުﷲ ޔާމީން އަބްދުލްގައްޔޫމް ވަނީ ރައީސް އުރުދުޣާނަށް މަރުހަބާ ވިދާޅުވެފައި އެވެ.\nރައީސް އުރުދުޣާންގެ ހުވާކުރުމުގެ ރަސްމިއްޔާތުގައި ބައިވެރިވެވަޑައިގަތުމަށް ޑރ. އާސިމް ތުރުކީއަށް ވަޑައިގެންނެވި އެވެ. އަދި އެދަތުރުފުޅުގައި މިނިސްޓަރު ވަނީ އެގައުމުގެ ފޮރިން މިނިސްޓަރު ޗަވުޝޯލޫއާ ބައްދަލު ކުރައްވާފައި އެވެ.\nއެބައްދަލުވުމުގައި ދެބޭފުޅުން ވަނީ ރާއްޖެ އާއި ތުރުކީގެ ގުޅުމާ ބެހޭ ގޮތުންނާއި، ވިޔަފާރި އާއި ތިމާވެއްޓާއި ހިއުމަން ރިސޯސަސް ފަދަ ދާއިރާތަކުގައި ދެގައުމުން ގުޅިގެން މަސައްކަތް ކުރުމާ ބެހޭ ގޮތުން މަޝްވަރާ ކުރައްވާފައި އެވެ.\nފޮރިން މިނިސްޓަރ ޑރ. މުޙައްމަދު އާސިމް\nފޮރިން މިނިސްޓަރު އާސިމް، ތުރުކީގެ ފޮރިން މިނިސްޓަރަށް މަރުހަބާ ވިދާޅުވެއްޖެ 1 ހަފްތާ 15 ގަޑި ކުރިން\nއުރުދުޣާން ހުވާކުރެއްވުމުގެ ޖަލްސާއަށް ފޮރިން މިނިސްޓަރު ތުރުކީއަށް 1 ހަފްތާ3ދުވަސް ކުރިން\nއީޔޫއާއެކު މަތީ ފެންވަރުގެ މަޝްވަރާތަކެއް ބޭއްވުމަށް ސަރުކާރުގެ އޮފިޝަލުންތަކެއް ބެލްޖިއަމްއަށް3ހަފްތާ2ދުވަސް ކުރިން\nރާއްޖޭގެ ސިއްހީ ދާއިރާއަށް ޖަޕާނުން 42 މިލިޔަން ރުފިޔާގެ ހިލޭ އެހީ ދީފި 1 މަސް3ދުވަސް ކުރިން\nއޯއައިސީގައި ރާއްޖެއިން އިސްރާއީލާ ދެކޮޅަށް އަޑު އުފުލައިފި2މަސް4ހަފްތާ ކުރިން


galehiri: ދިވެހި ސަރުކާރުން ތައްޔާރުކުރި ބަންދަލް މުޚްތާރު\nދިވެހި ސަރުކާރުން ތައްޔާރުކުރި ބަންދަލް މުޚްތާރު\nފުވައްމުލަކު ހިރިހަމައިދި ކަލޭގެފާނު ވިދާޅުވެފައިވަނީ "ބަންދަލް މުޚްތާރަށް ހަދައިލީމާ ފީ އާރޮހެއްކަމަކު ވިކިދާނެ"އެވެ. "ބަންދަލް މުޚްތާރު" މިއީ އޭގެޒާތަށް އޭގެ ބޭނުމަށް ބަލާނަމަ ވަކި މިވެނި އެއްޗެއްނޫނެވެ. ނަމެކެވެ. އޭގެ އަޞްލު ނުގެއްލޭގޮތަށް އެއްޗަކަށް ކުރާ ކަމެއްގެ ނަމެކެވެ. އެއްޗަކަށްގެންނަ ބޭނުންތެރި ކުޑަ ބަދަލެއްގެ ނަމެކެވެ. ކޮންމެ އެއްޗެއްވެސް ބަންދަލް މުޚްތާރަށް ހަދައިލެވިދާނެއެވެ. އެއްޗެއްގެ ބޭނުންނުކުރެވި އެ އެއްޗެއް ނެތިދާނެކަމަށްޓަކައި ދެން އޭގެ ބޭނުންކުރެވޭނެ ގޮތަކީ ކޮބައިތޯ ބަލައި އެގޮތެއް ހެދީމާ އެއެއްޗެއް ބަންދަލް މުޚްތާރަށް ހަދައިލެވުނީއެވެ. އެއްޗެއްގެ ނުވަތަ މަޢުލޫމާތެއްގެ ބޭނުންތެރިކަން އަންގައިދީ ވިސްނުވައި ދިނުމަށްވެސް އެ އެއްޗެއް ނުވަތަ އެ މަޢުލޫމާތެއް ބަންދަލްމުޚްތާރަށް ހަދައިލެވިދާނެއެވެ.\n1974މ. ވަނަ އަހަރާ ހަމައަށް އައިއިރުވެސް ރާއްޖޭގައި ޅަފަތުގައި މަރުވާ ކުދިންގެ ވަރަށްބޮޑު ޢަދަދަކީ ވިހައިގެން ފޫޅު ކެނޑުމުގެތެރޭ ކަންތައްކުރެވޭ ގޮތާ އަދި އޭގެފަހުން ފޫޅުގެ ފާރު ނުހިކި ޖަރާސީމު ވަދެގެން ޖެހޭ ބައްޔެއްކަމަށްވާ "އިދިފުށަށްދަމާ ބަލީގައި" ދުނިޔެ ދޫކުރާ ކުދިންނެވެ. ދިވެހި ސަރުކާރުން ހެއްދެވި ބަންދަލް މުޚްތާރަކީ މި ބޭނުންތެރި މަޢުލޫމާތުގެ މައްޗަށް ހެއްދެވި ބަންދަލް މުޚްތާރެކެވެ. އޭގެ އަޞްލު ނުގެއްލޭގޮތަށް މީހުން އެއަށް ޝައުގުވެރިވާ ގޮތަށް ކުރެއްވި ކަމެކެވެ. އެއީ އިދިފުށަށްދަމާ ބަލިން ތުއްތު ދަރިފުޅު ސަލާމަތްވާނެ ގޮތާ އެބަލިން ރައްކައުތެރިވުމަށް ވެކްސިން ދޭންޖެހޭގޮތާ ބެހޭ ބަންދަލް މުޚުތާރެކެވެ. ފޫހިފިލުވައިލުމާ ހީނހީނ ހަލާކުވާ ބަޔަކު ހަލާކުވުމުގެތެރެއިން ވިޔަސް ރަނގަޅު ބިނާކުރަނިވި މެސެޖެއް ދޭ ރޭޑިޔޯ އަދި ސްޓޭޖު ތަމްސީލެކެވެ. ގިނަބަޔަކު ބަލައިގަތް އަދި ހަނދާންހުރި ފައިދާކުރި ތަމްސީލެކެވެ. ދިވެހިރާއްޖޭގެ އަޑުގެ މަޝްހޫރު ރޭޑިޔޯޑްރާމާ "ނިއޯ ނޭޓަލް ޓެޓްނަސް" ނުވަތަ "ޢަލިފުތާބެއްޔާ" އަކީ އެއީއެވެ. އޭގެ ތަމްސީލު އޮތީ މަޖީދިއްޔާ ސްކޫލްގެ ސްޓޭޖްގައެވެ. ތަމްސީލު އޮތް3ރޭ ވެސް ހައުސްފުލްވި ޓިކެޓް ވިއްކައިގެން ލިބުނު ފައިސާ ޖަމާކުރީ ލޯފަންމީހުންގެ ފަންޑަށެވެ.\nމިލިޔުމުގައިވާނީ ތުއްތު ދަރިފުޅަށް ޖެހޭ އިދިފުށަށްދަމާ ބަލި "ނިއޯނޭޓަލް ޓެޓްނަސް"ގެ ނަމުގައި 1974 ގައި ކުޅުނު ރޭޑިޔޯ އަދި ސްޓޭޖް ތަމްސީލްގެ ބައެއް މަޢުލޫމާތެވެ. މިއީ އޭގެ މަޤުޞަދުކަމަށްވާ ތުއްތު ދަރިފުޅަށް ޖެހޭ އިދިފުށަށްދަމާ ބައްޔާމެދު ޢާއްމުން ހޭލުންތެރިކުރުވި އެއްޗެކެވެ. ނިއޯނޭޓަލް ޓެޓްނަސް" އާއި އެހެނިހެން ރޭޑިޔޯ އަދި ސްޓޭޖު ތަމްސީލްތައް ވަރުންއަޅައި މިނެކިރައި މުޑުތުލައި އޭގެ މޮޅު ދެރަކަމާއި ލުއި ބަރުދަން ބަލަންއުޅުމަކީ މިލިޔުމުގެ ބޭނުމެއްނޫނެވެ.\n1960 ވަނަ އަހަރު ހެލްތު އެސިސްޓެންޓުން ތަމްރީން ކުރައްވައި ރާއްޖެއަށް ޚިދުމަތްދެއްވަން ފެއްޓެވުމަކީ އެޚިދުމަތް މުޅި ރާއްޖެއަށް ޢާއްމު ކުރެއްވުމަށް ސަރުކާރުން ފެއްޓެވި މަސައްކަތުގެ ފެށުމެވެ. އެއީ ޞިއްޙީ ޚިދުމަތަށްޓަކައި ސަރުކާރުން އިންދެވި މުޅިން އާ ރޯ ކުރިއެކެވެ. އެކުރި ހެދި ބޮޑުވެ ގަހަކަށްވެ އެގަހުގެ އޮށްތަކުން އިތުރު ގަސްތައް ފެޅިއެވެ. އަދި އެގަސްތަކުގެ ޞިއްޙީ ހިޔާ ރާއްޖޭގެ ހުރިހާ ކަންކޮޅުތަކަށް ވެސް ލިބުނެވެ. ކުރުގޮތަކަށް ދަންނަވާނަމަ މިހާރު މިލިބޭ ޞިއްޙީ ޚިދުމަތުގެ ހިޔާވަހިކަން މުޅި ރާއްޖެއަށް ފޯރަންފެށުމުގެ އަޞްލު ގުޅިފައި ވަނީ ސަރުކާރުން ރާއްޖޭގައި އެންމެފުރަތަމަ ތަމްރީންކުރެއްވި ހެލްތް އެސިސްޓެންޓުންގެ އަގުހުރި ޞިއްޙީ ޚިދުމަތާއި ހަމައިންކަމަށް އަޅުގަނޑު ދެކެމެވެ. ވިއްސާރަޔާ ވާރެޔާ އަވީގައި ދިވެހި ލޮބުވެތި މުވާޠިނުންނަށްޓަކައި ދިވެހި ދަރިންގެ ދުޅަހެޔޮކަމަށްޓަކައި މި ބޭފުޅުން ކުރެއްވި ބުރަ މަސައްކަތާ އުޅުއްވަމުން ގެންދެވި އުނދަގޫ ދަތިހާލު ދިވެހިންނަށްވާނީ ފެނިފައެވެ. އެކަންވާނީ ކަށަވަރުކުރެވިފައެވެ. މިއީ ދިވެހިންގެ ނިމުމެއް ނެތް ޝުކުރު ޙައްޤު ވަރަށް ޚިދުމަތްތެރި ބޭފުޅުންކޮޅެކެވެ.\n01 ސެޕްޓެމްބަރ 1973 ގައި ސަރުކާރުން އުފެއްދެވި އެލައިޑް ހެލްތު ސަރވިސަސް ޓްރޭނިންގ ސެންޓަރ (އޭ. އެޗް. އެސް. ޓީ. ސީ)އަކީ ސަރުކާރުން ކުރިން އިންދެވި ޞިއްޙީ ޚިދުމަތުގެ ގަސް ބޮޑުވެ އެގަހުގެ އޮށަކުން ފެޅި އިތުރު ގަހެކެވެ. "ނިއޯނޭޓަލް ޓެޓްނަސް" ނުވަތަ ތުއްތު ދަރިފުޅަށް ޖެހޭ އިދިފުށަށްދަމާ ބަލީގެ މަޢުލޫމާތާ އިރުޝާދު ގެނެސްދޭ "ނިއޯނޭޓަލް ޓެޓްނަސް" ގެ ރޭޑިޔޯ އަދި ސްޓޭޖު ތަމްސީލްގެ ބައިވެރިންނަކީ 1974 ގައި އޭ. އެޗް. އެސް. ޓީ. ސީ. (މިހާރު ފެކަލްޓީ އޮފް ހެލްތު ސައިންސަސް) ގެ އެދުވަސްވަރުގެ ދަރިވަރުންނެވެ. އޭގެ ސްކްރިޕްޓް ލިޔުއްވީ މއ. މާފުނަ އަލްފާޟިލް މުޙައްމަދު އިސްމާޢީލްފުޅެވެ. ނަމަވެސް ރޭޑިޔޯއާއި ސްޓޭޖް ތަމްސީލްގެ ޑައިލޮގް ނުވަތަ ދައްކާވާހަކަ އަކީ އެމީހެއްގެ ބައި އެމީހަށް ދޫކޮށްލި އެއްޗެކެވެ. އެދުވަސްވަރަށް ބަލާނަމަ "ނިއޯނޭޓަލް ޓެޓްނަސް" ތަމްސީލްގެ ބައިވެރިންގެރޯލް އަދާކުރި ރަނގަޅުކަމާ އަދި އޭގެތެރޭ ހުނަރުވެރި މުމައްސިލުން ތިއްބެވިކަމަށްވެސް އެދުވަސްވަރު ކަމުގެ ފަންނީބޭފުޅުން ފާހަގަކުރެއްވިއެވެ.\n"ނިއޯނޭޓަލް ޓެޓްނަސް"ގެ ސްޓޭޖާއި ރޭޑިޔޯ ތަމްސީލް ކުޅުމުގެކުރިން ޚާއްޞަކޮށް އޭގެ ފަންޑިތަހެދުމުގެ ގޮތްތަކަށް އުސްތާޛުލްޖީލު ޝައިޚުލް މަރުޙޫމް މުޙައްމަދު ޖަމީލް ދީދީ ދެއްވި އިރުޝާދަކީ އެއަށް ލިބުނު ވަރަށް ބޮޑު ކުރިއެރުމެކެވެ. "ނިއޯނޭޓަލް ޓެޓްނަސް"ގެ ސްޓޭޖް ތަމްސީލް މަޖީދިއްޔާ ސްކޫލްގެ ސްޓޭޖްގައި ބޭއްވީ ރޭޑިޔޯ ތަމްސީލް ކުޅުމުގެ ކުރިންނެވެ. ސްޓޭޖް ތަމްސީލް ޢާއްމުކޮށް ބޭއްވުމުގެކުރިން އޭގެ ރިހާސަލް ބައްލަވައިލެއްވުމަށް އުސްތާޛުލްޖީލު މަޖީދިއްޔާ ސްކޫލަށް ވަޑައިގަތެވެ. އެރޭ ސަރުކާރުގެ ބައެއް ވަޒީރުންވެސް ވަޑައިގަތެވެ. އޭގެފަހުން އެތަމްސީލަށް އުސްތާޛުލްޖީލު ޚާއްޞަ އިރުޝާދުތަކެއް ދެއްވިއެވެ. އޭގެ އެއްކަމަކަށް އެމަނިކުފާނުގެ ދަރިކަނބަލުން (ޑރ. އާމިނަތު ޖަމީލް) މެދުވެރިކުރައްވައި ވިދާޅުވަނީ [ޢަލިފުތާބެއްޔާގެ ފަންޑިތައިގައި ދުޢާއެއް ކިޔާހެން ކިޔާ އެއްޗެއްގައި ކިޔަނީ ކީކޭކަން މީހުންނަށް ނޭނގޭގޮތަކަށް ކިޔާށެވެ.] ޑރ. އާމިނަތު ޖަމީލަކީ އޭރު އޭ. އެޗް. އެސް. ޓީ. ސީ ގެ ޓިއުޓަރއެއްގެ އިތުރަށް އެޑްމިންގެ އިސް ބޭފުޅެއްވެސްމެއެވެ.\n"ދިވެހިރާއްޖޭގެ އަޑު"ގެ މަޝްހޫރު "ގިތެޔޮގުޅި"އަކީ "ނިއޯނޭޓަލް ޓެޓްނަސް"އަށް އުސްތާޛުލްޖީލު ދެއްވި އިރުޝާދެއްގެ ފަހުން އެމަނިކުފާނު ލިޔުއްވި ޢިބުރަތްތެރި މަޖާ ކަންކަމެއްގެ ރޭޑިޔޯ ތަމްސީލެކެވެ. "ގިތެޔޮގުޅި"ލިޔުއްވި ބޭފުޅަކީ އުސްތާޛުލްޖީލު ކަމަށް ދަންނަވައިލުމުން އެކަނި ވެސް އޭގެ އޮއްޓަރު ހުންނާނެ ގޮތް އެނގެންޖެހެއެވެ. އެވަރުން ފުދޭނެއެވެ. އޭގެ އިތުރަށް އެތަމްސީލްގެ މުހިއްމު ރޯލްތައް ކުޅުއްވި "ރޭޑިޔޯ މޯލްޑިވްސް"ގެ ސަމަރޭ، ބަދުރު، ޒުހޭރާ، މިންނާ، ޢ.ދ. އަޙުމަދުފުޅު، މޫސާ ރުޝްދީ، ނަޖުމާމެން ބޭފުޅުންނަކީ މިކަހަލަ ކަންކަމުގެ ފަންނީ ހުނަރުވެރި ބޭފުޅުންނެވެ. މައިކާއި ވަރަށް"ރައްޓެހި" ބޭފުޅުންނެވެ. މައިކުވެސް އޭގެ ޒާތުގައި އެބޭފުޅުންނާ އެހާ "ގާތް" ބޭފުޅުންނެވެ.\n"ނިއޯނޭޓަލް ޓެޓްނަސް"ގެ ސްޓޭޖް ތަމްސީލްގެ ފަހުން ރޭޑިޔޯ ތަމްސީލް ކުޅުނު އިރު "ރޭޑިޔޯ މޯލްޑިވްސް"ގެ ވެރިޔެއްކަމަށްވާ އަލްފާޟިލް ބަދުރުއްނަޞީރުގެ ބޭނުންތެރި އިރުޝާދުތަކެއް ތަމްސީލަށް ލިބިފައިވުމަކީވެސް ތަމްސީލްގެ މަޤްބޫލްކަން އިތުރުވުމާ މަޝްހޫރުވުމުގައި ފާހަގަކުރެވޭ ކަމެކެވެ. އިރުޝާދުގެ ފެއްޓެވުމަކަށް ބަދުރު ވިދާޅުވީވެސް ޑްރާމާގެ ބައިވެރިން އޭނާއާ ވަރަށްގަޔާވާ ކަހަލަ މަޖާ އެއްޗެކެވެ. ބަދުރުގެ ސަމާސާ މިޒާޖާ އެއްގޮތަށެވެ. ވިދާޅުވީ، [ޢަލިފުތާބެއްޔާ ފަންޑިތަ ހަދާއިރު އަހަންނާއި ދިމާލަށް ބަލާނަމަ އެއީ ވަރަށްބޮޑު ކަމެކެވެ.]\nނިއޯނޭޓަލް ޓެޓްނަސް"ގެ ރޭޑިޔޯ ތަމްސީލް ރެކޯޑްކުރުން އޮތީ މީގެ 38 އަހަރުކުރިން ފަރީދީ ސިނަމާ ހިންގި ޢިމާރާތުގައެވެ. އެދުވަސްވަރު ރޭޑިޔޯއިން ފޮނުވާ ބައެއް ޕްރޮގްރާމްތައް ރެކޯޑްކުރަނީ އެތާނގައި ހުންނަ ރޭޑިޔޯ މޯލްޑިވްސްގެ ސްޓޫޑިއޯއެއްގައެވެ. ތަމްސީލް ރެކޯޑްކުރުމުގެ ތެރޭ2ރޭ ހަޔެއްކަފަހަރު "ޖައްސަން"ޖެހުނެވެ. އެއީ ފަންޑިތަވެރިޔާ ފަންޑިތަހަދަން ފެށުމާއެކު ރޭޑިޔޯ މޯލްޑިވްސްގެ ވެރިޔަކަށް ފަންޑިތައިގެ އަސަރު ފޯރާތީއެވެ. ދެރަކޮށް ދިމާވިކަމެކެވެ. ސްޓޫޑިއޯގައި ފަންޑިތަހަދާއިރު އެތަނާ ޖެހިގެން ހުންނަ ބައިގައި ރެކޯޑްކުރަމުން ގެންދެއެވެ. މި ދެބައިގެ އެއްބައި އަނެއްބައިގެ ދޭތެރޭ ސައުންޑް ޕްރޫފް ބިއްލޫރިލައްވާފައި ހުއްޓަސް އެއްބައިގެ ވާނުވާ އަނެއްބަޔަށް ރީތިކޮށްފެނެއެވެ. އެހެންވުމުން ވާގޮތަކީ އެއްބައިގައި އިން ފަންޑިތަވެރިޔާ ފަންޑިތަހަދަން ފަށައިގެން ވަކި ހިސާބަކަށް ދާއިރަށް އަނެއްބައިގައި އިންނެވި ރޭޑިޔޯ މޯލްޑިވްސްގެ ވެރިއަކަށް އެފަންޑިތައިގެ އަސަރު މާބޮޑަށް ފޯރަނީއެވެ. އެކަމަކު ފަންޑިތަހަދަނީ ކޮންމެހެން ރޭޑިޔޯ މޯލްޑިވްސްގެ އެއްވެސް ވެރިއަކަށް އެއްވެސްކަމެއް ކުރާކަށް ނޫނެވެ. ތުއްތު ކުއްޖެއްގެ ފޫޅު ކަނޑަންވާގޮތަށް ފޫޅު ނުކެނޑުމުގެ ސަބަބުން އެކުއްޖަކަށް އިދިފުށަށްދަމާ ބަލި ޖެހުނީމާ އެއީ ސިޙުރުގެ ކަމެކޭ ފަންޑިތަވެރިޔާ ބުނެގެން ކުއްޖާ ރަނގަޅުކުރުމަށް ސިޙުރު ބާޠިލްގެ ފަންޑިތަ ހަދަނީއެވެ. ނަމަވެސް އެފަންޑިތައިގެ އަސަރު ފޯރާކަމަށްވަނީ އެކުއްޖަކަށް ނޫނެވެ. ރޭޑިޔޯ މޯލްޑިވްސްގެ ވެރިއަކަށެވެ. އަލްފާޟިލް ބަދުރުއްނަޞީރަށެވެ.\nއެކި ފަންޑިތަ ދިމާވީމާ އެކި މީހުންނަށް ވާނީ އެކި ގޮތްކަމަށް ބުނެއެވެ. ބަދުރަށް ވާގޮތަކީ މާގަދަޔަށް ހިނިފުޅުވެޑުވެނީއެވެ. އަނެއްކޮޅުން އެތަން ފަންޑިތަވެރިޔާއަށް ފެނެއެވެ. ފެންނާތީ އޭނާއަށްވެސް ހެވެނީއެވެ. އެންމެފަހުން އެންމެންނަށްވެސް ހެވެނީއެވެ. ބަލިކުއްޖާ ނޫނީ ހަމަ އެންމެންނަށް ފަންޑިތައިގެ އަސަރު ފޯރީއެވެ. ބިނދިބިނދިފައި ހެވެނީއެވެ. ފަންޑިތަހަދަން ރަނގަޅަށް ނޭނގޭމީހުން އެކަހަލަ ކަންކަން ކުރާނަމަ ކަމާނުބެހޭ މީހުންނަށްވެސް އޭގެ އަސަރުފޯރަޔޭ ބުނެއުޅެނީ މިހެންވީމާކަން ނޭނގެއެވެ. ކޮންމެއަކަސް ރެކޯޑްކުރުން އެހިނދަށް ހުއްޓުނީއެވެ. އަނެއްކާ އަލުންބަލުން "ޖައްސަން" ޖެހެނީއެވެ. މިއީ އެދުވަސްވަރުގެ ރެކޯޑިންގެ ކަންތައް ހުރިގޮތެވެ. ސާމާނުގެ ގޮތެވެ.\nއެދުވަސްވަރަކީ މިދުވަސްވަރެއް ނޫނެވެ. މިހާރު މިފެންނަ ކުރިއަރާފައިވާ ސާމާނެއް އޭރަކު ނެތެވެ. ނުހުއްޓި ކުރިއަށްދާން ޖެހޭ ރެކޯޑިންގއެއްގެ އެއްވެސް ހިސާބަކުން މެދުކެނޑޭ ގޮތެއް ވެއްޖެނަމަ އަލުންބަލުން ރެކޯޑިންގ "ޖައްސަން" ޖެހެނީ އެހެންވީމައެވެ. ރެކޯޑިންގގެ ކަންތައް މިހާރުހުރީ އެހެނެއްނޫނެވެ.\nމިސާލަކަށް މިހާރު ރެކޯޑްކުރާ ލަވައަކަށް ބަލާނަމަ އެއްދުވަހު ހަމައެކަނި ލަވައިގެ މައިގަނޑު ރެކޯޑްކޮށްފައި އަނެއްދުވަހު ރާއްޖެއިން ބޭރަށް ގޮސް6ދުވަސްފަހުން އެނބުރި އައީއެވެ. އޭގެ އަނެއްދުވަހު ލަވައިގެ ފުރަތަމަ ކަޑި ރެކޯޑްކޮށްފައި ކޮފީއަކަށް ޖައްސާލަންވީއެވެ. އެދުވަސް ދިޔައީއެވެ. ދެން އޭގެފަހުން ދުވާލަކު ލަވައިގެ އެންމެކަޑިއެއް ރެކޯޑްކުރަމުން މެދުކެނޑެމުން އެގޮތަށް6ދުވަހުން މައިގަނޑާއި6ކަޑި ކިޔުނު ލަވައިގެ6ކަޑި މިހާރު އެގުޅާލަނީ ފަށައިގަތްގޮތަށް ނުހުއްޓައި މައިގަނޑާއި6ކަޑި ކިޔައި ނިންމާލި ލަވައެއްހެންނެވެ.6މިނެޓް ނުވަނީހެވެ. އަދި މިހެންމެ މިހާރު ހަމަ އެންމެމީހަކަށް ހުރިހާ އެއްޗަކުން ހުރިހާ މިޔުޒިކެއްވެސް އެބަ ކުޅެވެއެވެ. އެހެންވީމާ އެދުވަސްވަރުގެ ރެކޯޑިންގ2ރޭ ހަޔެއްކަފަހަރު "ޖައްސަން"ޖެހުމަކީ އެހާ ބޮޑުކަމެއް ނޫނެވެ. ދިހަބާރަ ރޭ ދިހަބާރަ ފަހަރު "ޖައްސަން" ޖެހުނަސް ހަމަ ރަނގަޅެވެ. އެއީ ކުޑަކުޑަ ކަމެކެވެ. ކޮންމެއަކަސް އެވީކަމެއްވެ ނުވީކަމެއް ނުވެ "ނިއޯނޭޓަލް ޓެޓްނަސް" ނުވަތަ "ޢަލިފުތާބެއްޔާ" އެވަނީ ވުޖޫދަށް ގެނެވިފައެވެ. އަޑު އިވޭފަށަށް ފެންނަފަށަށް ތިލަކުރެވިފައެވެ.\n"ނިއޯނޭޓަލް ޓެޓްނަސް"އަކީ ވަރަށްބޮޑަށް ޢާއްމުން ހޭލައްވައިލި އެއްޗެކެވެ. ވިސްނުންތެރި ކުރުވި އެއްޗެކެވެ. އުފަންވާކުދިން ފޫޅު ކަނޑާއިރު ޖަރާސީމުން ރައްކާތެރިވެފައި ނުވާ ކުރަފަތާ ރޭޒަރާ ކަތުރުފަދަ އެއްޗެތީގެ ބޭނުންކުރުމުން ކުއްޖާއަށް އިދިފުށަށްދަމާ ބަލި ޖެހޭ ގޮތެވެ. އެކަމުން ކުއްޖާއަށް ލިބޭ ވޭނެވެ. އުނދަގުލެވެ. ބަލިން ރައްކާތެރިވުމުގެ ވެކްސިން ދިނުމުގެ ބޭނުންތެރިކަމެވެ. ވެކްސިންދޭނެ ގޮތެވެ. އަދި ބައްޔެއް ކަމެއް ދިމާވީމާ އޭގެ ހުރިހާވެސް ޙައްލަކީ ފަންޑިތަނޫން އެހެން އެއްވެސް އެއްޗެއްނޫން ކަމަށް ޒަމާނުއްސުރެ ހީކުރެވޭ ހީކުރުމުގެ މޮޔަކަމެވެ. ބޭކާރުގޮތުގައި ފަންޑިތައަށް ހޭދަވާ ވަގުތާ އެކަމަށް ހޯދަން އުނދަގޫވާ ތަކެއްޗެވެ. ފައިސާއެވެ. އަދި ފަންޑިތައިގެ ނަމުގައި ބައެއް މީހުން ވިޔަސް ކުރާ މަކަރުވެރި ކަންކަމެވެ. "ނިއޯނޭޓަލް ޓެޓްނަސް" ނިމިގެންދާއިރު މިދެންނެވި ހުރިހާ ކަމަކަށް ޢާއްމުންނަށް ވަރަށް ބޮޑު ހޭލުންތެރިކަމެއް ގެނެސްދެއެވެ. އޭގެ ލަނޑުދަނޑި ޙާޞިލްވެއެވެ.\n"ނިއޯނޭޓަލް ޓެޓްނަސް"ގެ ކާމިޔާބަށް ބައްލަވައި މުޖުތަމަޢަށް ބޭނުންވާ އެފަދަ ބޭނުންތެރި ކަންކަމާ ގުޅޭ އިތުރު ތަމްސީލްތައް ގެނެސްދެއްވުމަށް ޞިއްޙީ މަޢުލޫމާތު ދެއްވާ ސަރުކާރުގެ އިސް ފަރާތްތަކާ އަދި "ދިވެހިރާއްޖޭގެ އަޑު"ގެ ބައެއް އިސް ބޭފުޅުންގެވެސް ޝައުގުވެރިކަމެއް ހުއްޓެވެ. އެތަމްސީލްގެ ބައިވެރިންނާއެކު ވިޔަސް މުޖުތަމަޢަށް ބޭނުންތެރި "ބަލައިގަންނަ" މެސެޖްތަކެއް ގެނެސްދެއްވޭތޯއެވެ. ޚާއްޞަކޮށް ޑރ. އާމިނަތު ޖަމީލު އާއި ރޭޑިޔޯގެ ބޭފުޅުންކަމަށްވާ ބަދުރުއްނަޞީރާއި މައިޒާން އަޙުމަދު މަނިކާއި އިސްމާޢީލް ޢަބުދުﷲ އާއި އަދި ޢަލީ ޢަބުދުﷲ މެންނަކީ މިކަމާ އުޅުއްވި ބޭފުޅުންނެވެ. ނަމަވެސް އެކަމުގައި ދިމާވަމުންދިޔަ ދައްޗަކީ ބޭނުންވާ ތަކެއްޗާ ފައިސާގެ ކަމެއްނޫނެވެ. ދައްޗަކީ ތަމްސީލްގެ ބައިވެރިން އެއްތާކަށް ގެނައުމުގެ ކަންތަކެވެ. އެބައިވެރިންނަށް އެކަމަށް ވަގުތުނުލިބޭ މައްސަލައެވެ. މިކަމަކީ ފަސޭހަކަމަކަށް ނުވެ އަދި މިހާތަނަށްވެސް ޙައްލެއްނުލިބި ދަނީއެވެ.\n"ނިއޯނޭޓަލް ޓެޓްނަސް" ނުވަތަ "ޢަލިފުތާބެއްޔާ" އަށް ޢާއްމުންގެ އެހާ ބޮޑު ޝައުގުވެރިކަމެއް ހުރީ އެމީހުން ގަޔާވި ގިނަ ކަންކަމެއް އޭގައި ހުރުމުންނެވެ. ހުރި ކަމެއްގައި ހުރި ގޮތެއްގައެވެ. އޭގެ ޑައިލޮގެވެ. ވާހަކަދައްކާ ގޮތެވެ. ފަންޑިތައިގެ ގޮތްގަނޑެވެ. ވާހަކަދައްކާ މަޖާގޮތެވެ. އަދި ހެއްވާ ބަހުރުވައިން ވާހަކަދެއްކި ތަމްސީލަކަށްވެސް ވުމެވެ. އެހެންވުމުން "ނިއޯނޭޓަލް ޓެޓްނަސް"އަކީ އޭގެ ލަނޑުދަނޑި ރަނގަޅަށް ޙާޞިލްވި ކާމިޔާބު ތަމްސީލެއްކަމަށް ޤަބޫލުކުރެވެއެވެ. (ނިމުނީ) -------------------


Nigeria gai vagah negi 279 School dharivarun minivankohfi | Jazeera\tވަގަށް ނެގި 279 ކުދިން މިނިވަންކޮށްފި - Jazeera\nނައިޖީރިއާގައި ވަގަށް ނެގި 279 ސްކޫލް ދަރިވަރުން މިނިވަންކޮށްފި\nޖަވިޔަނި March 2, 2021 56 views0\nވަގަށް ނެގި ބައެއް ކުދިން ސަރުކާރުގެ އިދާރާއަކަށް ގެނެސްފައި\nނައިޖީރިއާގެ ހުޅަނގު އުތުރު ސަރަހައްދުގެ ސްކޫލަކުން ވަގަށް ނެގި 279 އަންހެން ދަރިވަރުން މިނިވަންކޮށްފި ކަމަށް އެގައުމުގެ އިދާރާތަކުން ހާމަކޮށްފިއެވެ.\nހަތިޔާރު އެޅި ބަޔަކު މި ކުދިން ވަގަށް ނެގީ އެގައުމުގެ ޒަމަފަރާ ސްޓޭޓްގައި ހުންނަ ބޯޑިން ސްކޫލަކަށް ގަދަކަމުން ވަދެގަނެއެވެ. އަދި އެއަށްފަހު ކުދިން ފޮރުވުމަށް ވަނީ ޖަންގައްޔަކަށް ގެންގޮސްފައެވެ. ފައިސާ ހޯދުމުގެ ނިޔަތުގައި މިފަދަ ގިނަ ހާދިސާތަކެއް އެގައުމުގެ އުތުރުގެ ސްޓޭޓްތަކުގައި ހިނގައެވެ.\nޒަމަފަރާ ސްޓޭޓްގެ ގަވަރުނަރު ބެލޯ މަޓަވައްލޭ ވަނީ އެ ކުދިން މިނިވަން ކުރެވިފައިވާކަން ހާމަކުރައްވާފައެވެ. އަދި ގިނަ ގޮންޖެހުންތަކެއް ހުރަސް ކުރުމަށްފަހު ސަލާމަތުގެ އައްސޭރިއަށް ކުދިން ގެނައުމަކީ ލިބުނު ބޮޑު އުފަލެއްގެ ގޮތުގައި އޭނާ ވަނީ ސިފަކޮށްފައެވެ.\nމިދިޔަ ހަފްތާގެ ތެރޭގައި މި ހާދިސާ ހިނގިއިރު ފުލުހުން އޭރު ބުނީ ވަގަށް ނަގާފައިވަނީ 317 ކުދިން ކަމަށެވެ. މި އަދަދަށް ބަދަލު އައިސްފައިވަނީ ވަގަށް ނަގައިގެން ގެންދަނިކޮށް ބައެއް ކުދިން ފިލާފައިވާތީ ކަމަށް ބައެއް ފަރާތްތަކުން ވަނީ ބުނެފައެވެ.\nމި ހާދިސާ ހިނގި ޒަމަފަރާ ސްޓޭޓަކީ މިފަދަ ގިނަ ހާދިސާތަކެއް މީގެކުރިން ވެސް ހިނގާފައިވާ ސްޓޭޓެކެވެ. އަދި މިއީ ނައިޖީރިއާގެ އުތުރުގައި ހަފްތާއެއްގެ ތެރޭގައި ހިނގި މިފަދަ ދެވަނަ ހާދިސާއެވެ. އެގޮތުން މިދިޔަ ހަފްތާގެ ތެރޭގައި ވެސް ބޯޑިން ސްކޫލަކަށް ވަދެގަނެ ހަތިޔާރު އެޅި ބަޔަކު ވަނީ 42 މީހުން ވަގަށް ނަގާފައެވެ. އޭގެ ތެރޭގައި 27 ދަރިވަރަކު ހިމެނެވެ. އަދި މިދިޔަ ޑިސެމްބަރު މަހުގެ ތެރޭގައި ވެސް 300 ދަރިވަރަކު ސްކޫލަކުން ވަގަށް ނަގާފައިވެއެވެ.\nމީހުން ވަގަށް ނެގުން


އިންތިހާ –7– Esfiya – Dhivehi Vaahaka Site\n- by aphxxx - 53- September 16, 2020\n”ކިހިނެއްވީ؟ ގޮތް ހުސްވެ، ކުރެވޭނެ ކަމެއް ނެތި އެއްވެސް ބާރެއް ނުފޫޒެއް ނެތް ކަން އިހުސާސް ކުރެވުނީމަ ކެތް ކުރަން އުނދަގޫވަނީ ދޯ؟” އިވާންއާއި ހަތަރު ކަޅި ހަމަ ކޮށް ލައިގެން ހުރެ ނޫރް ބުނެލި އިރު އޭނާގެ އަޑުގައި ވަނީ ނަފްރަތެވެ. “އެތައް ދުވަހެއް ވަންދެން ދެކުނު ހުވަފެނާ ކުރި ބުރަ މަސައްކަތް ފަޅި ސިކުންތު ކޮޅެއްގެ ތެރޭގަ ވިއްސި ވިހާލި ވެގެން ދިއައީމަ ވާނެ ތަދު އެބަ އިހުސާސް ކުރެވޭ ދޯ..” އަނެއްކާވެސް ނޫރް ބުނެލިއެވެ.\nނޫރްގެ އެ ފުން ބަސްތަކުގެ ތެރޭގައި އަރަޤު ވެފައި ހުރި އިވާންގެ ނަޒަރު ހުއްޓިފައިވަނީ ނޫރްގެ ސިހުރެއްފަދަ ދެލޮލަށެވެ. އެ ދެލޮލުގެ ތެރެއިން އެއްޗެއް ދޭހަ ކުރަން އުޅޭ ފަދައެވެ. އިވާން ފާރުގައި ޖައްސާލައިގެން ހުރި ދެއަތުން އެއް އަތުގައި ހިފައި، ނޫރް އެ އަތް ނައްޓާލީވެސް އިވާން ގެ ދެލޮލުން ނަޒަރު ވަކި ކޮށްނުލާ ހުރެއެވެ. އެ ކެބިން އިން ނިކުންނަން ދާން ހިނގައިގަންނަމުން ނޫރް މަޑުޖެހިލިއެވެ.\n“މީގެ ފަހުން މި ކެބިންއަކީ ނޫރްގެ ތަނެއް…މި ކުންފުނީގަ މަސައްކަތް ކުރާ މުއައްޒަފުން އަންނަން ޖެހޭނީ ހެނދުނު9ޖަހާ އިރަށް… މުއައްޒަފުންނަށް އޮފިސްގަޑި ނިމޭނީ މެންދުރުފަހު 2:30 ގަ…ހުރިހާ މުއައްޒަފުންނަށް އަންގާލާތި، އަދި ނޫރްގެ ފުރަތަމަ ޝަރުތު ހަނދާން ބަހައްޓާތި!”\nއަމުރުކޮށް ލުމަށްފަހު ނޫރް ނިކުމެގެން ދިއުމާއި އެކު ކެބިންގެ މޭޒުމަތީގައި ހުރި ތަކެތި އިވާންއަށް އަތުން ޖަހައި ބުރުވާލެވުނެވެ. އަތުން ހުރިހައި އެއްޗެއް ބީވެގެން އެ ދިއައީ އޭނާއަށް ރޭކާވެސް ނުލައެވެ. އޭނާގެ ދިރިއުޅުމަށް މިއައި އަރަތެއް ފަދަ އަންހެން ކުއްޖާ ތޫފާނަކަށް ބަދަލުވެ، ގަދަ ވަޔާއި، ބޯ ވާރޭގެ ކަނިތައް އޮއްސާލީ ތޫފާނުގެ އަސަރެއްވެސް ދައްކައި ނުލައެވެ. ރަޖާލާން ވަގުތުވެސް ދިނުމެއް ނެތިއެވެ.\nމޭޒު މަތީގައި ގޮށް މުށުން ޖަހާލަމުން އިވާން ހަމަޖެހިލަން މަސައްކަތް ކުރިއެވެ. ބައްޕައަށް އޭނާ ދޭނީ ކޮން ޖަވާބެއް ހެއްޔެވެ. ދައްކާނީ ކޮން މޫނެއް ހެއްޔެވެ. ބައްޕަ އޭނާއަށް އިތުބާރު ކޮއްފައި މި ކުންފުނި ހަވާލުކުރީ ކިހާ އުންމީދަކާއި އެކުގައި ހެއްޔެވެ. އޭނާއަށް ކަތިކޮށް އެޅުނު އެންމެ ފިޔަވަޅެއްގެ ސަބަބުން ހުރިހާ ކަމެއް ބަދަލުވެގެން ދިއައީއެެވެ.\nއޭޒެޑުގެ ވިޔަފާރި ރާއްޖޭގެ ތިން ދާއިރާއެއްގައި އަންނަނީ ކުރެވެމުންނެވެ. އޭގެ ތެރޭގައި، ގެދޮރު އިމާރާތް ކޮށް ޑިޒައިންކުރުމުގެ ދާއިރާ، ފަތުރުވެރިކަމުގެ ދާއިރާ އަދި ސިއްހީ ދާއިރާ ހިމެނެއެވެ. އޭޒެޑް ހޮސްޕިޓަލަކީ އުޒާމްގެ ނަންމަތީގައި ވީތަނެކެވެ. ފަތުރުވެރިކަމުގެ ދާއިރާގައި އޭޒެޑުގެ ދެ ރިސޯޓަކާއި އެތައް ގެސްޓު ހައުސްއެއް ހުންނަ އިރު، އެ ދާއިރާގެ އިސްވެރިޔަކަށް ހުންނަނީ ވެސް އުޒާމްއެވެ. އިވާންއާއި ހަވާލު ކޮއްފައިވާ ހަމައެކަނި ދާއިރާ އަކީ އަދި ކުންފުންޏަކީ މިއީ ކަމުގައިވީއިރު އޭނާއަށް މި ކުންފުނިވެސް ރައްކާތެރި ކަމާއެކުގައެއް ނުބެލެ ހެއްޓުނެވެ.\nފޯނަށް މެސެޖެއް އައި އަޑަށް އިވާން ފަޓުލޫނުގެ ޖީބުން ފޯނު ނަގައި އަންލޮކް ކޮށް އެ މެސެޖު ބަލަން އަވަސްވެގަތެވެ. ނުދަންނަ ނަންބަރަކުން ކޮއްފައި އިން އެ މެސެޖުގައި ވަނީ މިހެންނެވެ.\n”ރުޅީގަ ނިންމާ ނިންމުމެއް، އަޅާ ފިޔަވަޅެއް ރަނގަޅެއް ނުވާނެ…ރުޅި އިންސާނާގެ ބުއްދި އަދި ވިސްނުންތޫނުކަން ބަލިކަށި ކޮއްލާނެ…ނިންމޭ ނުބައި ނިންމުމެއްގެ ސަބަބުން ބޮޑު ގެއްލުމެއް ވެގެން ހިނގައިދާނެ…\nދޮގެއް ހަދައި އޮޅުވާލުމަކީ އިންސާނާގެ އަމިއްލަ ނަފުސަށް އޮންނަ އިތުބާރު ކުޑަ ކޮއްލާ ކަމެއް…އެކަމަކު، ކަމެއް ސިއްރު ކުރުމަކީ ދޮގު ހެދުމެއް ނޫން ކަން ހަނދާން ބަހައްޓާތި….ސީޔޫ ސޫން\nފޯނު އަތުކޮޅަށް އިވާންއަށް ހޫރާލެވުނެވެ. ބައިތަށް ވަކި ވަކި ވެގެން ގޮސް ފޯނު ހަލާކުވީއިރު އިވާންގެ މޫނުމަތީގައި ވަނީ ރުޅިވެރިކަމެވެ. ނޫރްއާއި މެދު އޭނާގެ ހިތުގައި މިއަދު އިންތިހާއަށް ނަފްރަތު އުފެދިއްޖެއެވެ. “އައި ޖަސްޓް ހޭޓް ހާރ” އިވާން ބުނެލިއެވެ.\n”ވަޓް…ކޮލެޖުން ކެނޑެނީއޭ؟ ކީކޭ ތި ކިޔަނީ އައިމަން…އާންޓީ ކިހާ ދެރަ ވާނެ…ވައި އާރ ޔޫ ޑުއިންގް ދިސް؟” ކުރިމަތީގައި ހުރި އައިމަންގެ ގާތު ލައިބާ އަހާލި އިރު އައިމަންގެ މި ކުއްލި ނިންމުމުގެ ސަބަބުން އޭނާ ހައިރާންވެފައި ހުރި މިންވަރު ހާމަވެއެވެ. އެދެމީހުން ތިބީ ކޮލެޖުގެ ގޯތި ތެރޭގައި ހުރި ބެންޗް އެއްގައެވެ.\n”ލައި…އައި ނޯ މޯމް ވަރަށް ޑިސަޕޮއިންޓް ވާނެކަން…ބަޓް މަންމަ ބުނި ބަސް އަހައިގެން މިކަމަށް ވަގުތު ހުސްކުރާތާ ހަތަރު އަހަރު މިވީ…ދެން ނުވާނެ ލައި..” އައިމަން ކިޔައިދިނެވެ. “ކީއްވެ ލައި އަށް ހީވަނީ އައިމަންގެ ތި ޑިސިޝަންގެ ފަހަތުގަވަނީ ކޮންމެސް އެހެން ކަމެކޭ؟ ދިސް އިޒް ނޮޓް ޔޫ ޑުއިންގް ދިސް…ހަމަ ކުއްލިއަކަށް އައިމަން ތިހެން ތި ވިސްނަނީ ކީއްވެ؟ އައިމަން އެއްނު ބުނީ މިއަހަރު ނިމުނީމަ މި ނިމުނީ އޭ…ދެން މަންމަގެ ޝަކުވާތައް ވެސް އަޑުއަހާކަށް ނުޖެހޭނޭ…އެކަމް ކޯސް ނިމެން ދެތިން މަހަށް ވެފަ އޮއްވާ ތިހެން މެދުތެރެއިން ދޫކޮއްލީމަ އާންޓީގެ ޝަކުވާތައް އަބަދު އައިމަން ޖެހޭނީ އަޑުއަހަން” ލައިބާ ބެލީ އައިމަންއަށް ވިސްނާ ދެވޭ ތޯއެވެ.\n”މައި ބީބާ ޑާރލިންގް…ވަރަށް ވިސްނާފަ ނިންމި ނިންމުމެކޭ މީ…އެންޑް އެއްވެސް ކަމެއް ވެގެނެއް ނޫނޭ މި ޑިސިޝަން މިނެގީ…އައި ފީލް ދެޓް މިހާރު ދެން ރެސްޕޮންސިބަލް ވާންވީއޭ…މި ކުރާ މަސައްކަތާ މެދު ސީރިއަސް ވާން ވީއޭ…ދިސް ވޯރކް އިޒް މައި ލައިފް ލައި…އަހަރެންވެސް ބޭނުން އަމިއްލަ ފައި މައްޗަށް ތެދުވަން…އަމިއްލަ އަށް ސަކްސެސް އެޗީވް ކުރަން” ކޮށްޅަށް ތެދުވަމުން އައިމަން ވާހަކަ ދެއްކީ ހުވަފެނީ ގޮތަކަށެވެ.\nއައިމަން ދައްކަމުން ދިޔަ ވާހަކަ ތަކުގެ ސަބަބުން ލައިބާ ހުރީ ހައިރާންވެފައެވެ. އެންމެ ރެޔަކުން އައިމަންއަށް މިހައި ބޮޑު ބަދަލެއް އަންނާނީ ކޮންމެވެސް ކަމެއް ވީމަކަން ލައިބާއަށް އިނގެއެވެ. ނަމަވެސް ނުވިސްނެނީ، އެ ސަބަބަކީ ކޮބައި ކަމެވެ.\n”ލާމިއު ކީކޭ ބުނީ؟ އޭނަ އެއްބަސްވިތަ؟” ތޯރިޤު އަހާލީ އުޒާމްގެ ގާތުގައެވެ. “އެއްބަސް ވެއްޖެ އެކަމު އެ ބިން ގަތް މީހެއްގެ މަޢުލޫމާތު ހޯދަން އަދި ވަގުތު ނަގާނެ..” ކުރިމަތީގައި ހުރި މޭޒުމަތިން ކޮފީ ޖޯޑު ނަގައި އެތި ފޮދެއް ބޯލަމުން އުޒާމް ވާހަކަ ދެއްކިއެވެ. “އުޒާމް…މަށަށް ހީވަނީ އިވާން ގާތު އަހާލީމަ މާ ފަސޭހައިން އިނގޭނެ ހެން…” ތޯރިޤު އޭނާއަށް ފެންނަ ގޮތް ހާމަކުރިއެވެ.\n”އިވާންއަށް އިނގޭނަމަ އަހަރެން އެ މީހެއް ހޯދާކަށް ނުޖެހޭ ނެ ދޯ…ތުގާގެ ފަރާތުން އެ ކުންފުނީގެ ނަން އިނގިއްޖެ…ދެން އޮތީ ވެރިޔަކާ ހަމައަށް ދިއުން…އަހަރެންގެ ވިޔަފާރިއަށާ ދަރިފުޅުގެ ހުވަފެނަށް ގޮންޖެހުން ކުރިމަތި ކުރުވާފަ އެ މީހަކަށް އުފަލަކު ނޫޅެވޭނެ…” އުޒާމްގެ އަޑުގައި ވަނީ ނުރައްކާތެރިކަމެވެ. “ތޫ ބުންޏެއް ނޫންތަ އިވާން އެ ބިން ގަނެފިޔޭ އަނެއްކާ؟ ދެން މިހާރަކު ނެތެއްނު ހުރަހެއް؟” ތޯރިޤު އަހާލިއެވެ. .”މިހާރު އެ ހުރަސް ނެތަސް މުސްތަޤުބަލުގަ ހަމަ އެ ހުރަސް ކުރިމަތި ވެދާނެ..އެހެން ވިޔަކަ އަހަރެން ނުދޭނަން…” އިން ތަނުން ކޮއްޅަށް ތެދުވަމުން އުޒާމް ބުނެލިއެވެ.\n”ލާމިއު ކީތްވެ އުޒާމްއަށް އެހީވާން އެއްބަސްވީ؟ އަނެއްކާވެސް އެ މަގުން ހިނގަން ލާމިއު ތި ދިމާ ކުރަނީ….އޭރު އަހަރެންނާ ދަރިން ތިބީ ރަށުގަ…އެހެންވެ ލާމިއުގެ އެ އަމަލުތަކުގެ އަސަރު އަހަރެމެންނަށް ނުކުރީ….އެކަމު މިއަދު ލައި އާ ހިބާޔާ އަހަރެންވެސް މިހިރީ މިތާގަ!” ހަސްނާ ބެލީ ލާމިއުއަށް ވިސްނައި ދެވޭތޯއެވެ.\n”ހަސްނާ…ތި ހުރިހާ ކަމަކަށް ވިސްނާފަ ހަމަ އެކުދިންނާ ހަސްނާއަށް ޓަކައޭ އަހަރެން މި ނިންމުން މި ނިންމީ…ހަސްނާއަކަށް ނޭނގޭނެ އަހަރެން އުޒާމްގެ އެދުމަށް ދެކޮޅު ހެދި ނަމަ ދެންވާނެ ގޮތެއް…އުޒާމްއަކީ ކިހާ ނުރައްކާތެރި މީހެއް ކަމެއް ހަސްނާއަކަށް ނޭނގޭނެ…” ދެމަފިރިން ދައްކަމުން ދިޔަ ވާހަކަ މެދު ކަނޑާލަން ޖެހުނީ އެ ގޭގެ ދޮރުގައި މީހަކު ޓަކި ދިން އަޑަށެވެ.\nސޯފާއިން ތެދުވެގެން ގޮސް ހަސްނާ ދޮރު ހުޅުވާލިއެވެ. ކުރިމަތީގައި ހުރި ލައިބާއާއި އޭނާގެ ފަހަތުގައި ހުރި ފިރިހެން ކުއްޖާ ފެނުމުން، ދޮރު ހުޅުވާލަމުން ސުވާލުގެ ނަޒަރަކުން ހަސްނާ ބަލާލީ ލައިބާއާއި ދިމާލަށެވެ.\n”ލައި މީ ކޮންކުއްޖެއް؟” ހަސްނާގެ އަޑަށް ލާމިއު ވެސް އައިސް ދޮރު ކުރިމަތީގައި ހުއްޓިލިއެވެ. “މަންމާ…މީ އައިމަން، ލައިގެ ބެސްޓް ފްރެންޑް” ލައިބާ ބުނެލިއެވެ. “އެހެންތަ! އަވަހަށް އާދޭ އެތެރެއަށް…” ހިނިތުންވުމަކާއި އެކު ލައިބާމެން ވަންނަން ޖާގަ ހަސްނާ ދެއްކިއެވެ. އައިމަންއާއި ކިތަންމެ ގާތް ގުޅުމެއް އޮތަސް، ލައިބާ އޭނާގެ މައިންބަފައިންނަކަށް އައިމަން ތަޢާރަފު ކޮއްދޭ މީ ފުރަތަމަ ފަހަރެވެ.\nހިނިތުންވެލަމުން ލައިބާއާއި އެކު އައިމަން ގޮސް އެގޭގެ ސޯފާގައި އިށީނެވެ. އޭނާ ލައިބާއާއި އެކު އެގެޔަށް އައީ، ލައިބާގެ އެދުމަށް މެންދުރުގެ ކެއުމަށެވެ.\nއައިމަންގެ މޫނު ކޮންމެވެސް ތާކުން ދުއް ހަނދާންވީ ނަމަވެސް، ކޮންތާކުން ކަމެއް ލާމިއުގެ ހަނދާނަކަށް ނައެވެ. މިއީ ލައިބާ އެކުވެރިޔަކު ގެއަށް ގެނައި ފުރަތަމަ ފަހަރު ކަމުން އެދެމަފިރިން ވެސް މަސައްކަތް ކުރަމުން ދިއައީ އެކުވެރިކަމާއި ފުރިހަމަ މެހެމާންދާރީ އަދާ ކޮށް ދެވޭތޯއެވެ.\nއައިމަންގެ ސަކަ މިޒާޖުގެ ސަބަބުން ހަސްނާއާއި އޭނާ އެކުވެރިވެލީ ނުހަނު އަވަހަށެވެ. ލާމިއުއަކީ ބަސްމަދުމީހެއްކަމުން އޭނާ އެއްޗެކޭ ބުނަނީ މަދު ފަހަރެއްގައެވެ.\nކައި ނިމިގެން ލައިބާ ކޮލެޖަށް ލައިދިނުމަށްފަހު އައިމަން މިސްރާބުޖެހީ ސުނާމީ ބިނާ މައިޒާނަށެވެ. ކާރު ޕާރކު ކޮއްލުމަށްފަހު މައިޒާނުގެ ތެރެއަށް އައިމަން ވަދެގެން ގޮސް ހުއްޓިލީ ޖޯލިފަތި ތަކާއި ދިމާލުގެ ރެއިލިންގެ ކައިރީގައި ހުރި އަންހެން ކުއްޖާ ފެނުމުންނެވެ.\nގަދަ ފެހިކުލައިގެ ކަކުލާ ހަމަޔަށް އަންނަ ހެދުމެއްގައި ފުރަގަސް ދީގެން ހުރި އިރު އެ މުށިކުލައިގެ އިސްތަށިގަނޑު ދިއައީ ޖެހެމުން ދިޔަ ވައިރޯޅި ތަކާއި އެކު ނަށަމުންނެވެ. ބަލާލަން ކިތަންމެހައި ވެސް ހިތްގައިމު މަންޒަރެކެވެ. މެންދުރުގެ އެންމެ ހޫނު ގަޑި ވިޔަސް އެ ސޫރަ ފެނުމުން އައިމަންގެ ހިތަށް ފިނިކަމެއް ލިބިގެން ދިއައެވެ.\n”ވަގުތަކީ ކިހާ މުހިންމު އެއްޗެއްކަން އައިމަންއަށް އިނގޭތަ؟ ދުނިޔެމަތީގަ އެންމެ އަވަހަށް ދަތުރު ކުރާ އެއްޗަކީ ވަގުތު…ވަގުތަށް ކަމޭހިތުމަކީ ޒިންމާދާރުވުމުގެ ފުރަތަމަ ފިޔަވަޅު…3 މިނެޓު 27 ސިކުންތު ލަހުން ތިއައީ…ނޫރް ކިހިނެއް ޤަބޫލު ކުރާނީ އައިމަންއަކީ ޒިންމާދާރު މީހެއް ކަމެއް؟” އައިމަންއާއި ކުރިމަތިލަމުން ނޫރް ބުނެލިއެވެ.\n“ސޮރީ….ބަޓް އަހަރެންގެ މައްސަލަ އެއް ނޫނޭ…ޓްރެފިކް ބޮޑު ކަމުން” “ތިމާއަށް ކުރެވުނު ކުށެއް އެހެންމީހެއް ނުވަތަ ކަމެއްގެ މަތި ކުރުމަކީ ޒިންމާދާރު މީހުންގެ ގޮތެއް ނޫން…ތިމާއަށް ކުރެވުނު ކުށުގެ ޒިންމާ ނަގަން ކެރޭ ހާ ޤާބިލުކަން ހުންނަން ޖެހޭނެ…”\nނޫރްގެ ވާހަކަ އާއި އެކު އައިމަންގެ ދޫ ބަންދުވެގެން ދިއައިރު އޭނާއަށް އިސްޖަހާލެވުނީ އިތުރަށް އަމިއްލަ ދިފާއުގަ ބުނާނެ އެއްޗެއް ނުވިސްނުމުންނެވެ.\n”ބާކީ އޮތް ދެދުވސް ތެރޭ އައިމަންއަށް މި ހުރިހާ ކަމެއް ރަނގަޅު ކުރެވޭނެ ތަ؟” ނޫރް އަހާލީ އައިމަން އާއި ގާތަށް ފިޔަވަޅެއް އަޅާލަމުންނެވެ. “އައި ވިލް ޓްރައި” އިސް ހިއްލާލަމުން އައިމަން ބުނެލިއެވެ. “އޮންލީ ޓްރަޔިންގް އިޒް ނޮޓް އިނަފް…އައި ވޯންޓް ރިޒަލްޓްސް” އެހެން ބުނެލުމަށްފަހު ނޫރް ހިނގައިގަތީ އެ މައިޒާނުން ނިކުންނާށެވެ.\nނޫރް ގޮސް ލޮލު ކޮޅަށް ގެއްލެންދެން ބަލަން ހުރި އައިމަންގެ މޫނުމަތީގައި ވަނީ ހިނިތުންވުމެކެވެ. އިސްތަށިގަނޑުގެ ތެރެއަށް އަތް މަހާލަމުން އެތާ ހުރިޖޯލި ފަތީގައި އޭނާ އޮށޯވެލީ ނޫރްގެ ހިޔާލުތަކުގައި އޮވެއެވެ.\n”ހުވަފެނުންވެސް ތިފަދަ ފަރި މޫނެއް ނުދެކެމޭ ހަމަ ތެދޭ\nހުވަނދު ކޮއްފިޔެ ހިތް ތި ޖިސްމުގެ މީރު ވަސް ޖެހުމުން ތެދޭ\nރީތި ފަތްމިންޔެއް ތިހާ ފުރިހަމަ ދެވަނަ ނުމެވާނެޔޭ\nރީތި ފަރި ހަރަކާތްތަކުން ހިތް މަސްތު ކޮއްފިޔެ މީ ތެދޭ”\nދީވާނާ ވެފައި ވާ މީހެއް ފަދައިން އައިމަން އެ ޅެންބައިތު ކިޔާލީ އޭނާގެ މެޔާއި ދިމާލުގައި އަތް ޖައްސާލައިގެން އޮވެއެވެ.\n”ތުގާ…މި ކެބިން ހުސް ކޮއްފަ ޖެހިގެން ހުރި ކެބިންއަށް އަހަރެންގެ ހުރިހާ ސާމާނެއް ބަދަލު ކުރޭ….އެންޑް އޮފިސް ޓައިމިންގްސް އަށް އައި ބަދަލު މުއައްޒަފުންނަށް އަންގާލާތި…އަދި މީގެ ފަހުން އަހަރެންގެ ހުއްދަޔާ ނުލާ އެއްވެސް މުއައްޒަފެއް މި ފްލޯރ ޔަށް އަރައިގެން ނުވާނެ…ތުގާވެސް..” ކެބިންގެ ސޯފާގައި އިށީނދެލައިގެން އިން އިވާން އިރުޝާދުދެމުން ދިއައީ އޭނާގެ ކުރިމަތީގައި ހުރި ތުގާއަށެވެ.\nކަންބޮޑުވުމާއި ހާސްކަމެއް އެކުލެވިގެންވީ އިވާންގެ އަޑު އިވުމުން ކަމެއް ގޯސް ވެއްޖެ ކަމުގެ ރަތް ސިގުނަލް ތުގާއަށް ލިބުނަސް އިސްވެ އިވާންގެ ގާތުގައި އެކައްޗެއްވެސް އަހާކަށް އޭނާއަކަށް ނުކެރުނެވެ. އިވާން ބުނި ފަދައިން ކަންކުރުމަށް ތުގާ އަވަސްވެގަތީ އެ ކެބިން އިން ނިކުތުމަށެވެ.\nSeems like i am first\nLove this part as well, amazing dialogues\nCongrats and thankyou🥰❤\nOmg noor buneli dialogues ivaan aa dhimaalah!just wow i love her attitude hama ivaan speechless kohlafi wawaaaaa🤯\nAhahaha her dialogues are full of pain dhw😭\nFurathama sharuthu handhaan bahataashey noor bunee which means no one would know abt her ey dho and ivaan won’t even tell so no one will haveaclue\nYesss first condition was abt not telling anyone abt her😁\nSo AZ isabig grp of companies like series thakuga hunna gothah dho…hospital eh vx hurey uzaam must be very richhhh and two resorts toooooooo and guest houses😟\nYes mussandhi bappa eh knme yakas ivaan ah libifa ehery😂\nAnd mi laiba ge bappa laamiu uzaam ah kurin kon kameh kohdheegen hasna ehaa haas vefaa eheryyyyy i wonder if itsacrime or not\nLets see dhw emyhun hingi jareemaa eh😂\nLaiba s dad is sort of blackmailed by uzaam and woah alah aiman intro kohdhiny laiba parents ah in like so many years of frndship\nYes alah intro kohdhiny cuz their backgrounds and all were very different they didnt intro before\nAiman kiyaali lhen baithu ei kon lava ehga inna ehcheh tho bunedheee faanan tha sis and this aiman silly is so madly in love like pssspssspsss galhi soru\nEi hiyy adhu roneee ey nudhaashey from heyonuvaaney film🥰😁\nE lhen innaane Huvaa drama ge first part ga vx\nOoooh didn’t know😅\nE galhi soru eky lhen baithu sis negy heyonuwaaney film ge lawa hiyy adhu rony ey nudhaashey in🥰\nWonder what thugaa found and I think noor ge ehcheh kanneefenunee dho!love this part curiosly waiting for next\nThankyou so much darling lymm tc❤❤❤\nAaah😭😭😭😭 Noor💔💔💔🤷🏻♀🤷🏻♀🤷🏻♀ Noor akee aslu kaakubaa dho alhe😭😭😭 Aiman gandu sahaadheh🤦♀🤦♀🤦♀ reethi bondi eh boane thoahche😥😥😥 Mi Uzam ehves ulhey gothakun🤪🤪🤪 Ivaan haadha dheravaane dho😓😓😓 Aphxxxxxxxxxxxxxxxx haadha molhey alhe Maasha Allah😘😘😘❤❤❤😍😍😍 Naani akah neynge vaahaka liyaakah 10 nimun irus Aphxxx kairiah dhaanvi dho dhaskuran😻😻😻😻😻😻😁😁😁😁 Sifa kohdheefa huri gothun kosvey❣❣💯💯 dialogue thah hunna gothun soni vettey huvaa😻😻😻 Maasha Allah hama habeys sikundi eh theeni❤❤❤❤❤❤ thank you miha loabi vaahaka eh genesdheythee💖💖💖💖💕💕💕💞💞💞💘💘💘😻😻😻😻❣❣❣❣😚😚😚😚💓💓💓💙💙💙💙💜💜💜💜😍😍😍🤗🤗🤗👸👸👸♥♥♥♥♥♥♥♥♥♥♥♥♥♥♥🧡🧡🧡💛💛💛💚💚💚💙💙💙💜💜💜\nThankyou so much lwbss🥺♥♥ We all shud meet up someday🥺 and yes aiman soru hama fakkaa addu bondi eh kanneyge boany dhw🤣 once again thankyouuu means alot lysm❤❤❤\nThugaa athuga eothy noor ge ehcheh kenneyge dhw! Vrh vrh salhi mi part ves😍😍😍masha allah ❤❤❤\nCuriously waiting for the next part..\nThankyou dear tc🥺❤❤\n❤❤❤Wow Maasha allah V V reethi mi part vx sis\n😞😞😞Noor ge ehcheh dhw ey.. Ekam Noor vx keevetha Evan ah ehn kanthah kuranee e\nLets see dhw kaakuge ehcheh tho and noor is taking revenge 🤯 thankyou dear ❤❤❤❤\n😜Me fifth thr😕kiyaalaafa cmnt eh kohllaanan ingey\n😝😝😝Un nuvx kiyaa dhw cmnt mi kurii🤦🤦🤦🤦noor vx baeh faharu Galhi vaane ingey\nAhahaha ooops dhw😂\n🤣Amayyaaaai 😮😮😮😮Ivaan thivarah balanyaa hama dhelo kone laanan ingey\nSuvaaleh😕Laiba Zaahir Laiba ge namah kiyaa iru Laamiu keehvve dad ah kiyan v🤔🤔little confused\nAnmaa Aiman Mihaaru collage in vx kendenii dhw😂😂visnaathi fahun vaane goe…. Mihaaru collage in kendigen maadhan vaane gotheh kaakah ingeynii dhw😏faharu ga beynumeh nei kamakah vx vedhaane\nAlhe sisoo hus boa bulhi girls thr mi stry ga ulhenii😂😂v cute\nAhaa mi othy Aneh kanthah laigainfa🤦🤦🤦Aiman gadi ah samaalu Vaashey gadi ah samaalu Vaashey⏳⏳⏳⏳vaguthakee dheenaarakah vx nugeneveyne ehcheh kan handhaan kuraathi😼maadhan bunaane police hurii fake traffic board eh hifaigeney Ehenve EY Las v…. Ahdheyyyyy adhi meena Noor ah lava kiyaidhe ehnu eba🤣🤣🤣Noor Noolhen Adu ahaa kah\nOMG Thugaa ah E fenunii Noor ge gahanaa eh kanneynge dhw😱😱😱Ivaan Yageeney E goyya kairy dhogeh hadhaafa konmes ehchekey bunaane kan 🤣\nStay safe sisoooo ☺☺☺☺stay home\n😘😘😘😘😂Lymmm ❤❤❤❤❤❤❤mymmm faadakah\nAhahaha aiman galhi waaney kuda knn🤣 and laiba ge name ge secret adhi reveal waane ingey🤫 and hus boa bulhi girls eh nooney ulheny hehehe! Noor has wavy brown hair , laiba has black straight hair and thugaa has only black curly hair! Aiman ah dhaswaane kanneyge dhw noor aa eky ulhemun gadi ah faruwaatheri waan wes😂hingaa balamaa thuga ge athuga koacheh tho lai gathy dhw 😂😂thankyou dear lym tc❤❤❤\nDhogu hadhaalan dho ivaan ah mijehuny dhen mi v gothun hahahaha\nIvaan ah heevany laiba ge aslu bappa noon hen laamiu akeee…step dad kanneyge ei noonee baeh ge thakuga hure ehnu mihen nan kiyaafa\nAhmed haasim, hussen haasim, so vedhaane nu laamiu zaahir and egey ehen boys ah laamiu hussen egothah nan kiyanee kamah\nIvaan Haadha molhey dhw meehunnah javaabu dheyn vx😂understand vehjje… Tysmm…. Yh stp kaaneynge dhw\nIv Bro gadhavaaney santhi…\nHehehe my house ga vx nan dheefa hunnaneee ehen ehnve mi buneee\nHahaha thi ohthy anonymous avalaafa.. Santhi Manje vx enme fahun anonymous ah vee dhw.. Dhn vx anonymous ey kiyaa galhi mariyaboo\nSaabs… Ei that was me Ey anonymous avaalafa! Santhi mariyanbu Kairi mi Buny our Ivaan Bro gadhavaaneyey\nScarlet sis keevetha mihaaru naanaanee\nHaha Ivaan vx gadha kan ingey 😂dhw Scarlet sis😌😌😌mi thakaholhi gandu abadhu hunnaanii Alhuga ah avalaafa\nHabeyssss obiness to the maxxxxxx! Ivaan ah v goii poor meee hehehe aikko vx dho rangalhah jaadhuga jehifa masthuvefa pis pis noor ge dialogues waawaaa vrh kamudhey keep it up sis waiting for next😁\nIvaan bunihen noor ge dialogues Vvvvvvvv cool! Sis amilla ah tha hama mi ideas hoadhanee?? 😮 😮\nYour the best sisoooooo\nNoor ge dialogues aa medhu wisnan innan jehey hama baeh faharu wrh gina iru wandhen😂😅thankyou darling lym❤❤❤\nThis part was amazing nd awesome\nI liked the dialogues of Noor the most….hama speechless vehje\nWhn is next part sis…curiously waiting for next part\nThankyou hafuuu❤Next part in sha allah soon 💜 lym\nLove this part vess❤❤ Ahaha Ivaan adhi rulhi madu 😂😂 mihira aiman eh dhww ishq ga jehigen moya vany😂😂keep it up👌curiously waiting for the next 😍😍Tc.. Ly❤❤❤\nAhahaha aiman ehery guraidhoo ah gendhan wefa ey dhw😂thankyou tc❤\nThey bot, Ajman and ivaan, is totally speechless 😂😍\nGud gud waiting for the next 😉\nHehe thankyou dear❤\ni just love noor’s dialogues! they are my favourite! and mi baivx varah habbu! waiting for next! 🙂 <3\nMaasha Allah ❤❤❤❤vvv Reethi mi part ves ❤❤❤❤❤❤❤❤❤❤❤❤❤❤keep it up dear ❤❤❤❤❤❤❤❤❤❤❤❤❤❤❤❤❤❤❤curiously waiting ❤❤❤❤\nThankyou ryn🥰lym tc❤❤❤\nV V V reethi mi part ves…❤❤😍🙂\nMaasha Allah ❣❣…\nCuriously waiting for the next part ☺☺….\nWow sissy vrh lwbi mi prt vx..❤❤ sorry ingey lahun comment kureh vuny ma… school knthakuga bxy kamun yesterday mi prt kiyaanulhe vuny\nIts owkii😁thankyou dear🥰❤\nWoww varah reethi mi part ves curiously waiting for the next part ☺☺ take care ♥ 💙💙💙💙💙💙💙💙💙\nThankyou darling tc💜\nCurrent best story in esfiya😍my favvv lysmm aphxxx sis\nAwww lyt🥰🥰🥰thankyou so much❤\nAnd laamiu is laiba ge step dad right?🤯\nWarah warah reethi maashaa allah!!.❤❤❤❤❤😚😚😚\nWow Varah reethi Maasha Allah when is the next part 🙂


galehiri: ފުވައްމުލަކުގެ ޢިލްމީ އުދަރެހުން2މުޙައްމަދު ޖަމާލުއްދީން ނާއިބު ތުއްތު\nފުވައްމުލަކުގެ ޢިލްމީ އުދަރެހުން2މުޙައްމަދު ޖަމާލުއްދީން ނާއިބު ތުއްތު\nޝައިޚު މުޙައްމަދު ޖަމާލުއްދީން، ނާއިބު ތުއްތުއަކީ މުސްލިމެއްގެކިބައިގައި ހުންނަންޖެހޭ "ގޮތާއި ފޮތާއި" ދުނިޔެވީ މުހުތާދަށްޓަކައި ބޮލާލައި ޖައްސަވައި ދޫކޮށްލެއްވި ބޭފުޅެއްނޫނެވެ. އޭނާއަކީ ހަރުދަނާ ދީނީ ބިންގަލެއްގެ މަތީ ފުރިހަމައަށް ސާބިޘުވެހުންނެވި ޢަޒުމް ވަރުގަދަބޭފުޅެކެވެ. ޙައްޤުގެމަގުގައި އޭނާގެ ބަސްފުޅާއި އޭނާގެ ގޮތަކީ އިރުވައިގެ ވަހުތާނެއްހެން އެކި އިރު އެކި ދިމާލަށް އެނބުރެމުން ބަދަލުވަމުން ދިޔަ އެއްޗެއްނޫނެވެ. އަދި އޭނާއަކީ އެނގިވަޑައިގެންފައިވާ ހެޔޮ ރަނގަޅުއެއްޗެއް އެހެންމީހަކަށް އުނގަންނައި ދެއްވުމެއް ނެތި އެ އެއްޗެއް އޭނާއާއި އެކީގައި “ކަށްވަޅަށް” ގެންދެވި ބޭފުޅެއް ވެސް ނޫނެވެ.\nޝައިޚު މުޙައްމަދު ޖަމާލުއްދީން (1907-1844) ނާއިބު ތުއްތު އަކީ ޢިލްމުވެރިކަމާއި ޚިދުމަތުގެ ހަރުދަނާ މަޝްހޫރު ބޭފުޅަކަށްވުމުން އެމަނިކުފާނުގެ އެކަންކަން ހާމަކޮށް ލިޔުންތެރިން ގިނަ ލިޔުންތަކެއް ލިޔުއްވާފައިވެއެވެ. މިހެންމެ ވިކިޕީޑިއާގައި ވެސް އޭނާގެ ޢިލްމާއި ޚިދުމަތަށް ބަލާލެވިފައި އެބަ ވެއެވެ. އެފަދަ ލިޔުންތަކަކީ ކޮންމެހެން އެބޭފުޅެއްގެ މާބޮޑު ޢާއިލީ ވަނަވަރެއް ގެނެސްދިނުން ލާޒިމް އެއްޗަކަށްނުވާތީ އެކަން ގެނެސްދީފައި ނުވަނީކަމަށް ބެލެވެއެވެ. ނަމަވެސް އެފަދަ ޝަޚުޞިއްޔަތެއްގެ ޢާއިލީ ވަނަވަރު އެނގިވަޑައިގަތުން ބޭނުންފުޅުވާ ފަރާތްތަކެއް ވެސް މުޖުތަމަޢުގައި ތިއްބެވިކަމަށް ބައެއް ބޭފުޅުންގެ ލިޔުއްވުމާއި ކޮމެންޓްތަކުން އެނގެއެވެ. ޝައިޚު މުޙައްމަދު ޖަމާލުއްދީން ނާއިބުތުއްތުއަކީ ފުވައްމުލަކު އެޅަތޮށިގޭ މުޙައްމަދު ތައްޚާނު (މުޙައްމަދު ތަކުރުފާނު)ގެ ޢީސާ ތައްޚާނު (ޢީސާ ނާއިބު ތަކުރުފާނު) މާލޭ ފުއްލާގޭ މަރިޔަމްފުޅާ ކާވެނިކުރައްވައިގެން ލިބިވަޑައިގަތް ދަރިކަލުންނެވެ.\nޝައިޚު މުޙައްމަދު ޖަމާލުއްދީން، ނާއިބު ތުއްތު އަކީ ޝައިޚުލް ފަޤީހު މުޙައްމަދު ޖަމާލުއްދީން، މަޝްހޫރު ވާދޫ ދަންނަކަލޭގެފާނުގެ އަރިހުން ދަރިވަރުވި ޤާރީވެރިކަމާއި ފިގުހުގެ ރޮނގުން އަރައިހުންނެވި ބޭފުޅެއްކަމަށްވާ ފުވައްމުލަކު ދަޑިމަގު ކޮއްކިރި މުޙައްމަދު އެދުރު ކަލޭގެފާނުގެ ފުވައްމުލަކު ދަޑުފީށި ޢަލިތައްޚާނުގެ މައިގޭ މުޙައްމަދު ތައްޚާނު(ހ)ގެ މައިގޭ ޢަލިތައްޚާނުގެ މައިގޭ މުޙައްމަދު ތައްޚާނު(ށ)ގެ މައިގޭ ޢަލިތައްޚާނުގެ އެޅަތޮށިގޭ މުޙައްމަދު ތައްޚާނު(ރ)ގެ އެޅަތޮށިގޭ ޢީސާ ތައްޚާނު (ޢީސާ ނާއިބު ތަކުރުފާނު)ގެ ޝައިޚު މުޙައްމަދު ޖަމާލުއްދީން، ނާއިބު ތުއްތު އެވެ.\nފުވައްމުލަކު "ފާނަންމަގު" ޢަލީ މުޞްޠަފާއަކީ ފުވައްމުލަކު ދަޑިމަގު ކޮއްކިރި މުޙައްމަދު އެދުރު ކަލޭގެފާނުގެ ފުވައްމުލަކު ދަޑުފީށި ޢަލިތައްޚާނުގެ މައިގޭ މުޙައްމަދު ތައްޚާނު(ހ)ގެ މައިގޭ ޢަލިތައްޚާނުގެ މައިގޭ މުޙައްމަދު ތައްޚާނު(ށ)ގެ މައިގޭ ޙުސައިން ތައްޚާނުގެ މައިގޭ މުޙައްމަދު ތައްޚާނު(ނ)ގެ ދަރިކަލުން މައިގޭ އަޙުމަދު ތައްޚާނުގެ ޢަލިދީދީގެ މަރިޔަމްދީދީގެ ފާނަންމަގު ޢަލީ މުޞްޠަފާ އެވެ.\nޝައިޚުމުޙައްމަދު ޖަމާލުއްދީން، ނާއިބު ތުއްތު އާއި ޢަލީ މުޞްޠަފާގެ ޢާއިލީ ވަނަވަރަށް ރަނގަޅަށް ބައްލަވައިލެއްވުމުން "މުޙައްމަދު ތައްޚާނު" ކިޔާ ބޭފުޅުންނާ މެދު އޮޅުމެއް ނާރާނެކަމަށް ފެނެއެވެ.ފުވައްމުލަކު ދަޑިމަގު ކޮއްކިރި މުޙައްމަދު އެދުރު ކަލޭގެފާނުގެ ޢާއިލާއަކީ ދީނީ އަދި ޤައުމީޚިދުމަތުގައި ވެސް ފާހަގަކުރެވޭ ޢާއިލާއެކެވެ. ޕީ.އެޗް.ޑީ، މާސްޓަރޒް، ޑިގްރީ ހޯލްޑަރުންނާއި ތަފާތު ގިންތީތަކުގެ ޢިލްމީ ބޭފުޅުން މިހާރުވެސް އެބަ ތިއްބެވިއެވެ. ކަމަށް އެކަށީގެންވާ ކޮންމެވެސް ބޭފުޅެއްގެ ޤަލަމުން މިފަދަ ބޭފުޅުންގެ ޚިދުމަތަށް ބައްލަވައިލެއްވުމަކީ ޤައުމީ އަދި ވަޠަނީ ޚިދުމަތަކަށްވާނެ އެވެ.\nޝައިޚު މުޙައްމަދު ޖަމާލުއްދީން، ނާއިބު ތުއްތުގެ ޢިލްމުވެރިކަމާއި ޙަޔާތުގެ ބައެއް ކަންކަމަށް ވިޔަސް ބަލައިލައި މިހާރުގެ މީހަކު އެއްޗެއް ބުނުމަށްވުރެ އެކަމަށް އެންމެ އެކަށީގެންވާނީ ނައިބު ތުއްތުގެ އަރިހުން ޢިލްމު ޙާޞިލްކުރެއްވި އެދުވަސްވަރުގެ ބޭފުޅަކު އެއްޗެއް ވިދާޅުވުންކަމަށް ވުމަކީ އިތުބާރުހުރި ގޮތެއްގައި ކަމުގެ ޙަޤީޤަތަށް ވާޞިލްވުންކަމަށް އަޅުގަނޑުދެކޭތީވެ ޝައިޚު މުޙައްމަދު ޖަމާލުއްދީން، ނައިބު ތުއްތުގެ ދަރިވަރުންގެ ތެރެއިން ކުޅަދާނަ އަދީބު އަދި ޢިލްމުވެރިޔާ ފަޟީލަތުއްޝައިޚު ޙުސައިން ޞަލާޙުއްދީން ލިޔުއްވާފައިވާ ލިޔުއްވުމެއްގެ ބައިތަކެއް މިލިޔުމުގެ ތިރީގައި ހިމަނާލީމެވެ. އެ މަނިކުފާނުގެ އަމިއްލަފުޅު ޢިބާރާތުންނެވެ. މީގެ އިތުރަށް ޝައިޚު ނައިބު ތުއްތުގެ މަޢުލޫމާތު ހޯއްދެވުމަށް ޝައުޤުވެރިވާ ފަރާތްތަކަށް ވިކިޕީޑިއާ އާއި އެމަނިކުފާނާއި ބެހޭ އެހެނިހެން ލިޔުންތަކުން ވެސް ގިނަ މަޢުލޫމާތްތަކެއް ލިބިވަޑައިގަންނަވާނެއެވެ. ޝައިޚު ޙުސައިން ޞަލާޙުއްދީންގެ މިލިޔުއްވުން http://www.fanvai.info/dhivehi/34-thaareekh/2112-husan.html މި ލިންކުން ފެނިވަޑައިގަންނަވާނެއެވެ.\nޝައިޚު ޙުސައިން ޞަލާޙުއްދީންގެ ލިޔުއްވުމުން:\n"ބޮޑުގަލު މޫސާދީދީގެ ފުތް ދަރަވަންދޫގޭ ޙުސައިންދީދީގެ އެދުރުބެއިކަލަކީ އައްޑޫމީދޫ އައިސާބީގެދަރު ޙުސައިން ތަކުރުފާނުގެ ފުތް އަލްފަޤީހް އިބްރާހީމް ތަކުރުފާނު އަޚުލް ޤާޟީ މޫސާ ބަދްރުއްދީނެވެ. އައިސާބީގެދަރު ދޮންބެއްޔާއަކީ މި އިބްރާހީމް ތަކުރުފާނެވެ. މި ތަކުރުފާނަކީ ޤުރުއާން ހިތުދަސް ދަންނަބެއިކަލެކެވެ. ފިޤްހު ނަޙްވު ރަނގަޅަށް އޮޅުން ފިލައިގެން ހުންނެވި ބެއިކަލެކެވެ. ޔޫނާނީ ބޭސް ދެނެލައްވާ ޙަކީމެކެވެ. ތިލޭރު އަތްކަމާއި، ކަނބުރުވެރިކަމާއި، ފޭރާން ކުޅައުމާއި، މިކަންކަމަށް ކުޅަދާން މަސައްކަތްތެރިއެކެވެ. ދެބާވަތުގެ ވަޑާމަށް ކުޅަދާނަ މާވަޑިއެކެވެ. އާދަވެގެން މަހަށް ދުރުވާ ކެޔޮޅެކެވެ.\nޢިމާދުއްދީން ރަދުން ފަސްދާނަށް ވަޑައިގަތުމަށް ފަހަކު މާލޭގެ ފަތްކޮޅަކަށް ނޫނީ މި ތަކުރުފާނުން މާލެޔަކަށް ނުދުރުވެއެވެ. އެ ރަދުން ފަސްދާނަށް ވަޑައިގަތީ 1299 މި ވަނަ އަހަރު ޞަފަރުމަހު 25 ދުވަހުގައެވެ. މީގެ ފަހުގައި މި ތަކުރުފާނުން މާލެ ދުރުވީ ހަތަރުފަހަރު އެވެ. މީގެ ތެރެއިން ޙާޖީ އިމާދުއްދީން ރަދުންގެ ރަސްކަމުގެ ކުރީކޮޅުގައި މާލެ ދުރުވި ދަތުރު ރަށަށް ދުރުވިއިރު މި ތަކުރުފާނާ އެކުގައި މާލޭ ބޮޑުގަލު މޫސާދީދީގެ ފުތް ދަރަވަންދޫގޭ ޙުސައިންދީދީ ޢިލްމު ކިޔެވުމުގެ އެދުމުގައި އައްޑުއަށް ދިޔައެވެ. އެއީ 1311 މި ވަނަ އަހަރުއެވެ. މި ދަތުރު އެތަކުރުފާނުން ރަށަށް ދުރުވެފައި، މި ޙުސައިންދީދީ އަށާއި، މީދޫ އެދުރުގޭ އަޙްމަދު ދީދީ އަށާއި، މި ތަކުރުފާނުންގެ ފުތް އަޙްމަދު ދީދީ އަށާ ކިޔަވައިދެއްވާން ފަށްޓަވައިފިއެވެ. މި އިރު މި ތިން މީހުންގެމެ އުމުރުން 13 އަހަރުވެގެން 14 އަހަރަށް އަޅައިގަތީއެވެ.\nމިގޮތްމަތީގައި މި ދެ އަޙްމަދު ދީދީއަށާއި، ޙުސައިންދީދީއަށް އަހަރާއި ހަތަރުމަސްވާންދެން ކިޔަވައިދެއްވާން އުޅުއްވައިފައި، ޙުސައިންދީދީ މާލެ ފޮނުއްވައިފިއެވެ. ފޮނުއްވަމުން އެދުރުގޭ އަޙްމަދުދީދީ އާއި ހުސައިންދީދީއާ ދެމީހުންނަށް ބުނުއްވިޔޭ، ދެން ތިޔައިގެ ދެކުދީން ނާއިބު ތުއްތޫގެ އަރިހަށް ދިއުމުން ކިޔެވިދާނެޔޭ، ކިޔަވައި ނުދެއްވަޔެއް ފަރަކު ވެސް ނުޖެހޭނެމެޔޭ، ދެން ޙުސައިންދީދީ މާލެ އަތުވެއްޖެއެވެ. ދެ އަޙްމަދުދީދީ އައްޑޫގައި ކިޔެވުމާއިގެން މަޝްޣޫލުވެ ތިއްބެވީ އެވެ.\nމި ދުވަސްވަރުގައިމެ މަޖްދުއްދީނު ފަނޑިޔާރު ތަކުރުފާނުގެ އަޙްމަދު މަނިކު ވެސް ތުއްތޫގެ އަރިހުން ފިޤްހު ކިޔަވާން ހުންނެވިއެވެ. މި މަނިކު ކިޔަވަނީ "ޙާޝިޔަތުލް ބާޖޫރީ ޢަލާ ފަތްޙިލް ޤަރީބި” މި ފޮތެވެ. ކުޑަ ޙަސަން ތަކުރުފާނުންގެ ދެ ބޭފުޅުން ވެސް ކިޔަވައެވެ. ބޮޑުފެންވަޅުގޭ ނާއިބު މަނިކުފާނުން ފަރާއިޟު ކިޔަވައި ވިދާޅުވެއެވެ. ކިޔަވާ ފޮތަކީ "شرح الشنشوري على الرحبية"\nމިފޮތެވެ. މާންދޫގޭ ދޮށީ މަނިއްޕުޅު ވެސް ފިޤްހުގެ “ފަތާވާ ޚަލީލީ” ކިޔަވާ ވިދާޅުވެއެވެ. މި މަނިއްޕުޅަށް ވެސް ޢަރަބިކަލާމް ދަސްފުޅުކޮށް އެރުވީ ދޮންބެއްޔާއެވެ. މި މަސައްކަތް ކުރެއްވީ ޙުސައިންދީދީ ގެންދެވި ދަތުރު މާލޭގައި ހުންނެވި ދުވަސްވަރުގައެވެ.”\n“ދެން ތުއްތޫގެ އަރިހުން ކިޔަވާން މިބައިމީހުން އުޅެއުޅެ ތިއްބައި ތުއްތޫއަށް ފަނޑިޔާރުކަމަށް ކޮލިލައި، އަނެއްކާ އެކަން ނެގި، އައްޑޫ އެޅަގޭ ޢަލީދީޔާއި ޙަވާލުވެ، ޙާޖީ މުޙައްމަދު ޢިމާދުއްދީނު ރަދުން ޙައްޖަށް ވަޑައިގަތުމަށް ފުރައިވަޑައިގަތްތާ އަށްވަނައަށްވީ ރެއި، ތުއްތޫ ނައިފަރަށް ދުރުވާން ފުރުއްވަވައި، އެ ފަހުން ހަޔެއްކަ މަސް ދުވަހުން މާލެ ދުރުވެ ކިޔަވައިދެއްވައި މި ގޮތްތައް ހިނގިއެވެ. ޢިމާދުއްދީނު ޙައްޖަށް ވަޑައިގަންނަވާން ފުރައިވަޑައިގަތް ދުވަހު ޙުސައިންދީދީއާ ބަންޑާރަ ނާއިބުކަމާ މަތިކުރެއްވިއެވެ. މިދުވަހަކީ 1318 މިވަނަ އަހަރުގެ ރަމަޟާންމަހު އެއްދުވަހެވެ.\nޢިމާދުއްދީނު މި ދަތުރުފުޅުން މާލެ ވަޑައިގަތްއިރު މި ރަދުންގެ އަރިހުގައި الشّيخ قاضي علي حُسام الدّين بن عبد القادر النسكي القاهري މި ކަލޭގެފާނުން މާލެޔަށް ދުރުވިއެވެ. މި ކަލޭގެފާނަކީ 1309 މިވަނަ އަހަރުން ފަށައިގެން، 1310 މިވަނަ އަހަރާ ދެމެދުގައި ދިވެހިރާއްޖޭގެ ފަނޑިޔާރުކަމުގައި ހުންނެވި ބޭކަލެކެވެ. ޢަރަބި ޢިލްމަށް ވަރަށް ކުޅަދާނަ ޝާޢިރެކެވެ. މި ކަލޭގެފާނުން މި ދަތުރު މާލޭގައި ހުންނެވި ދުވަސްވަރުގައި ނާއިބުތުއްތޫ ބުނުއްވައިގެން ޙުސައިންދީދީ އާއި އަޙްމަދުދީދީއާ ދެމީހުން މި ކަލޭގެފާނުންގެ އަރިހުން ޞަރްފް ޢިލްމުގެ “ޒަންޖާނީ”އެވެ ކިޔޭ ފޮތަކާއި، ނަޙްވު ޢިލްމުގެ “ހިދާޔަތުއްނަޙްވި” ކިޔޭ ފޮތަކާ، ދެފޮތް އެކުއެކުގައި ކިޔެވޫއެވެ.\nކުޑަ ޙަސަން ތަކުރުފާނުންގެ ދެބޭން ވެސް ކިޔެވިއެވެ. ދެންފަހެ، ޙާޖީ ޢިމާދުއްދީނު ސުވޭހަށް ވަޑައިގެން، މިހާރު މިހުންނެވި، އައްސުލްޠާން މުޙައްމަދު ޝަމްސުއްދީނު އިބްނު އައްސުލްޠާން އިބްރާހީމް ނޫރައްދީން އިސްކަންދަރު މި ރަދުން އިސްވެވަޑައިގެން ނާއިބުތުއްތޫ މާއެނބޫދޫއަށް އަރުވައިލެވި، އެޅަގޭ ޢަލީދީދީ އަވަހާރަވެ، އަލްޚަޠީބު ޙުސައިން އިބްނު އަލްޤާޟީ މުޙައްމަދު މުޙިއްބުއްދީނު މި މަނިކުފާނާ ތިންވަނަ ފަހަރަށް ފަނޑިޔާރުކަމާ ޙަވާލުވެ މިކަންކަން ހިނގުމަށް ފަހު، އެދުރުގޭ އަޙްމަދުދީދީ ރަށަށް ވަޑައިގެން، ރަށުގައި ވަޒަންވެރިވެގެން ހުންނަވައިފި އެވެ.\nމި ކަންކަން ހިނގިއިރު ދަރަވަންދޫގޭ ޙުސައިންދީދީ ހުރީ އޮޅުދޫކަރައިގެ ކޮޅުނބުގައެވެ. ބަހާއުއްދީން ފަނޑިޔާރު ތަކުރުފާނުންގެ ދޮންމަނިކު ހުންނެވީ ކިޔަވާން ދުރުވެ މައްކާގައެވެ. އެޅަގޭ ޢަލީދީދީ އަވަހާރަވީތާ ގިނަ ދުވަސްތަކެއް ނުވަނީސް ދޮންމަނިކު މާލެ ދުރުވެ، ޢަލީދީދީގެ އަނބިކަނބަލުން ބަދްރުއްދީން ފަނޑިޔާރު ތަކުރުފާނުންގެ ފާޠިމާ މަނިކެޔާއި ދޮންމަނިކުގެ އަނބިކަނބަލުން، ޢަލީދީދީގެ މަރްޔަމްދީދީއާ ދެމައިންނާގެން ރަށަށް ދުރުވެއްޖެއެވެ. އެއީ 1321 މިވަނަ އަހަރުގައެވެ.\nޙުސައިންދީދީ އަހަރު ދުވަސްވާންދެން ކޮޅުނބުގައި ހުރެފައި މާލެ އައިސް، މާލޭގައި ހުއްޓައި 1323 މިވަނަ އަހަރުގެ ރަމަޟާންމަހު 22 މި ދުވަހު ނާއިބު ތުއްތޫ މާއެނބޫދޫގައި ހުންނަވައި ނިޔައުވެއްޖެއެވެ. މި ނާއިބު ތުއްތޫގެ ނަމަކީ، އައްޝައިޚް އަލްފަޤީހް މުޙައްމަދު ޖަމާލުއްދީނު އިބްނު އައްނާއިބު ޢީސަލްމުލަކީ (ރަޙިމަހުﷲ) މިއެވެ. މީނާގެ ބައްޕާ ޢީސާ ނާއިބު ތަކުރުފާނަކީ އަލްޤާޟީ އިބްރާހީމް ސިރާޖުއްދީނު ފަނޑިޔާރު މަނިކުފާނުގެ ޒަމާނުގައި މާލޭގެ ބޮޑު ނާއިބު ކަމުގައި ހުންނެވި ބެއިކަލެކެވެ. މި ތަކުރުފާނުންގެ ބައްޕާއަކީ މުލަކު އެޅަތޮށިގޭ މުޙައްމަދު ތަކުރުފާނެވެ. މި ތަކުރުފާނަކީ ފުވައްމުލަކުގެ ރަނގަޅު ދަރިކޮޅަކުން އައިސް ހުރި މީހެކެވެ. ޢީސާ ނާއިބު ތަކުރުފާނުން މާލޭގެ ނާއިބުކަމުގައި ހުންނަވައި މާލޭ ފުއްލާގޭ މަ ރިޔަންފުޅެވެ ކިޔޭ މީހަކާ ކާވަނި ބައްލަވައިގެން ނާއިބުތުއްތޫވާއި، އަދި އަންހެންކުއްޖަކާ ލިބުނެވެ. ތުއްތޫގެ ދާދި ޅަފުރާގައި ޢީސާ ނާއިބު ތަކުރުފާނުން ނިޔައުވެއްޖެއެވެ. ދެން މި މަ ރިޔަންފުޅާ ކާވަނި ބައްލަވައިގަތީ އައްނާއިބު އަޙްމަދު އިބްނު އަލްޤާޟީ އިބްރާހީމް ސިރާޖުއްދީން ބަންޑާރަ ނާއިބު މަނިކުފާނެވެ. ތުއްތޫ ބޮޑުވީ މި މަނިކުފާނުންގެ އަރިހުގައި ހުންނަވައެވެ. ދާދި ޅަފުރާގައި އަލްޤާޟީ މުޙައްމަދު މުޙިއްބުއްދީންގެ އަރިހުން އަރަބި ކިޔެވުމާގެން މަޝްޣޫލުވެއްޖެއެވެ. ތުއްތޫގެ ފުރަތަމަ އެދުރު ބެއިކަލަކީ، އަދި ވަކީން ޚާއްޞަކޮށް ރައިވަރުގެ އެދުރު ބެއިކަލަކީ މި ފަނޑިޔާރު މަނިކުފާނެވެ. ދާދި ޅައިރުއްސުރެ ހިތް އަލިކަމާއި ވިސްނުން ތޫނުކަމުގެ އަލާމާތްތައް ފެންނާން ފަށައިފިއެވެ.\nއައްނާއިބު އަޙްމަދު ބަންޑާރަ ނާއިބު މަނިކުފާނުން އަވަހާރަވީ ބޭސްވެރިކަމަކު މާއެނބޫދޫއަށް ވަޑައިގެން ހުންނަވަނިކޮށް އެރަށުގައި ހުންނަވައި 1281 މިވަނަ އަހަރުގެ ރަބީޢުލްއައްވަލު 29 މިދުވަހުގައެވެ. ތުއްތޫއަށް ބަފައިކަލަކު ކަމުގައި ފެނިލެއްވީ މި މަނިކުފާނެވެ.\n1285 މިވަނަ އަހަރުގެ ޖުމާދަލްއާޚިރާ މަހު7މިދުވަހު ޤާޟީ މުޙައްމަދު މުޙިއްބުއްދީން ފަނޑިޔާރު މަނިކުފާނުން އަވަހާރަވެގެން ޤާޟީ އިބްރާހީމް މަޖްދުއްދީން، މި ތަކުރުފާނުން ފަނޑިޔާރުކަމަށް ދުރުވުމަށްފަހު، މި ތަކުރުފާނުންގެ އަރިހުން ކިޔެވުމާ މަޝްޣޫލުވެއްޖެ އެވެ. މި ދުވަސްވަރުގައި ތުއްތޫއަށް ބޮޑު ނާއިބުކަން ވެސް ލިބިއްޖެ އެވެ.1287 މިވަނަ އަހަރުގެ ޞަފަރުމަހު6މި ދުވަހު ޤާޟީ އިބްރާހީމް މަޖްދުއްދީން ފަނޑިޔާރު ތަކުރުފާނުން ނިޔައުވީއިރު، މި ތުއްތޫ ހުންނެވީ ނަޙްވު ފިޤްހަށް ފާގަތިވެ ކުރި އަރައިފައެވެ. ދެން ފަނޑިޔާރުކަމަށް އިސްވި ޤާޟީ މޫސާ ބަދްރުއްދީން ފަނޑިޔާރު ތަކުރުފާނުން އިސްވެފައި، ޤާޟީ އިބްރާހީމް މަޖްދުއްދީނުގެ ފުތް އިސްމާޢީލް މަނިކަށް ބަންޑާރަ ނާއިބުކަން ދެއްވައިފޫއެވެ. މި ފަނޑިޔާރު ތަކުރުފާނުންގެ ޒަމާނުގައި ދީނުގެ ކަންކަމާއި ޝަރީޢަތުގެ ކަންތައް ހިންގަވާން ތިއްބެވީ، މި ނަންގަތް ނާއިބު މަނިކާއި، ނާއިބު ތުއްތޫ އާއި ޢަބްދުﷲ ނާއިބު މަނިކުފާނާއި، ދޮން ނާއިބު މަނިކާއެވެ. ދީނުގެ ކަންތައް މިޔަށްވުރެން ރަނގަޅަށް ހިނގި ޒަމާނެއް މި ފަހަކުން ނާންނަކަމަށް މީހުން ބުނެ އުޅެތެވެ.\nމި މޫސާ ފަނޑިޔާރު ތަކުރުފާނުން ދެ އަހަރު ފަނޑިޔާރު ކަންތައް ކުރައްވައިފައި ރަށަށް ދުރުވެ ރަށުގައި ނިޔައުވެއްޖެއެވެ. މިޔަށް ފަހު ދުވަސްކޮޅަކުން ތުއްތޫ އޮޅުދޫ ކަރަޔަށް ދުރުވެ ބޭރުވެލީގައި ހުންނެވި މަޝްހޫރު އަލްޢާލިމުލް ޢައްލާމާ ޢަލްޢާރިފް ބިﷲ އައްޝައިޚް މުޞްޠަފާ ބިން ބާވާ އާދަމް ރަޙިމަހުﷲ މި ކަލޭގެފާނުންގެ އަރިހުގައި ހުންނަވައިގެން ޢިލްމު އުނގެނުމާއި މަޝްޣޫލުވެއްޖެ އެވެ. މި ދަތުރު އޮޅުދޫ ކަރައިގައި އުޅުއްވައިފައި ރާއްޖެއަށް ދުރުވީ 1300 މި ވަނަ އަހަރުގެ ތެރޭގައެވެ.\n“1303 މި ވަނަ އަހަރުގެ ތެރޭގައި ޙައްޖުވުމުގެ ގަސްތުގައި ޙިޖާޒު ކަރަޔަށް ދުރުވެ މައްކާގައި އެއިރު ހުންނެވި އިމާމް އަލްމުތައައްޚިރީނަ މުފްތިލް ޙަރަމައިނި އަލްޢާލިމުލް ޢައްލާމާ އަލްޢާރިފް ބިﷲ އައްސައްޔިދު އަޙްމަދު ޒައިނީ ދަޙްލާން ރަޙިމަހުﷲ މިކަލޭގެފާނަށް ދަރިވަރުވުމުގެ މާތްކަން ޙާޞިލުކުރެއްވިއެވެ. މިދަތުރުގައި އަލްޚަޠީބު ޙުސައިން އިބްނު އަލްޤާޟީ މުޙައްމަދު މުޙިއްބުއްދީން މި މަނިކުފާނާއި އައްނާއިބު އަޙްމަދު އިބްނު އަލްޤާޟީ އިބްރާހީމް ސިރާޖުއްދީން މި މަނިކުފާނުންގެ ދަރިކަނބަލުން ދަނބުގޭ ދޮންދީދީއާ ވަޑައިގަތެވެ. މި ދޮންދީދީއަކީ، ޢިމާދުއްދީން ރަދުން ފަސްދާނަށް ވަޑައިގަތްއިރު އިންނެވި އަނބިކަނބަލުންނެވެ. އަދި ޢިމާދުއްދީން ރަދުންގެ ގަލޮޅު ގަނޑުވަރު ގޮމައާއި މި ގޮމާގެ ފިރިކަލުން ކަކައިގޭ ޢަބްދުﷲ ފާށަނާ ކިލެގެފާނާ ދެކަނބަލުން ވެސް ވަޑައިގަތެވެ. ކަނޑޫދޫގޭ ޙަސަން ކަލޭގެފާނުން ނިޔައުވީ، މި ދަތުރު މި ބޭފުޅުންގެ އަރިހުގައި ދުރުވެ މައްކާގައެވެ.\nމި ދަތުރުކުރައްވައިފައި ތުއްތޫ މާލެޔަށް ދުރުވިއިރު މާލެއޮތީ ތުއްތޫގެ ރައިވަރުގައި އެކިޔުއްވާހެން ބަތާނަ ފުށުން ޖެހިފައެވެ. އައްސުލްޠާން އިބްރާހީމް ނޫރައްދީން ރަދުން ޢަޒުލުކުރެވިފައެވެ. ޤާޟީ އިސްމާޢީލް ބަހާއުއްދީން ފަނޑިޔާރު ތަކުރުފާނުން އޮންނެވީ އަރުވައިލާން އޮޑިޔަށް ލެއްވިފައި، އޮޑީގައެވެ.\n“1306 މިވަނަ އަހަރު އައްސުލްޠާން އިބްރާހީމް ނޫރައްދީން ރަދުން ދެވަނަ ފަހަރު ތަޚްތަށް އިސްވެ ވަޑައިގަތްތަނާ ތުއްތޫ ފެހެންދުއަށް އަރުވައިލެވުނެވެ. ދެން މާލެ ގެންނެވުނީ 1310 މިވަނަ އަހަރުގައެވެ.\nތުއްތޫގެ ފިޤްހުވެރިކަމާއި ޢަރަބި ޢިލްމަށް ކުޅަދާނަކަމާއި ބޭސްވެރިކަމާއި މި ކަންކަމަށް ހުރި ކުޅަދާނަކަމީ ތުއްތޫ ހައްދަވައިފައި ހުރި ތަކެއްޗަށް ބަލައި ވިސްނައިލުމުން އެނގިދާންހުރި ކަމެކެވެ.\nބަނޑޭރި ޙަސަން މަނިކުފާނަށް ނޫނީ އެހެން މީހަކަށް ތުއްތޫ ހެއްދެވި ވަރަކަށް ދިވެހިބަހުން ރައިވަރު ކިއިފައި ހުއްޓައެއް ނުފެނެއެވެ. ބަނޑޭރި ޙަސަން މަނިކުފާނަކީ މުޢީނުއްދީން ރަދުންގެ ޅެންވެރިމީހާ އެވެ. އޭނާ ނިޔައުވީތާ މި އަހަރު މިއީ ސަތޭކަވަރަކަށް އަހަރެވެ.\nޢަރަބިބަހުން ތުއްތޫ ކިޔުއްވައިފައި ހުރި ޅެންތަކީ ވެސް ބަލާޣަތްތެރިކަމުގެ ކުރީ ދަރަޖައިގައިވާ ޅެންތަކެކެވެ. އަރަބިބަހުން ޅެން ހެއްދެވުމާ މެދުގައި ތުއްތޫގެ އެދުރު ބެއިކަލަކީ އައްސައްޔިދު ޢުމަރު ޔައުމައިނި އަލްޔަމަނީ މިކަލޭގެފާނެވެ. މިއީ ޢަރަބި ޅެމަށް މަޝްހޫރު ޝާޢިރެކެވެ.\nނާއިބު ތުއްތޫއަކީ، ހެދިހުރި ހަށިގަނޑު މެދުމިން، އިސްކޮޅު ތެދު، އުނަގަނޑަށް ހިމަ، ހިމަތޮޅި، ބައިމަތިފުޅައު، އަތްފައި ރީތި، ކުލަދޮން، ކަޅިރަވަ ތޫނު، ތުނބުޅި ތުނި މީހެކެވެ. ތުނބުޅި ހުންނަނީ ދިގު ކުރައްވައިފައެވެ. އުނަގަނޑު މަތީ ސާލު ރުމާލެއް ބަންނަވައިފައި ހުރެއެވެ. އަޑު މަޚްރަޖު ރީތި މީހެކެވެ. ވަރަށް ނިދި މަދު، ކެއިން ބެއްލެވުން މަދު މީހެކެވެ. ފައިސާ އެއްކުޅައުމަކާއި، ގެދޮރު ބިނާ ކުޅައުމެއް ނެތެވެ. ބަސްގަދަ، ޒުވާބުގަދަ، ބުނުއްވާންވެއްޖެ ބަހެއް ބުނުއްވުމުގައި ޖެހިލުމެއް ނެތް، ތޫނުފިލި މީހެކެވެ.\nނާއިބު ތުއްތޫއަކީ އޭނާގެ ޢުމުރުން ފަސްދޮޅަސް ދެ އަހަރުވެގެން ތިން އަހަރަށް ދަނިކޮށް ނިޔައުވީ ބެއިކަލެކެވެ. ނިޔައުވީ ހުންކޮށި ދުޅަވުމުގެ ބަލީގައެވެ. ނިޔައުވީ އިރު އަރިހުގައި ތިބީ އޭނާގެ އެއްބަނޑު ދޮންތުއްތޫ އާއި، ފުވައްމުލަކު އެޅަތޮށިގޭ މުޙައްމަދުދީދީގެ ތުއްތުދީދީ އާއި އަދި މާއެނބޫދޫގެ ދެތިން މީހަކާއެވެ. ވަރަށް ރީތިކޮށް ހެއިހުރެގެން ވާހަކަ ދައްކަވައި، ވަޞިއްޔަތްކުރައްވައި، ޝަހާދަތް ކިޔުއްވަމުން ކަމުގައި އެމީހުން ބުނޫއެވެ. ދުނިޔޭގެ ވާހަކަޔަކުން އެންމެ ފަހުން ބުނުއްވި ބަހަކީ، އަހަރެން މަރުވީމައި، އަހަރެންގެ ލިޔާ ގަލަންދާނާއި ދަވާދާ ގެންގޮސް ދަރަވަންދޫގޭ ތުއްތުދީދީގެ އަތްޕުޅަށް އަރުވާށޭ، މިހެން ކަމުގައި އެތާގައި ތިބި މީހުން ބުނޫއެވެ. މިހާރު މިލިޔާ އަކުރުތަކަކީ ވެސް އެދަވާދުން ލިޔެވޭ އަކުރުތަކެކެވެ.\n1321 މިވަނަ އަހަރުގެ ޙައްޖުމަހު 11 މި ދުވަހު ތުއްތޫ މާއެނބޫދޫއަށް ފޮނުވައިލެއްވުނެވެ. މި ރަށުގައި ހުންނަވައި ނިޔައުވެ، އައްނާއިބު އަޙްމަދު ބަންޑާރަ ނާއިބު މަނިކުފާނުންގެ އަރިހުގައި ވަޅުލެވިއްޖެއެވެ. ރަޙިމަހުﷲ"\nމަތިވެރި ﷲ އަލްމަރުޙޫމް އައްޝައިޚް އަލްފަޤީހް މުޙައްމަދު ޖަމާލުއްދީނު، ނާއިބުތުއްތޫގެ ފުރާނަފުޅަށް ސުވަރުގޭގެ ދާއިމީ ނިޢުމަތް މިންވަރުކުރައްވާށިއެވެ. އާމީން!\n06 ސެޕްޓެމްބަރ 2012މ.\nޢަލިދީދީ ވިދުވަރުގެ/ ޏ. ފުވައްމުލައް\nހަވަރުތިނަދޫ ހުކުރުމިސްކިތް – 1950ގެ ކުރީގެ\nހަވަރުތިނަދޫން މީހުންބޭލުމުގެތެރެއިން - 5\nދެއްވަދޫ އިސްމާޢީލްދީދީގެ ޢާއިލާ